কাৰ্টুনিষ্ট নিতুপৰ্ণ ৰাজবংশীৰ সৈতে সাক্ষাৎকাৰ | সন্ধান | Xondhan\nYou are at:Home»অন্যান্য»কাৰ্টুনিষ্ট নিতুপৰ্ণ ৰাজবংশীৰ সৈতে এটি সাক্ষাৎকাৰ\nXondhan | Interview Nituparna Rajbogshi | নিতুপৰ্ণ ৰাজবংশী\nBy সন্ধান on November 30, 2015 অন্যান্য, সাক্ষাৎকাৰ\nএকো একোটা বিষয়ৰ গুৰুত্বৰ প্ৰতি বিভিন্ন শ্ৰেণীৰ মানুহক সচেতন কৰি তোলাতে হওক বা বহু মানুহে মুখেৰে বা আন কোনো পদ্ধতিৰে প্ৰকাশ কৰিব নোৱৰা প্ৰসংগএকোটাক প্ৰকাশ কৰাতেই হওক বা কোনো এটা ইছ্যুত কি দৃষ্টিভংগী গ্ৰহণ কৰা উচিত তাক বহুতে ঠিৰাং কৰিব নোৱৰা অৱস্থাত একোটা দিশ দেখুৱাই দিয়াতেই হওক— এই সকলো ক্ষেত্ৰতে কাৰ্টুনিষ্ট নিতুপৰ্ণ ৰাজবংশীয়ে তেওঁৰ খুৱ সুতীক্ষ্ণ ৰাজনৈতিক তথা সামাজিক কাৰ্টুনসমূহৰ জৰিয়তে বিশেষ ভূমিকা গ্ৰহণ কৰি আহিছে। ইয়াৰ দ্বাৰা কম বয়সতেই তেওঁ এজন প্ৰভাৱশালী ব্যক্তিত পৰিণত হৈছে। তেওঁ কেনেদৰে কাৰ্টুনিষ্ট জীৱনত প্ৰৱেশ কৰিলে, তাৰে বিভিন্ন অভিজ্ঞতা, তেওঁৰ লক্ষ্য, উদ্দেশ্য তথা দৃষ্টিভংগী আদিৰ সম্পৰ্কে জানিবলৈ কেইটামান প্ৰশ্ন আগবঢ়াইছিলোঁ। আৰু আমাৰ অনুৰোধ ৰক্ষা কৰি সেই প্ৰশ্নসমূহৰ তেওঁ আগবঢ়োৱা উত্তৰসমূহ তলত প্ৰকাশ কৰা হ’ল।\n১) প্ৰথমে আপোনাৰ সৰুকালৰ কথা অলপ জানিব বিচাৰিছোঁ। ছবি কেতিয়া আঁকিবলৈ লৈছিল আৰু যিকোনো ছবি অঁকাৰ পৰা কাৰ্টুন অঁকাৰ প্ৰক্ৰিয়াটো কেনেকৈ আৰম্ভ হ’ল? আপুনি নিজে নিজেই কিবা কাৰ্টুন আঁকিছিল নে কোনোবাই কৈছিল “তুমি কাৰ্টুন আঁকিব পাৰিবা”?\nউত্তৰ— অইন দহটা ল’ৰা-ছোৱালীৰ দৰেই সৰুতে খেলি ভাল পাইছিলোঁ, নলগা জেঙত লাগি অদ্ভুত আনন্দত বুৰ গৈছিলোঁ, বাৰীয়ে বাৰীয়ে ঘুৰ্মুটিয়াই চুৰি কৰি বিশেষ তৃপ্তি লাভ কৰিছিলোঁ। ছবি আঁকিম বুলি কোনোদিনে মনলৈ অহা নাছিল। অৱশ্যে, লগৰ কাৰোবাক জোকাবলৈ বা অতিপাত হিতাহিত জ্ঞান হেৰুওৱাকৈ উঠা খঙৰ বহিৰ্প্ৰকাশ কৰিবলৈ কিছুমান আদিম ছবি বিদ্যুতৰ খুঁটা, ৰাজহুৱা শৌচাগাৰৰ দুৱাৰ আৰু আমাৰ ঘৰৰ কাষতে থকা পুৰণি প্ৰেক্ষাগৃহ এটাৰ দেৱালত আঁকিছিলোঁ। পিছলৈ গম পাইছিলো, এনে ধৰণৰ ছবি আঁকিও বিখ্যাত হ’ব পাৰি। যি নহওক, প্ৰাথমিক বিদ্যালয়ত ছবি আঁকিব লগা হৈছিল যদিও সেয়া পাঠ্যপুথিৰ অন্তৰ্গতহে আছিল। ইয়াত কোনো শৈল্পিক চৰ্চা নাছিল। আমাৰ পুৰণি ঘৰটো ‘হাইওৱে’ৰ কাষত আছিল বাবে মাজে মাজে ডাঙৰ ডাঙৰ বাছবোৰ আঁকি ভাল পাইছিলোঁ, কাৰণ মোৰ এটা সপোন আছিল বাছৰ পাকৈত আৰু জনপ্ৰিয় হেণ্ডিমেন হোৱাৰ…। সপোনবোৰ অন্তহীন আছিল। বিপিন ভিনি আৰু “পকা” দুয়ো চোৰ আছিল মোৰ পৰম বন্ধু। সেইসূত্ৰে জীৱনত এজন কাজী চোৰ হ’ম বুলি পণ লৈছিলোঁ। কিছুকাল দুয়োজনৰ পৰা প্ৰশিক্ষণো লৈছিলোঁ! পকাৰ লগত লগ হৈ বহুদিন ক্ষুদ্ৰ বহেমিয়ানৰো ৰূপ লৈছিলোঁ। দুয়ো মিলি পূজাই-বিহুৱে পাতিছিলোঁ থলুৱা পৰম্পৰাগত জুৱাৰ আড্ডা। তেনেদৰে খেলি থাকোঁতে কেতিয়াবা কপিলদেৱ, পেলে, মাৰাডোনা হ’ম বুলিও ভাবিছিলোঁ। ডাক্তৰ-ইঞ্জিনিয়াৰ হোৱাৰ সপোন নাছিল। পিছলৈ এটা সপোনে গঢ় লৈছিল— ব্ৰুছ লীৰ দৰে হোৱাৰ। সেয়ে মাৰ্চিয়েল আৰ্ট মোৰ অতি প্ৰিয় হৈ পৰিছিল। ৰাস্তাই-ঘাটে, পথাৰে-সমাৰে কিম্বা স্কুলতো দুৰ্বলী আৰু অলপ-ধতুৱাটোৰ ওপৰত ইয়াৰ সঘন প্ৰয়োগ কৰিছিলোঁ। মোৰ প্ৰায় সমনীয়া, সম্বন্ধীয় খুৰা এটাৰ দেহটোত প্ৰায়েই অনুশীলন চলাইছিলোঁ। এনেতে মাৰ্চিয়েল আৰ্টৰ আনুষ্ঠানিক প্ৰশিক্ষণৰ বাবে আমাৰ ঘৰৰ ওচৰতে কেন্দ্ৰ এটা স্থাপন হওঁতে, তাত নামভৰ্তিৰ বাবে যাৱতীয় প্ৰস্তুতি চলাওঁতেই, মাহঁতে কথাটো গম পাই মোক জোৰকৈ ফাইন-আৰ্টতহে নামটো লগাই দিলে, যাতে মই সুমতি লাভ কৰোঁ! ইয়াৰ আন এক কাৰণ আছিল, আমি পঢ়া প্ৰাথমিক বিদ্যালয়খনতেই শনি আৰু দেওবাৰে অস্থায়ীভাৱে সংগীতৰ বিদ্যালয় এখনো চলিছিল। আমি সদায় আবেলি সেইখিনিতে মাৰ্বল খেলি থাকোঁ। আৰু বিশেষকৈ শনি আৰু দেওবাৰে খেলতকৈ আমাৰ প্ৰধান ৰাপ আছিল গান শিকিবলৈ অহা ফ্ৰক পিন্ধা ছোৱালীবোৰ জোকোৱাতহে। সেই কোমল বয়সতেই আমাৰ এই নাৰীপ্ৰীতি দেখি সংগীত বিদ্যালয়খনৰ অধ্যক্ষই আমাক ছবি অঁকাৰ প্ৰতি পতিয়ন নিয়াবলৈ চেষ্টা চলাইছিল। আমাৰ দলটোৰ “পকা”ই মাথোঁ ঢোল বজাব জানিছিল, অতি শিল্পসন্মত আৰু ভুলভাৱে। তাৰ ঢোলৰ মাত শুনি বহুকেইবাৰ তাক কুকুৰে খেদিছিল! আমাৰ দলটোত সিয়েই একমাত্ৰ সংস্কৃতিৱান আছিল। বাকী আমিকেইটা আছিলোঁ সম্পূৰ্ণ বেসুৰা। গতিকে গান শিকা বা অন্য বাদ্য বজাবলৈ শিকা কথাটো মনলৈ অনা নাছিলোঁ। আমাৰ বাবে ই কষ্টদায়ক নাছিল যদিও দুখজনক আছিল, কিয়নো সেই বিদ্যা থকা হ’লে গানগোৱা ছোৱালীকেইজনীক ওচৰতে পালোঁহেতেন! পিছে, সেই দুখৰ অন্ত পৰিছিল, যেতিয়া সংগীত বিদ্যালয়ৰ অধ্যক্ষৰ আৱাহন আৰু মাহঁতৰ হেঁচোকনীত সেইখন সংগীত বিদ্যালয়ৰে ছবি অঁকাৰ শ্ৰেণীত নামভৰ্তি কৰিছিলোঁ। পিছে, সেই নামভৰ্তিয়ে সপোনৰ গতিপথো সলনি কৰিলে। ছবিৰ প্ৰকৃত মহত্ব যেতিয়া লাহে লাহে বুজিবলৈ আৰম্ভ কৰিলোঁ, তেতিয়া এজন চিত্ৰকৰৰ দৰেই নিজক ভাবিবলৈ ল’লোঁ। পিছে, কাৰ্টুনিষ্ট হ’ম বুলি কেতিয়াও মনলৈ অহা নাছিল। এনে প্ৰেক্ষাপটত যি উদ্দেশ্যৰে ছবি অঁকাৰ শ্ৰেণীত নামভৰ্তি কৰিছিলো, সেয়াও সলনি হৈ থাকিল। এতিয়া সেই গান গোৱা ছোৱালীকেইজনীৰ সন্তানৰ মোমায়েক হে হৈ থাকিলোঁ। যি নহওক, ছবি অঁকা শিকি থকাৰ সময়ছোৱাত তৎকালীন বাতৰি কাগজত প্ৰকাশিত কাৰ্টুনসমূহে মোক এখন নতুন পৃথিৱীৰ সন্ধান দিলে। মোৰ মন আৰু মগজুৱে ইমানদিনে কঢ়িয়াই লৈ ফুৰা এক বিষে বাৰুকৈ ক্ৰিয়া কৰিবলৈ ল’লে। উমান পালোঁ, সেই বিষটো আছিল সাধাৰণজনৰ যন্ত্ৰণাৰ একো একোটা স্তুপ, যিবোৰ মই কাকো ক’ব পৰা নাছিলোঁ। অথচ, এই কথাবোৰ ক’ৰবাত কাৰোবাৰ আগত কোৱাটো নিতান্তই উচিত আছিল। দেখিছিলোঁ, বাতৰি কাগজত প্ৰকাশ পোৱা কাৰ্টুন বা ব্যংগচিত্ৰই মোৰ আৰু সাধাৰণজনৰ মনৰ ক্ষোভখিনিকে প্ৰকাশ কৰিছে। ইয়ে মোক সাহস আৰু প্ৰেৰণা দিলে। মই নিশ্চিত হলোঁ যে কাৰ্টুনৰ দৰে অতি শক্তিশালী মাধ্যমটোৱেই মোৰ বাবে জীৱনৰ মূল আধাৰ হ’ব পাৰে। মই ঠিক কৰি ল’লো মোৰ সমস্ত জীৱন এই কাৰ্টুনৰ বাবেই। তেতিয়া বয়স মোৰ তেনেই কম যদিও মানুহৰ দুখবোধক উপলব্ধি কৰিব পাৰিছিলোঁ। আৰু তেনেদৰেই কাৰ্টুন আঁকিম বুলি লৈ তেতিয়া প্ৰকাশ পোৱা হাস্য-ব্যংগ আলোচনী “অবিকল”ত কাৰ্টুন আঁকিবলৈ এক চেষ্টা চলালোঁ। অপৰিপক্ক চিন্তা আৰু কৌতুকসদৃশ আছিল সেই ছবিবোৰ। মোক কোনেও কেতিয়াও কাৰ্টুন আঁকিবলৈ কোৱা নাছিল। মা-দেউতা, সৰু বাইদেউ-ভিনদেউৰ বাদে ঘৰৰ অন্য মানুহ অথবা বন্ধু-বৰ্গই মোক উপলুঙা কৰিছিল আৰু বাধা প্ৰদান কৰিছিল। কোনেও কোৱা নাছিল “তুমি কাৰ্টুন আঁকিব পাৰিবা” বুলি। পিছে, মা-দেউতা আৰু বাইদেউ-ভিনদেৱে মোক মোৰ পথত এৰি দিছিল। আৰু যাৰ বাবে মই কাৰ্টুনৰ কাৰণেই জীৱন উছৰ্গা কৰিবলৈ মৰসাহ কৰিছিলোঁ।\n২) পিছলৈ কোনোবা বিশেষ শিক্ষকৰ সহায় লৈছিল নেকি? যদি লৈছিল, কোনোবা শিক্ষকে এনে ধাৰণা দিছিল নেকি যে এদিন আপুনি আজিৰ আপুনিজন হৈ উঠিব? নে আপোনাৰ স্বশিক্ষাইহে আজিৰ পৰিপক্ক আপুনিজনক গঢ়ি তুলিলে?\nউত্তৰ— প্ৰকৃততে কাৰ্টুন শিকোৱা নাযায় বা শিকিবও নোৱাৰি। মূলতঃ ড্ৰয়িঙৰ শিক্ষা এইক্ষেত্ৰত অতীৱ প্ৰয়োজনীয়। মই ড্ৰয়িঙৰ শিক্ষা গ্ৰহণৰ পাছত ছবিৰ অন্য মাধ্যমলৈ নগৈ কাৰ্টুন চৰ্চা আৰম্ভ কৰিলোঁ। জ্যেষ্ঠ কাৰ্টুনিষ্টসকলৰ কাৰ্টুনবোৰ প্ৰচুৰ অধ্যয়ন কৰিছিলোঁ আৰু স্ব-শৈলী আৰু স্ব-চিন্তাৰে আঁকিবলৈ প্ৰয়াস কৰিছিলোঁ। বিশেষতঃ মোৰ ভিতৰৰ মানুহটোৱে মোক ভালদৰে চিনি পাইছিল আৰু কৈছিল, “তই নেৰানেপেৰাকৈ কাৰ্টুনেই আঁক”। এই ভিতৰৰ মানুহটো সময়গতিকে মোৰ উগ্ৰ প্ৰশংসক আৰু সময়গতিকে কঠোৰ সমালোচক। এক অৰ্থত স্ব-শিক্ষাৰে আগবাঢ়িছো আৰু আজিও সেই ৰূপেই মই কাৰ্টুন আঁকিবলৈ যত্ন কৰিছোঁ কিম্বা শিকি আছোঁ।\n৩) আপোনাৰ প্ৰথম প্ৰকাশিত কাৰ্টুনটোৰ বিষয়ে অলপ ক’ব নেকি?\nউত্তৰ— ১৯৯৭ চনত কাৰ্টুন আঁকিবলৈ আৰম্ভ কৰিছিলোঁ। কিন্তু আত্মবিশ্বাস নাছিল। তথাপি, এখন ব্যংগচিত্ৰ আঁকি জনপ্ৰিয় আলোচনী “অবিকল”লৈ প্ৰেৰণ কৰিছিলোঁ। ১৯৯৮ চনৰ জানুৱাৰী মাহৰ সংখ্যাটোত সেই ছবিখন প্ৰকাশ পাইছিল। সেইখনেই আছিল ছপা আকাৰত প্ৰকাশিত মোৰ প্ৰথম ব্যংগচিত্ৰ। আৰু বিষয়বস্তু আছিল ৰাজনৈতিক। ছবিখন আছিল এনেকুৱা যে – এজন শিক্ষকে ছাত্ৰক সোধে – “ঐ গৰু, পৃথিৱীৰ আটাইতকৈ ওখ ঠাইখন কি?” ছাত্ৰৰ উত্তৰ আছিল— “ছাৰ, মন্ত্ৰীৰ গাদী।” আৰু এয়াই আৰম্ভণি….\n৪) আপোনাৰ প্ৰথম কাৰ্টুনটোৰ পৰা এজন পেশাদাৰী কাৰ্টুনিষ্ট হোৱালৈ এই যাত্ৰাৰ বিষয়ে অলপ জনাব নেকি? কিবা বিশেষ মুহূৰ্ত আছেনেকি যি জীৱনৰ গতিটো এইপিনে লৈ আহিছিল?\nউত্তৰ—প্ৰথম কাৰ্টুনখন প্ৰকাশ পোৱাৰ পাছত দেখিলোঁ যে, মোৰ দায়িত্ব আছে। সমানে বিশ্বাস বাঢ়িছিল। মই দৃঢ় হৈছিলো যে এই মাধ্যমটোৰে মূক মানুহৰ কথা ক’ব পাৰিম। একো বিশেষ কথা নাভাবিলো তেতিয়া। কাৰ্টুন আঁকি খাম বুলি নহয়, কাৰ্টুন আঁকিয়েই মানুহৰ হকে থিয় হ’ম বুলি আৰম্ভ কৰিলো এক কঠোৰ যাত্ৰা। বিশেষতঃ কিছুবছৰ মই যেতিয়া ঘৰৰ পাছলি-ফল আদি দৈনিক বজাৰত বিক্ৰী কৰিছিলো, তেতিয়া বিভিন্ন চৰিত্ৰৰ মানুহৰ সংস্পৰ্শ পাইছিলো। জীৱন-জীৱিকা, আচাৰ-ব্যৱহাৰ, শোষণ-উপহাস-ক্ষোভ-দ্ৰোহ-অসন্তুষ্টি এনে বহু কথাই অতি নিকটৰ পৰা দেখিছিলো। ইয়ে মোক মোৰ যাত্ৰাত ইন্ধন যোগালে। তেনে অৱস্থাত নিজৰ অলক্ষিতেই প্ৰতিক্ৰিয়াশীল আৰু প্ৰতিবাদী হৈ পৰিলোঁ। মুখা-মুখি বহু অনৈতিক কথাৰ বিৰুদ্ধে প্ৰতিবাদ আৰম্ভ হ’ল। ইয়ে আহি ছবিত খোপনি পুতিলেহি। তাৰ ফলশ্ৰুতিত আৰম্ভ হ’ল এখনৰ পাছত আন এখন ব্যংগচিত্ৰ। আজিও সেই গতিৰেই চলি আছোঁ। সমাজ আৰু সময়ে প্ৰতিটো মুহূৰ্ততেই মোক হাতত তুলিকা ল’বলৈ নিৰন্তৰে দায়বদ্ধ কৰি ৰাখে। কাৰ্টুন মোৰ বাবে এক অভিযান আৰু পেছা। পেছাদাৰী কাৰ্টুনিষ্ট হিচাপে বহুসময়ত পেছাৰ খাতিৰত কৰিবলগীয়া কামখিনিয়েই শেষ কথা নহয়। সবাৰোপৰি এজন সচেতন কাৰ্টুনিষ্ট হ’বলৈ মই সদায় চেষ্টা কৰি থাকোঁ।\n৫) বৰ্তমান আপুনি এজন সফল পেশাদাৰী কাৰ্টুনিষ্ট৷ এই পেশাটোৰ সম্পৰ্কে আপুনি কেনেধৰণৰ উপদেশ দিব? ইয়াক পেশা হিচাপে গ্ৰহণ কৰাৰ সময়ত পোৱা বিভিন্নধৰণৰ তিতা–মিঠা অভিজ্ঞতাৰ বিষয়ে জনাওকচোন?\nউত্তৰ— এজন কাৰ্টুনিষ্ট হিচাপে মই কিমান যোগ্য সেয়া মোৰ কামেহে নিৰ্ণয় কৰিব। কিন্তু কাৰ্টুন আঁকিবলৈ সমাজ, ৰাজনীতিৰ প্ৰতিটো দিশৰ পুংখানুপুংখ অধ্যয়ন, ব্যৱহাৰিক জ্ঞান, প্ৰচুৰ পৰিশ্ৰম, অংকন দক্ষতা, বিষয়বস্তু উপস্থাপনৰ বুদ্ধিদীপ্ততা – এই সকলোবোৰ আহৰণ কৰিবলৈ চেষ্টা কৰোঁ; সেই গতিকে এজন কাৰ্টুনিষ্টৰ বাবে এইখিনি অতি গুৰুত্বপূৰ্ণ বুলি ভাবোঁ। কাৰ্টুনক পেশা হিচাপেই নহয়, এক অভিযান হিচাপে লওঁতে বাৰম্বাৰ উজুটি খাইছোঁ। পিছে এই উজুটিক সদায় উচিত শিক্ষা হিচাপে গ্ৰহণ কৰি আহিছোঁ। মুঠ কথাত কাৰ্টুন আঁকি কিমান মাননি পাম সেই কথাটোতকৈ মোৰ বাবে গুৰুত্বপূৰ্ণ আছিল কাৰ্টুনৰ প্ৰকৃত অৰ্থক জনতাৰ মাজলৈ লৈ যোৱাটোহে। কাৰণ কাৰ্টুন কৌতুক নহয়। পিছে আমাৰ ইয়াত দীৰ্ঘসময় জুৰি ইয়াক কৌতুক হিচাপেই ব্যৱহাৰ কৰা হৈ আহিছে। কিন্তু কাৰ্টুনে কয় মানুহৰ মনৰ ক্ষোভ আৰু দ্ৰোহৰ কথা। ইয়াত নাথাকে ফুচুৰি। ইয়াত থাকে প্ৰচণ্ড দুখবোধ। আৰম্ভণিতে মই কছৰৎ কৰোঁতে কৰোঁতে কাৰ্টুন আঁকিবলৈ সঠিক ঠাই বিচাৰি হাঁহাকাৰ কৰিবলগীয়া হৈছিল। এনে প্ৰেক্ষাপটত কাৰ্টুন আঁকিম বুলি গৈ অনিচ্ছাস্বত্ত্বেও একালত সাংবাদিক হৈ পৰিবলগীয়া হৈছিলো। চৰ্ত আছিল মই অঁকা কাৰ্টুনো সংশ্লিষ্ট কাকত-কৰ্তৃপক্ষই মাজে-মধ্যে প্ৰকাশ কৰিব। এই বেপাৰটোত সমূলি সন্তুষ্ট নাছিলো যদিও কাৰ্টুনক জীয়াই ৰখাৰ স্বাৰ্থত এইখিনি মানি লৈছিলোঁ। মোৰ বহু শুভাকাংক্ষী আৰু সমালোচকে মোৰ এই সিদ্ধান্তক ভাল পোৱা নাছিল। কিন্তু মোৰ হাতত উপায়ো নাছিল। পিছত এক কঠোৰ সিদ্ধান্ত লৈ সাংবাদিকতা ত্যাগ কৰিছিলোঁ। আৰু সম্পূৰ্ণৰূপে কাৰ্টুন আঁকিম বুলিয়েই যাত্ৰা আৰম্ভ কৰিলোঁ। সাধাৰণতে আমাৰ একাংশ মানুহৰ এক প্ৰৱণতা আছে; ছবি অঁকা মানুহজনে যেন এনেয়ে পাক এটা মাৰিলেই ছবি হৈ যায়। গতিকে এই “সাধাৰণ কাম”ৰ বাবে বহুতেই মাননি দিবলৈ টান পায়। এনে দশা বহুবাৰ হৈছে। শেহতীয়াকৈ দুটা সম্ভ্ৰান্ত প্ৰকাশন প্ৰতিষ্ঠানেও অতি ভদ্ৰতা আৰু বৈষ্ণৱী বিনয়েৰে মোৰ কামৰ মাননি নিদিয়াকৈ নিৰাপদ স্থানত অৱস্থান লৈছে। তেওঁলোকৰ প্ৰতি মোৰ কাহানিও ক্ষোভ নাই। আছে বৰং পুতৌ। কাৰণ, মোক দিবলগীয়া মাননিকেইটাৰে যদি তেওঁলোকৰ সংসাৰ সুখৰ হয়, তেন্তে মই পৰম আহ্লাদিত হ’ম। সাধাৰণতে মই অক্ষমতাৰ ভাও ধৰা সক্ষম ভিক্ষাৰীক ভিক্ষা নিদিও। কিন্তু কেতিয়াবা দিবলগীয়া হয় এইদৰে। পিছে বহুসময়ত বহু অনুষ্ঠান বা ব্যক্তিবিশেষৰ বাবে মই মাননি অবিহনেই কাৰ্টুন আঁকি দিছো তেওঁলোকৰ উদ্দেশ্যত নিহিত থকা মহত্বৰ বাবে। মই যদিও পেছাদাৰী, স্থান-কাল-পাত্ৰ ভেদে ব্যৱসায়িক নহওঁ। অন্যদিশে কাৰ্টুন আঁকি বহু মিঠা অভিজ্ঞতাৰো মুখামুখি হৈছো। বহুতে মোৰ নামটো ইংৰাজীত পঢ়ি ছোৱালী বুলি ভাবি অত্যুৎসাহেৰে বাৰ্তাও প্ৰেৰণ নকৰাকৈ থকা নাই! কিছুৱে আকৌ মোক কাৰ্টুন (কাৰ্টন) বনোৱা ফেক্টৰীৰ মালিক বুলিও ভাবে। তেনেদৰে, আকৌ গাঁৱৰ খাটিখোৱা খেতিয়কেও অন্যকামত গুৱাহাটীলৈ আহোঁতে মোক চাবলৈ বুলি আগবাঢ়ি অহাৰ দৰে ঘটনাও ঘটিছে। আকৌ বহুসময়ত বহুজনে তেওঁলোকৰ অভিজ্ঞতা আৰু চিন্তাৰ ভিত্তিত মোক কাৰ্টুন আঁকিবলৈ অনুৰোধ জনাই থাকে। এনে অনুৰোধৰ সকলোবোৰ ৰক্ষা কৰা সম্ভৱ নহ’লেও প্ৰায়খিনি অনুৰোধেই ৰক্ষা কৰিবলৈ যত্ন কৰোঁ। ই মোৰ বাবে এক অন্য অভিজ্ঞতা। এনেবোৰ তিতা-মিঠা অভিজ্ঞতাই মোৰ পৰম প্ৰাপ্তি।\n৬) আন সৃষ্টিশীল পেশাবোৰতকৈ কাৰ্টুনিষ্টৰ পেশা একে নে বেলেগ বুলি ক’ব?\nউত্তৰ— আন সৃষ্টিশীল পেশাবোৰৰ সৈতে মোৰ চিনাকি আছে যদিও সেই পেশাবোৰৰ ভিতৰুৱা কথা যিহেতু মই নাজানো, গতিকে মোৰ পেশাৰ সৈতে সেইসমূহ একেই নে কিবা পাৰ্থক্য আছে, সেই সম্পৰ্কে মন্তব্য আগবঢ়াব নোৱাৰিম। কিন্তু যিহেতু মই সাধাৰণ মানুহৰ কথাই ক’বলৈ চেষ্টা কৰি আহিছোঁ, সেই গতিকে মই মোৰ কামত সদায় তৰল কথা আৰু চিন্তাবোৰ পৰিহাৰ কৰি আহিছোঁ। কাৰ্টুন এক দৃশ্য মাধ্যম হ’লেও ইয়াক কাহানিও মনোৰঞ্জনৰ আহিলা হ’বলৈ দিয়া নাই। সেয়ে এই ক্ষেত্ৰত একাংশ সংবাদ কৰ্তৃপক্ষৰ সৈতে মোৰ মতাদৰ্শগত বিৰোধ আছে। একাংশ সংবাদ মাধ্যম আৰু প্ৰকাশন প্ৰতিষ্ঠানে কাৰ্টুনক আজিও মনোৰঞ্জনৰ আহিলা বা খালী ঠাই পূৰণৰ ব্যৱস্থা হিচাপে ব্যৱহাৰ কৰাত মনোনিৱেশ কৰি আহিছে। ইয়ে কাৰ্টুনৰ প্ৰকৃত গূঢ়াৰ্থ আৰু ৰুচিবোধক অন্যায় কৰিছে। মই এই পন্থাৰ পৰা সদায় আঁতৰি থাকোঁ। গতিকে অন্য সৃষ্টিশীল পেশাক একাংশই পণ্য কৰাৰ দৰে কাৰ্টুনক মই পণ্য কৰিব নিবিচাৰোঁ।\n৭) দুটা কথা — যিকোনো এটা বিষয়ত একোটা বিশেষ ভংগীৰ অবয়ৱ অংকণ কৰা আৰু একোজন বিশেষ ব্যক্তিৰ মুখাবয়ৱ ফুটাই তোলা! সৰহভাগ মানুহেই বহু চেষ্টা কৰিও কাৰোবাৰ ৰূপ এটা ফুটাই তুলিব নোৱাৰে, তেওঁলোকৰ বাবে আপোনালোকৰ এই দক্ষতাবোৰ ৰহস্য। এই কামবোৰ আপোনালোকে কেনেকৈ কৰিব পাৰে?\nউত্তৰ— দীৰ্ঘদিনীয়া অভ্যাস, অধ্যয়ন আৰু কচৰতৰ জৰিয়তেহে এইদৰে এডাল ৰেখাৰে একোটা বিশেষ ভংগী বা বিশেষ ব্যক্তিৰ মুখাৱয়ব ফুটাই তুলিবলৈ চেষ্টা কৰা হয়। কাৰ্টুনিষ্টভেদে ইয়াৰ প্ৰকাশো ভিন্ন হয়। মই ভাবোঁ, চেষ্টাৰ অসাধ্য একো নাই। কথাতেই আছে, “অভ্যাসৰ নৰ, কৰ্ণপথে শৰ।” সেয়ে, এই কাৰবাৰটোক ৰহস্য বুলিও ভাবিব নালাগে।\n৮) কেতিয়াবা এনেকুৱা হয় নেকি— আপুনি বিচৰাধৰণে কাৰ্টুন এটা আঁকিব পৰা নাই? বিচৰা ধৰণেৰে নোৱাৰিলে অথবা কোনো নতুন ধাৰণা মনলৈ নাহিলে হতাশা আহে নেকি?\nউত্তৰ— কেতিয়াবা বিচৰাধৰণে কাৰ্টুন আঁকিব নোৱাৰিলে বা নতুন ধাৰণা নাহিলে হতাশ নহওঁ, কিন্তু নিজৰ ওপৰত সাংঘাতিক খং উঠে। সন্মুখত যাকে পাওঁ, তাকেই গালি পাৰি শান্তি পাওঁ। নহ’লে ক’ৰবালৈ ওলাই গুচি যাওঁ। নিজৰ মাজত এখন যুদ্ধ কৰোঁ, এই যুদ্ধত কেতিয়াবা বহু বিৰিণাৰো মৰণ ঘটে। যি নহওক, এই প্ৰক্ৰিয়াৰ মাজেৰেই মই সদায় আঁকিবলৈ চেষ্টা কৰোঁ। পৰ্য্যায়ক্ৰমে একোটা বিষয় লৈ, সেই বিষয়ৰ ক্ৰিয়া-প্ৰতিক্ৰিয়াসমূহ চালি-জাৰি চাই বাৰম্বাৰ তাক বিভিন্ন কোণৰ পৰা বিশ্লেষণ কৰি একোটা ধাৰণাৰ জন্ম দিবলৈ চেষ্টা কৰোঁ। ই এক প্ৰক্ৰিয়া; মাথোঁ এই ধাৰণাবোৰ কেতিয়াবা হঠাতে আহে, কেতিয়াবা হয়তো দিনৰ দিনটো লাগি যায়। কিন্তু অনবৰত এই লৈ পাগুলি থাকোঁ।\n৯) আপুনি ভালেকেইটা কাৰ্টুন প্ৰশিক্ষণ কাৰ্যসূচীত প্ৰশিক্ষক হিচাপে অংশগ্ৰহণ কৰিছে বা নিজেও আয়োজন কৰিছে। এইসমূহত ভাগলোৱাৰ দুটিমান উদ্দেশ্য জনাওকচোন? নতুন চামক পেশাদাৰী হোৱাৰ আগ্ৰহ আনিবলৈ নে পেশা হিচাপে নল’লেও নতুন চামৰ কল্পনাশক্তি বিকাশ হ’বলৈ আপুনি এইবোৰৰ জৰিয়তে আশা কৰে? অংশগ্ৰহণকাৰীসকলৰ অনুশীলন তথা প্ৰচেষ্টাৰ সম্পৰ্কে কি ক’ব?\nউত্তৰ— কাৰ্টুন প্ৰশিক্ষণৰ মূল উদ্দেশ্যটো হ’ল – কাৰ্টুনক অধিক জনমুখী কৰা আৰু ইয়াৰ গুৰিকথা প্ৰসাৰিত কৰা। যিহেতু ছবি এক প্ৰাচীন কলা আৰু ব্যংগচিত্ৰৰ আৰম্ভণিও গুহা চিত্ৰসমূহৰ পৰাই, সেয়ে এই পৰম্পৰাগত শৈলীক জানিবলৈ-বুজিবলৈ এনে কৰ্মশালা বা প্ৰশিক্ষণৰ আয়োজন। গুৰুত্বপূৰ্ণ কথাটো হ’ল – ছবি অঁকাটো এক বিজ্ঞানসন্মত মানসিক ব্যায়াম। লগতে কল্পনা বা চিন্তা-শক্তি বিকাশৰ এক সৱল স্বাস্থ্যসন্মত মাধ্যম। ছবি অঁকা শিকিলেই যে, চিত্ৰকৰ বা কাৰ্টুনিষ্ট হ’ব লাগিব তেনে কোনো কথা নাই। কাৰণ, ছবিৰ শিক্ষাই শৈক্ষিক জীৱনত বিৰাট প্ৰভাৱ পেলায়। একোজন শিক্ষাৰ্থীৰ মানসিক বিকাশত ছবিৰ গুৰুত্ব অপৰিসীম। এজন শিক্ষাৰ্থীৰ ইচ্ছাইহে নিৰূপণ কৰিব ছবিৰ শিক্ষা গ্ৰহণ কৰি তেওঁ তাক কি ৰূপে প্ৰয়োগ কৰিব। আমাৰ এই কৰ্মশালা বা প্ৰশিক্ষণৰ যোগেদি এনেবোৰ কথাৰ বাট মোকলাই দিয়াৰ প্ৰয়াস কৰা হয়; কাকো বাধ্য কৰোৱা নহয় যে তুমি চিত্ৰকৰ বা কাৰ্টুনিষ্টেই হ’ব লাগিব। এই কাৰ্য্যসূচীত ছবি অংকনৰ দক্ষতা বা কাৰ্টুনৰ অংকনৰ কৌশলেই নহয়, শিক্ষাৰ্থীসকলৰ মাজত নতুন চিন্তা, নতুন বিষয়ৰ উদ্ভাৱনো দেখিবলৈ পাইছোঁ। তেওঁলোকৰ মাজত কেৱল একোখন যে সাৰ্থক ব্যংগচিত্ৰ সৃষ্টি হৈছে, তেনে নহয়; ভিতৰৰ মানুহটোৰ চিন্তা আৰু কল্পনাৰ ব্যাপ্তিও প্ৰকাশ পাইছে। ইয়াৰ ফলত মই নিজেও তেওঁলোকৰ পৰা বহু নতুন কথাৰ আভাস পোৱাৰ লগতে তেওঁলোকৰ চিন্তাৰ আলমত শিকিছো বহু নতুন কথা। এই কাৰ্য্যসূচী পৰস্পৰৰ পৰিপূৰক।\n১০) আপোনাৰ প্ৰিয় কাৰ্টুন–শিল্পী কোনোবা আছে নেকি? আনহাতে, আপোনাৰ মতে সৰ্বশ্ৰেষ্ঠ কাৰ্টুন–শিল্পী কোন? আৰু তেওঁলোক আপোনাৰ প্ৰিয় বা আপোনাৰ মতে সৰ্বশ্ৰেষ্ঠ হোৱাৰ কাৰণ কি?\nউত্তৰ— প্ৰকৃত অৰ্থত কাৰ্টুন অঁকা প্ৰতিজন কাৰ্টুনিষ্টেই মোৰ প্ৰিয়। সৰ্বশ্ৰেষ্ঠ বুলিবলৈ হ’লে আৰ কে লক্ষ্মণৰ কথাই ক’ম। তেওঁ সুদীৰ্ঘ সৃষ্টিশীল পৰিক্ৰমাত ভাৰতীয় সমাজ-ৰাজনীতিক আলোড়িত কৰি থৈ গ’ল। এই আলোড়ন বিশ্ববন্দিত। তেওঁৰ প্ৰতিখন কাৰ্টুনেই তৎকালীন ভাৰতৰ ইতিহাসক লিপিবদ্ধ কৰিছে, যি সদায় প্ৰাসংগিক। সাধাৰণজনৰ পৰা ওখখাপৰ ব্যক্তিলৈ, সৱাৰে মন আৰু বিবেকক জোকাৰি যোৱা লক্ষ্মণৰ কাৰ্টুনে প্ৰতিটো বিষয় লৈয়ে কাৰ্টুন আঁকিছে। যাৰ বাবে সৰু সৰু অঞ্চলৰ সাধাৰণ লোকে তেওঁলোকৰ সমস্যাসমূহ কাৰ্টুনৰ মাধ্যমেৰে প্ৰকাশ কৰি চৰকাৰৰ দৃষ্টিগোচৰ কৰোৱাবলৈ লক্ষ্মণক সাক্ষাৎ কৰাৰ দৰে অভিনৱ ঘটনাও ঘটিছিল। এজন কাৰ্টুনিষ্টৰ বাবে এনে ঘটনা চিৰস্মৰণীয়। লক্ষ্মণ সমাজৰ প্ৰতি প্ৰকৃতাৰ্থত দায়বদ্ধ আছিল বাবে আৰু সততা সহ নিষ্ঠাৰে নিজৰ কাম কৰিছিল বাবেই এয়া সম্ভৱ হৈছিল। গতিকে তেওঁক সৰ্বকালৰ সৰ্বশ্ৰেষ্ঠ বুলি মই সদায় শ্ৰদ্ধা কৰোঁ।\n১১) আপোনাৰ সম্ভৱতঃ ৯০শতাংশ কাৰ্টুন ৰাজনৈতিক বিষয়ক। ইয়াৰ কাৰণ কি? আৰু ৰাজনৈতিক কৰ্ম বা ৰাজনৈতিক নেতা একোজনক সমালোচনা কৰোঁতে আপুনি কোনটো কথাত গুৰুত্ব দিয়ে— কোনোবা দল, ব্যক্তি নে কিবা দৰ্শন?\nউত্তৰ— মূলতঃ কাৰ্টুন বিষয়টোৱেই হৈছে ৰাজনৈতিক। মানুহে যেতিয়া সংঘবদ্ধভাৱে সমাজ পাতি জীয়াই থাকিবলৈ ল’লে আৰু তাত সমাজ পৰিচালনাৰ বিষয়টো অহাৰ সূত্ৰে ৰাজনীতিৰ প্ৰাথমিক স্তৰটোৱেও গজালি মেলিলে, তেতিয়াই সমাজ পৰিচালনা কৰাসকলৰ ত্ৰুটি-বিচ্যুতিবোৰ ছবিৰ মাধ্যমেৰে ব্যংগ কৰি সমালোচনা কৰাৰ প্ৰক্ৰিয়াটো সেই প্ৰাচীন কালতে আৰম্ভ হৈছিল। তদুপৰি, আমি যিহেতু ৰাজনৈতিকভাৱে পৰিচালিত ব্যৱস্থা এটাৰ মাজত বাস কৰোঁ, সেয়ে আমাৰ মৌলিক বিষয়বোৰো ইয়াৰ সৈতে প্ৰত্যক্ষ বা পৰোক্ষভাৱে সংযুক্ত। এই আপাহতে, কাৰ্টুনৰ বিষয়সমূহ ৰাজনৈতিক আওঁতাত থাকে। ময়ো তাৰ ব্যতিক্ৰম নহওঁ। অন্যদিশে কোনো দল, ব্যক্তি বা দৰ্শন মোৰ বাবে মূল কথা নহয়, ঘাই কথাটো হ’ল তেওঁলোকৰ নীতি বা কৰ্মসূচীয়ে সাধাৰণ মানুহক কিদৰে উপকৃত কৰিছে বা ইয়ে মানুহক বিভ্ৰান্ত বা ক্ষতি কৰিছে নেকি সেই বিষয় আগত ৰাখি সাধাৰণ মানুহৰ মাজত হোৱা প্ৰতিক্ৰিয়াৰ আধাৰতহে মই কাৰ্টুনসমূহ আঁকিবলৈ যত্ন কৰোঁ। ইয়াত সাধাৰণ মানুহৰ প্ৰতিক্ৰিয়াইহে আধিক প্ৰাধান্য পায়। ব্যক্তিগতভাৱে, মই কোনো দলীয় দৰ্শন বা আদৰ্শ বিশ্বাস নকৰোঁ। মোৰ বাবে পৰাধীন সাধাৰণজনৰ মনোবেদনাই মুঠ কথা।\n১২) আপোনাৰ কাৰ্টুনসমূহ খুৱ তীক্ষ্ণ হোৱা দেখা যায়। ধৰক, কোনোবা এটা কাৰ্টুনে খুৱ সত্য কথা এটাই প্ৰকাশ কৰিছে, যিটো কথা প্ৰতিজন মানুহেই মনেৰে স্বীকাৰ কৰিবলৈ বাধ্য; কিন্তু তাৰ জৰিয়তে সলনি হোৱাৰ পৰিবৰ্তে কেৱল দলীয় অনুগত হোৱা বাবেই কোনোবা একোজনে সেইটোৰ বিৰোধীতাহে কৰিছে। এনে কথাৰ মুখামুখি আপুনি নিশ্চয় প্ৰায়েই হৈ থাকে। এইবোৰ কেনেদৰে গ্ৰহণ কৰে? কেতিয়াবা আহত কৰে নেকি? নে ই আপোনাক হাস্যৰস দিয়ে?\nউত্তৰ— কাৰ্টুন কোনো ব্যক্তিগত আক্ৰোশত অঁকা নহয়। এনেকুৱাও হয়, মই ভালপোৱা ব্যক্তিজনৰো কাৰ্টুন আঁকিবলগীয়া হৈছে তেওঁৰ সামাজিক কেতবোৰ কৰ্মই সৃষ্টি কৰা প্ৰতিক্ৰিয়াক লৈহে। ইয়াত সামাজিক কথাটোহে মূল, ব্যক্তি নহয়। গতিকে, এনে কৰোঁতে ৰাজনৈতিক বা অন্য ক্ষেত্ৰৰ ব্যক্তিবিশেষৰ অনুগতসকলে ব্যক্তিজনৰ প্ৰতি অন্ধ সমৰ্থন কৰি যোৱা বাবে বহুসময়ত নিজৰ মৰ্যাদাকে লঘু কৰি মোক ব্যক্তিগতভাৱে বা সমজুৱাকৈ আক্ৰমণ অথবা নিন্দা কৰি আহিছে। খেনোৱে হিতাহিত জ্ঞান হেৰুৱাই অতি অশ্লীল বাক্যও নিক্ষেপ কৰি আহিছে। এনে কৰোঁতে, তেওঁলোকে মোৰ মা-দেউতা বা পৰিয়ালকো এৰা নাই। সম্ভৱতঃ তেওঁলোকৰ বাবে মই বা মোৰ পৰিয়ালটো প্ৰাতঃস্মৰণীয়! এনেবোৰ কথাই মোক আহত নকৰে। বৰং ই মোৰ বাবে পুৰস্কাৰহে। কেতিয়াবা হাহোঁ, পুতৌও ওপজে। আৰু এনে অৱস্থাত লাইন বাছত লিখা কথা এষাৰ সদায় মনলৈ আহে – “আপোনাৰ ব্যৱহাৰেই আপোনাৰ পৰিচয়।” এনে কথাবোৰৰ বিপৰীতে আকৌ মই যি ব্যক্তিবিশেষক লৈ কাৰ্টুন আঁকো, তেওঁলোকে আকৌ মোৰ কাৰ্টুনৰ অনুৰাগী হৈ পৰাই নহয়, মোক লগ কৰিবলৈও হাবিয়াস কৰে। তদুপৰি, সেই ব্যক্তিজনে প্ৰতিনিধিত্ব কৰা দল বা অনুষ্ঠানে তেওঁলোকৰ বাবে কাৰ্টুন আঁকিবলৈও মোক অনুৰোধ জনায়। কেতিয়াবা এনেকুৱাও হৈছে, চৰ্চালৈ নহা ৰাজনৈতিক দলৰ নেতাই মোক ফোন কৰি কয় যে আমাৰো কাৰ্টুন আঁকিবচোন! এইবোৰ মিশ্ৰিত কথাই মোক পুলকিত কৰে যদিও মোক মোৰ পথত আগুৱাই যোৱাত বিচলিত নকৰে।\n১৩) আৰু একোটা কাৰ্টুন অঁকাৰ বহুদিনৰ পাছত সেইটোৰ কথা ভাবি কেতিয়াবা এনেকুৱা লাগিছেনেকি— সেইটো আপোনাৰ ভুল দৃষ্টিভংগী আছিল? অন্ততঃ কেতিয়াবা তেনেকুৱা হৈছে নেকি?\nউত্তৰ— প্ৰতিখন ব্যংগচিত্ৰই যিহেতু একোটা ঘটনা, সময়ক প্ৰতিনিধিত্ব কৰি অংকন কৰোঁ, সেয়ে তাত ভুল-শুদ্ধৰ কথাটো আজিলৈ ভাবিবলগীয়া হোৱা নাই। কাৰণ এখন ছবি কোনোবাই ভাল পায়, কোনোবাই বেয়া পায়। তেওঁলোকৰ প্ৰতি শ্ৰদ্ধা ৰাখিয়েই কওঁ, যিখিনি মানুহক মই প্ৰতিনিধিত্ব কৰোঁ, সেই সাধাৰণ মানুহখিনিৰ কথাহে প্ৰকাশ কৰোঁ। মুঠ কথাত তেওঁলোকৰ ভাৱখিনিক তেওঁলোকৰ ধৰণেৰে প্ৰকাশ কৰাটোৱেই মোৰ উদ্দেশ্য। যিহেতু, মই কোনো ব্যক্তিবিশেষৰ অনুগত নহওঁ বা শ্ৰুতলিপি মানি কাৰ্টুন নেআঁকো, তেনে ক্ষেত্ৰত এজন কাৰ্টুনিষ্টৰ স্বাধীনতাৰে মই মোৰ যাৱতীয় কামখিনি যত দূৰ সম্ভৱ নিয়াৰিকৈ সম্পন্ন কৰাৰ চেষ্টা কৰোঁ। ইয়াত ভুল-শুদ্ধৰ প্ৰসংগটো গৌণ।\n১৪) কেৱল ৰাজনৈতিক দল বা নেতাক সমালোচনা কৰাৰ পৰিৱৰ্তে তথাকথিত বৌদ্ধিক–মহলকো সমালোচনা কৰা প্ৰয়োজন বুলি আপুনি ভাবেনে? উদাহৰণস্বৰূপে, শেহতীয়া বানত কেইবাজনো বিশিষ্ট “বৌদ্ধিকব্যক্তি”ৰ লেখাত দেখিলোঁ কেৱল কুকুৰে কাইট নোখোৱা ধৰণৰ গালি। গগৈক ইমান গালি পাৰিলে আনটো প্ৰধান দলৰ ভক্ত বুলিব বুলি দায় সাৰিবলৈ কোনোজনে একেলগে সোণোৱালকো গালি। কিন্তু কোনোটোতেই নাই কিবা এটা সমাধানৰ উপায়। কেৱল গালি। তেওঁলোকে গালি পাৰিলে, তাতে তৃপ্তি পোৱা জনে প্ৰশংসা কৰিলে, অলপ–ঢতুৱাজনে সাংঘাটিক ক্ষমতাশালী পণ্ডিত বুলি থৰথৰকৈ কঁপিলে আৰু চৰকাৰে প্ৰভাৱশালী এজন বুলি অলপ আতৌপুতৌ কৰাৰ কথা চিন্তা কৰিলে; গতিকে তেওঁলোক হৈ পৰিল একোজন প্ৰতাপী মানুহ। কিন্তু উপায় একো নাই, মগজ খালি। বৌদ্ধিক অনুশীলনতে ডাঙৰ শূন্যতা এটা বৰ্তী থকা নাইনে? তেওঁলোকক লৈ কাৰ্টুন অঁকাত বাধা আছে নেকি?\nউত্তৰ— একাংশ বুদ্ধিজীৱিৰ এইৰকমৰ ভূমিকাক লৈ কেবাখনো ব্যংগচিত্ৰ আঁকিছোঁ। তথাকথিত এইচাম বুদ্ধিজীৱিক সমালোচনা কৰাৰ নিতান্তই প্ৰয়োজন। তেওঁলোকৰ দুস্কাৰ্য্যৰ বিৰুদ্ধে অবাধে কাৰ্টুন আঁকিয়েই নহয়, অন্য সৃষ্টিশীল মাধ্যমেৰেও এক জনমত গঠন কৰিব পাৰি। কাৰণ, আমাৰ সামাজিক পৰিকাঠামো, ঐতিহ্য-পৰম্পৰা বিনষ্ট, বিভ্ৰান্ত, বিভেদমুখী আৰু বিকৃতকৰণত এইচাম বুদ্ধিজীৱিয়ে পূৰ্বাপৰ নিজস্ব দুষ্কাৰ্য্য চলাই আহিছে। এওঁলোকক একাংশ সংবাদ-মাধ্যমে বৰপীৰা পাৰি জোঁৱাই আদৰাদি আদৰাৰ ফলত ই আৰু মাৰাত্মক হৈ পৰিছে। পিছে, আমাৰ সমাজেই আকৌ এওঁলোকৰ গ্লেমাৰত উবুৰি খাই দিবা-নৈশ পূজন-ভোজন কৰিবলৈ নেৰা হৈছে। এইচাম বুদ্ধিজীৱিতকৈ মই অনবৰত লগত লৈ ফুৰা চিক্সটিন জিবিৰ পেন-ড্ৰাইভটোৱেই বহু ওপৰৰ, কাৰণ ইয়াত মই মোৰ ভাল লগা ছবি-চিনেমা-গান কঢ়িয়াই লৈ ফুৰোঁ, যিয়ে সমাজৰ কোনো ক্ষতি নকৰে।\n১৫) পৰিৱেশ–বিজ্ঞান সংক্ৰান্তীয় আপোনাৰ এটা নে দুটা খুব ভাল কাৰ্টুন দেখিবলৈ পাইছিলোঁ। আমি আপোনাৰ পৰা মাজে–মাজে বিজ্ঞান–কাৰ্টুনো আশাকৰোঁ। ধৰক, মাহে এটা, নতুবা বছৰত ছটা। আপুনি এনে কাৰ্টুন আঁকিব বিচাৰেনে?\nউত্তৰ— পৰিৱেশ বা বিজ্ঞান সংক্ৰান্তীয় কাৰ্টুন তুলনামূলকভাৱে কম আঁকিছো যদিও মই অঁকা নিৰ্বাচিত পৰিৱেশ সংক্ৰান্তীয় কাৰ্টুনৰ এখন ভ্ৰাম্যমান প্ৰদৰ্শনী “আৰণ্যকে” চলাই থাকে। এই দুই বিষয়ত সময় অনুসৰি বা বিষয়ৰ প্ৰাসংগিকতালৈ চাই এতিয়াও কাৰ্টুন আঁকো। অৱশ্যে আপোনালোকৰ পৰামৰ্শ শ্ৰদ্ধাসহ সাগ্ৰহেৰে গ্ৰহণ কৰি মাহে এটা বা বছৰত ছটা বা ততোধিক কাৰ্টুন আঁকিবলৈ চেষ্টা কৰিম। আপোনালোকৰ এই পৰামৰ্শই মোৰ দৰে কাৰ্টুনৰ এজন সাধাৰণ ছাত্ৰক উপকৃত কৰাই নহয়, অধিক দায়বদ্ধও কৰিলে।\n১৬) আপুনি সংগীত তথা সংগীত–শিল্পীৰ কোনো একোজনক লৈ ভালে কেইখন তীব্ৰ ব্যঙ্গাত্মক কাৰ্টুন আৰু কোনোজনক লৈ যথেষ্ঠ বন্দনাত্মক কাৰ্টুন অংকণ কৰিছে। ইয়াৰ দ্বাৰা প্ৰমাণিত হয় সংগীত তথা সংগীত–শিল্পীৰ কাৰ্য আদিয়ে সমাজত পেলাব পৰা প্ৰভাৱৰ প্ৰতি আপুনি খুব সচেতন। কিন্তু প্ৰায় একেইধৰণৰ আন দুই গ্লেমাৰাছ বিষয়— বোলছবি (ভিচি়ডি ছবিকো সামৰি) আৰু নাটক সম্পৰ্কীয় আপোনাৰ কোনো কাৰ্টুন দেখিবলৈ পোৱা নাই। ইয়াৰ কাৰণ, সেই প্ৰসংগ দুটাত আপোনাৰ ৰাপ নাই নে ইয়াৰ প্ৰভাৱশালী দিশটোৰ কোনো পৰিস্থিতিয়ে আপোনাৰ মনত ক্ৰিয়া কৰা নাই? এটা উদাহৰণ দিওঁ, নাটক আজি প্ৰধানকৈ আয়োজক কমিটিয়ে মধ্যবিত্তৰ ঘৰে ঘৰে টিকট দি দকাহকা দি উঠাই অনা ধনেৰে চালিত আৰু এনেকৈয়ে সমাজৰ আটাইতকৈ নিষ্ক্ৰিয় মানুহচামৰ সমুখতে অধিক পৰিমাণে প্ৰদৰ্শিত এক ব্যৱস্থা; আৰু আন এচামে কোনো নাট্যগৃহ একোটাত নাট একোখন প্ৰদৰ্শন কৰি প্ৰধানকৈ নিজৰ নামটো প্ৰতিষ্ঠা কৰাৰ এক ব্যৱস্থা। নাটকেৰে যিসকলক শিক্ষিত কৰি তোলাৰ প্ৰয়োজন তেওঁলোকৰ কাষ ই কোনোকালে পোৱাগৈ নাই। ডাইনী সজাই হত্যা কৰাৰ মানসিকতা আদি দূৰ কৰিবলৈ তেনে চিন্তাৰ মানুহৰ মাজলৈ গৈ নাটক–প্ৰদৰ্শনেৰে শিক্ষা দিয়াৰ অতি প্ৰয়োজন। নাট–প্ৰদৰ্শনৰ জৰিয়তে এই ব্যাধিবোৰ দূৰ হ’ব বুলি আশা কৰিব পাৰি। আপোনাৰ প্ৰভাৱশালী কাৰ্টুনে নাট্যকৰ্মী আদিক প্ৰকৃত কামৰ প্ৰতি উদ্বুদ্ধ কৰি তুলিব পাৰে। এনে বিষয়ক কাৰ্টুন অঁকাৰ আপোনাৰ আগ্ৰহ আছেনে?\nউত্তৰ— সংগীত ক্ষেত্ৰখনৰ লগতে চিনেমা আৰু ভ্ৰাম্যমান থিয়েটাৰক লৈ কেবাখনো ব্যংগচিত্ৰ অঁকা হৈছে আৰু এই ধাৰা অদ্যাপি অব্যাহত। তিনিওটা মাধ্যমত সৃষ্টি হোৱা প্ৰদূষণ, বেমেজালি আৰু উচ্ছৃংখল কাৰবাৰে মোক ক্ৰিয়া কৰে। আমাৰ পূৰ্বজে দি যোৱা সংস্কৃতিৰ নিৰুপম মালাধাৰি একাংশই ছেদেলি-ভেদেলি কৰিলে— এই কথাই মোক ব্যথিত কৰে। অথচ এই তিনিওটা শক্তিশালী মাধ্যমে সমাজত সুস্থ পৰম্পৰা, বৈজ্ঞানিক মানসিকতা সৃষ্টিত প্ৰত্যক্ষ অৰিহণা যোগাব পাৰে। তাকে নকৰি, আপোনালোকে কোৱাৰ দৰে ব্যৱসায় আৰু উদ্ভণ্ডালিত নামিছে একাংশ। এনে বিষয়ত কাৰ্টুন অঁকাৰ প্ৰয়োজনীয়তা নিশ্চয় আছে।\n১৭) আপোনাৰ কিছুমান কাৰ্টুন, যিসমূহ ৰাষ্ট্ৰীয় বিষয়ক লৈ আপুনি অংকণ কৰিছে, সেইসমূহ ৰাষ্ট্ৰীয় কাকত বা অনলাইন পৰ্টেল আদিত প্ৰকাশ পোৱা যোগ্য। ৰাষ্ট্ৰীয় কাকতত দেখা পোৱা কিছু কাৰ্টুন আৰু আপোনাৰ কাৰ্টুনৰ উপস্থাপন, বক্তব্য তথা দৃষ্টিভংগী মন কৰি কথাটো কৈছোঁ। মাথোঁ কিছুদিনৰ আগতে এটা হত্যাকাণ্ডক লৈ নিউজ–চেনেলবোৰে আন সমস্যাৰ কথা পাহৰি মতলীয়া হৈ পৰা কাৰ্যক সমালোচনা কৰি অঁকা আপোনাৰ এটা কাৰ্টুন ৰাষ্ট্ৰখ্যাত ভালেকেইজন গন্যমান্য বাক্তি তথা কেইটামান নিউজপৰ্টেলে প্ৰচাৰ কৰিছে। আমি ভাবোঁ সেই বাকী কাৰ্টুনসমূহেও বহুসংখ্যক পাঠক–দৰ্শকৰ আগ্ৰহ লাভ কৰিব। আপুনি ৰাষ্ট্ৰীয় কাকত আদিত আপোনাৰ কাৰ্টুন প্ৰকাশৰ বাবে চিন্তা–চৰ্চা কৰিছেনে?\nউত্তৰ— ৰাষ্ট্ৰীয় বা আঞ্চলিক এনে ধাৰণাৰে মই কাৰ্টুন অঁকা নাই। যিসমূহ বিষয়ে সাধাৰণজনক বা মোক ক্ৰিয়া কৰে তাকে লৈ আঁকিছো। অৱশ্যে, অসমৰ প্ৰেক্ষাপটত অগ্ৰাধিকাৰ দিয়া হয় এই কাৰণেই, যে অসম বিষয়ক কাৰ্টুন কম। আনহাতে ৰাষ্ট্ৰীয় স্তৰত বুলি যিটো কথা কৈছে, তাৰ বাবে মই ক’তো চেষ্টা কৰা নাই। মোৰ নিজৰ ৱেবছাইটৰ যোগেদিহে তেনে কিছু কাৰ্টুন প্ৰকাশ কৰোঁ। যদি, এইসমূহ ৰাষ্ট্ৰীয় কাকতত প্ৰকাশৰ যোগ্য বুলি সংশ্লিষ্ট কৰ্তৃপক্ষই ভাৱে, তেন্তে নিশ্চয় ব্যৱস্থা লৈ প্ৰকাশ কৰিব। যিদৰে মাজে মাজে ৰাষ্ট্ৰীয় ৱেবপৰ্টেলসমূহে প্ৰকাশ কৰে।\n১৮) আপোনাৰ Logoটোত কাউৰীৰ ছবি ৰখাৰ কাৰণ কি? আপোনাৰ লেখাতে পঢ়িছিলোঁ কাউৰী আৰ কে লক্ষ্মণৰো প্ৰিয়। এই সম্পৰ্কে আপোনালোক দুয়োজনৰ কথা অলপ ক’ব নেকি?\nউত্তৰ— কাউৰীয়ে যিদৰে পুৱাই কোৰ্হাল তুলি মানুহক দিনটোৰ কৰ্মৰ বাবে সজাগ কৰে, তেনেদৰে কাৰ্টুনেও একে কাম কৰে বুলি অনুভৱ কৰোঁ। আনহাতে কাউৰী মই বৰ ভাল পাওঁ, তাৰ এই কাৰ্য্যৰ বাবে। একেদৰে আৰ কে লক্ষ্মণৰো কাউৰী অতি প্ৰিয়। তেওঁৰ বহু ছবিত কাউৰীৰ অৱস্থিতি দেখা যায়। গতিকে মোৰ ল’গ’টোত মোৰ প্ৰিয় কাউৰীৰ দায়িত্ববোধক প্ৰকাশ কৰাৰ লগতে মোৰ প্ৰিয় কাৰ্টুনিষ্ট লক্ষ্মণৰ প্ৰতি সন্মান জনাই কাউৰীক এইভাৱে উপস্থাপন কৰা হৈছে।\n১৯) আপোনাৰ লেখা আৰু সাংবাদিকতা সম্পৰ্কে অলপ জানিব বিচাৰিছোঁ।\nউত্তৰ— কাৰ্টুন আঁকিবলৈ আৰম্ভ কৰাৰ সময়তে লিখিবলৈয়ো লৈছিলোঁ। লিখি ভাল পাওঁ। এনেবোৰ লেখাত কাৰ্টুনৰ কোনো সম্পৰ্ক নাই। আনহাতে সাংবাদিকতা কৰিছিলো ঘটনাক্ৰমেহে। পূৰ্বেই কৈছোঁ, কাৰ্টুনৰ স্বাৰ্থত এইফেৰা কাম কৰিবলগীয়া হৈছিল। অৱশ্যে সাংবাদিকতা কৰা কালছোৱাত ডাইনী সজাই চলোৱা হত্যাকাণ্ডসমূহৰ আঁৰৰ কাৰকসমূহ বিচাৰি চৰজমিন অধ্যয়ন কৰাতেই ক্ষান্ত নাথাকি, শোণিতপুৰ, মাজুলী আদিত নিজাববীয়াকৈ একোখন সজাগতা সভাও অনুষ্ঠিত কৰিছিলোঁ। এই কামত মোৰ স’তে যোৱা গাড়ীচালকজনেও ৰাইজক সজাগ কৰিবলৈ ভাষণ আগবঢ়াইছিল। ই এক অদ্ভূত অভিজ্ঞতা আছিল মোৰ বাবে। সেইদৰে, মাজুলীৰ তিনিটা ৰূপৰ প্ৰকাশ কৰিবলৈ নদীদ্বীপটোলৈ ঢাপলি মেলিছিলো এজন সক্ৰিয় সাংবাদিক হিচাপে। সাংবাদিকতাই মোক কাষ চপাই নিছিল গণশিল্পী ভূপেন হাজৰিকাৰো। তেওঁৰ জীৱনৰ শেষৰ কালছোৱাৰ কেবাটাও অন্তৰংগ মুহূৰ্ত মোৰ বাবে চিৰস্মৰণীয়। সেইদৰে আইন বিষয়ক সাংবাদিকতা কৰি লাভ কৰিছিলো আন এক নতুন অভিজ্ঞতা।\n২০) কাৰ্টুনৰ উপৰি পেইণ্টিং, প’ৰ্ট্ৰেইট আদি অকংণতো আপোনাৰ ৰাপ আছে নেকি?\nউত্তৰ— পেইণ্টিং, প’ট্ৰেইট অঁকাত মই বিশাৰদ নহওঁ, কিন্তু বিষাদ-কাতৰহে। একেবাৰে নাজানো! কিন্তু ৰঙৰ বাহাৰ, ৰঙৰ খেল ভাল পাওঁ। কেতিয়াবা এনেই আঁকো, নিজৰ বাবে।\n২১) আন কি কি বিষয়ত আপোনাৰ ৰাপ আছে?\nউত্তৰ— বিশেষ তেনে ৰাপ বুলিনো কি কওঁ, মানুহৰ মাজত থাকি, প্ৰত্যন্ত এলেকালৈ গৈ, মানুহৰ সৈতে কথা পাতি ভাল পাওঁ। তথাকথিত সামাজিক নহওঁ; এজন সম্পূৰ্ণ “অসামাজিক” মানুহ মই। আৰু পাছলিৰ বজাৰ কৰি ভাল পাওঁ, খুব জোৰত চাইকেল চলাই ভাল পাওঁ, বহুদূৰলৈ গাড়ী আৰু বাইক চলাই ভাল পাওঁ। লোকগানবোৰ, ভূপেন হাজৰিকা, জ্যোতি-বিষ্ণু, নচিকেতা, মনজোৎস্না মহন্তৰ গান শুনি ভাল পাওঁ। ভাল পাওঁ জুবিনৰ দৰদী কণ্ঠৰ নিৰ্বাচিত গান, পাপনৰ “জোনাকী ৰাতি”ৰ গানকেইটা ভাল পাওঁ, টম এণ্ড জেৰীৰ কাৰ্টুন চাই বিৰাট ভাল পাওঁ, এতিয়াও পাকঘৰত থকা নাৰিকলৰ লাড়ুকেইটা কোনেও গম নোপোৱাকৈ চুৰ কৰি খাই ভাল পাওঁ, ঘণ্টাৰ পাছত ঘণ্টা আড্ডা মাৰি ভাল পাওঁ। কেতিয়াবা অকলে থাকিও খুব ভাল পাওঁ, ফটো তুলি ভাল পাওঁ, ভাল চিত্তাকৰ্ষক, ব্যংগ চলচিত্ৰ চাই ভাল পাওঁ। ৰান্ধি ভাল পাওঁ, ডাঙৰ উপন্যাসৰ একদম শেষৰ অংশটো প্ৰথমতেই পঢ়ি অটাই ভাল পাওঁ, মন গ’লেই হীৰুদা অথবা শান্তনু শৰ্মা আৰু মেগন কছাৰীৰ কবিতা পঢ়ি ভাল পাওঁ। শিবানন্দ কাকতিৰ গল্প মোৰ খুব প্ৰিয়। খুব মন বেয়া হৈ থাকিলে হাঁহিবলৈ অসমীয়া নিউজ চেনেল চাওঁ। আৰু যেতিয়াই তেতিয়াই শুই ভাল পাওঁ।\n২২) শেষত জানিব বিচাৰিছোঁ, আপোনাৰ উত্তৰণত সহযোগ কৰা কোনোবা ব্যক্তি আছে নে? যদি আছে কোন কোন? তেওঁলোকৰ কথা অলপ কওকচোন— তেওঁলোকে কেনেকৈ আপোনাক সহযোগ কৰিছে।\nউত্তৰ— কামৰ উত্তৰণ নাজানো। বয়সৰ উত্তৰণ হৈছে। ইটো বেথা। ব্যক্তিবিশেষ বুলি ক’লে আউল লাগে। কিন্তু যিসকলৰ বাধা স্বত্ত্বেও কাৰ্টুন আঁকিবলৈ লৈছিলোঁ, সম্ভৱতঃ তেওঁলোকৰ বাবেই আজিও মই নিৰন্তৰে কাৰ্টুন আঁকি থাকিব পাৰিছোঁ। মা-দেউতাই মূলতঃ চৰকাৰী চাকৰি বিচাৰিবলৈ হেঁচা দি তথাকথিত কেৰিয়াৰ এটা গঢ়িবলৈ মোক ঠেলি নিদি কাৰ্টুন আঁকিবলৈকে ১৮ বছৰ পূৰ্বে সমাজৰ বাবে উচৰ্গা কৰিলে। পৰিয়ালৰ অহৰহ প্ৰেৰণা মোৰ বাবে সাহস। তদুপৰি এই পৰিক্ৰমাত মূলতঃ সমাজ, শুভাকাংক্ষী, মই কাম কৰা প্ৰতিষ্ঠানৰ সম্পাদকবৃন্দ, সতীৰ্থ সাংবাদিক, সংবাদকৰ্মী, সমালোচক, নিন্দুক, মোক বিৰোধিতা কৰাসকল সকলোৰেই ভূমিকা অতিশয় গুৰুত্বপূৰ্ণ বাবেই চাগে অহৰহ মূৰ তুলি কাৰ্টুন আঁকিবলৈ সৎ সাহসখিনি পাইছোঁ। ইয়ে মোক ক্ৰমাৎ দায়িত্বশীল কৰি তুলিছে। সামৰ্থ্য থকালৈকে এই দায়িত্বৰে আগবাঢ়ি যোৱাটোৱেই মোৰ ঘাই উদ্দেশ্য।\n(সন্ধানৰ হৈ সাক্ষাৎগ্ৰহণ – পংকজ জ্যোতি মহন্ত)\nখোজ - ঐতিহ্য অন্বেষণী যাত্ৰা\nPrevious Articleনীলা খামৰ চিঠি : নবেম্বৰ, ২০১৫\nNext Article থলুৱা বীজ সংৰক্ষণ আন্দোলনৰ অংশীদাৰ : মহান চন্দ্ৰ বৰা


April 1, 2021 কৌতুক\tLeaveacomment\nমাংস খাই মই কিয় বেয়া পাওঁ – জয়ন্ত দত্ত\n: ভাইটি, মাংস কেনেকৈ দিছা? : ল’কেল চাৰিছ, খাছী চাতছ। : ল’কেল মানে মূৰ্গীৰ কথা ক’লানে কি! : হয় দাদা। : অহ্ : কিমান দিম দাদা? এই ছোটু, ভাল চাইকেনে ল’কেল এটা উঠাই দে দাদাক। : হেহ্ ৰ’বাহে এটা মূৰ্গী…! আমি মানুহ দুটাহে। : সৰু চাই ল’ক এটা। ছোটু সৰু চাইকেনে… । : নহয় মানে আমাৰ এওঁ ল’কেল মূৰ্গী বৰ এটা ভাল নাপায়। মাংসবিলাকো সৰু সৰু, চোবাবলৈ ঠায়েই নোলায়। : তা হ’লে আপনি খাছী লৈ ল’ক আধাকিলো। ছোটু… : হেই\nApril 1, 2021 কৌতুক\tOne comment\nগাণিতিক শৰীৰ – বিনীতা বৰশইকীয়া\nপতি: হেৰা, তুমি সদায় সদায় এলাৰ্ম বন্ধ কৰি অলপ সময় কিয় শুই লোৱা বাৰু কোৱাচোন। পিছত দৌৰা দৌৰি হয় নহয়! পত্নী: এহ্, তুমি সাহিত্যৰ মানুহে গাণিতিক শৰীৰৰ কথা কি বুজিবাহে! পতি: গাণিতিক শৰীৰ? তেনেকুৱাও কিবা শৰীৰ আছে বুলি ইমানদিনে জনাই নাছিলোঁ দেই । পত্নী: হুহ্! গণিত নাই ক’ত কোৱাচোন। ৰাতিপুৱা শুই উঠাৰপৰা ৰাতি শোৱালৈকে দেখোন গণিতেই গণিত। পতি: সেইটো বাৰু বুজিলোঁ। কিন্তু গাণিতিক শৰীৰ বোলাটোহে নুবুজিলোঁ। পত্নী: হেৰা, সৰুতে অংকৰ ছাৰে সদায় কোৱা মনত আছে\nMarch 1, 2021 কৌতুক\t4 Comments\nকৌতুক-মিলন চন্দ্ৰ দাস\n১)নগেনে এশ টকা সৰকাবলৈ পৰিকল্পনা কৰি আহি খগেনক প্ৰশ্ন কৰিলে। নগেন:-ঐ খগেন, প্ৰতিটো শব্দতে আকাৰ লগাই বাক্য এটা কচোন? ক’ব পাৰিলে পঞ্চাছ টকা দিম। খগেন:-মই নোৱৰিম৷ তয়ে কচোন? তোক মই এশ টকা দিম৷ নগেন:- ঠিক আছে বাৰু চেষ্টা কৰি চাওঁ। তই এশ টকাটো টেবুলত থ’ আৰু শুন। আপা হাপা মাৰা চাবা নাযা? ইয়াৰ পিছত নগেনৰ সেইদিনাৰ গৰম পানীৰ খৰচ ওলাই গ’ল। ২) হাতী আৰু পৰুৱা এটা বৰ বন্ধু। পৰুৱাতো হাতীৰ পিঠিত উঠি ঘূৰি ফুৰে। এইদৰে গৈ থাকোতে দুয়ো আগত এখন\nMarch 1, 2021 কৌতুক\t2 Comments\nনিৰ্বাচনী প্ৰচাৰ-ৰিণ্টুমণি দত্ত\nদেখাক দেখি বিজয় মহন্তৰো নিৰ্বাচন খেলিবলৈ মন গ’ল৷ পাতিহাঁহৰ ছবিক প্ৰতীক হিচাপে লৈ তেওঁ মনোনয়ন দাখিল কৰাৰ পাছত আদিত্য আৰু দেবজিত শৰ্মাক লৈ হাঁহ ভিক্ষা, অপচ্ কিবাহে কওঁ, মানে ভোট ভিক্ষা কৰিবলৈ নিৰ্বাচনৰ প্ৰচাৰ কৰিবলৈ গ’ল৷ আগতেই দুই একক খবৰ দিয়া হৈছিল৷ সভা আৰম্ভ হ’ল৷ ভাষণ দিবলৈ লৈয়ে বিজয় মহন্তই ক’লে, : ৰাইজ আপোনালোকৰ কি কি সমস্যা আছে কওঁকচোন? ৰাইজ : আমাৰ ইয়াত খোৱা পানীৰ বৰ সমস্যা৷ বিজয়: ঠিক হৈ যাব৷ ৰ’ব, এতিয়াই কথা পাতোঁ৷ এই বুলি বিজয়ে কাণত ফোনটো\nদেবজিত, শংকৰ, গৌৰীশংকৰ, দিম্পল, ভাস্কৰ বৰডেকা আদিৰ দৰে ফটাঢোলৰ বৰলাবোৰৰ উদ্গতি নোহোৱা দেখি বহু চিন্তাচৰ্চা কৰি হেডমিন বিজয় মহন্তই গোলাঘাটৰ বিখ্যাত জ্যোতিষী আদিত্য জ্যোতি বৰঠাকুৰৰ কাষ চাপিল৷ বৰঠাকুৰে যদিও এইটো টপিকত একো কৰিব নোৱাৰে, তথাপি উপায়হীন হৈ সকলোকে এবাৰ তীৰ্থ ভ্ৰমণ কৰাই অনাৰ উপদেশ দিলে৷ লগতে দুই-এটা চৰ্তও আৰোপ কৰি দিলে৷ যথা সময়ত তীৰ্থযাত্ৰাৰ বাবে সকলো সাজু হ’ল৷ নেতৃত্বত হেডমিন বিজয়৷ যাত্ৰা আৰম্ভ হোৱাৰ পূৰ্বে বিজয়ে সকলোকে উদ্দেশ্যি ক’লে, “চোৱা, এই যাত্ৰাত নাৰী বিশেষকৈ ছোৱালীৰ পৰা সম্পূৰ্ণ দূৰত থাকিব লাগিব৷\nMarch 1, 2021 কৌতুক\tOne comment\nমোৰ বন্ধু আদিত্যৰ ঘৰলৈ দহজন আলহী একেলগে আহিল৷ পত্নীয়ে ভিতৰলৈ মাতি নি ক’লে, ‘ঘৰত চেনী নাই৷ কি কৰোঁ?’ বৰঠাকুৰ: তুমি চাহ বনাই আনিবা চেনী নোহোৱাকৈ৷ বাকী মই চম্ভালিম৷ চাহ আহিল৷ বৰঠাকুৰে ক’লে, “আজি খেল এটা খেলিছোঁ৷ একাপ চাহত চেনী দিয়া নাই৷ যাৰ ভাগত সেই কাপ চাহ পৰে কাইলৈ আমি তেওঁৰ ঘৰত চাহ খাবলৈ যাম৷” সকলোৱে মনে মনে চাহ খাবলৈ ধৰিলে৷ আলহীৰ মাজৰে এজনে আকৌ মন্তব্যও কৰিলে, “মোৰ চাহ কাপত ইমান চেনী দিছে, ডায়বেটিচ নহ’লেই হয়৷” ☆ ★ ☆ ★ ☆\nFebruary 1, 2021 কৌতুক\t3 Comments\nদৰাৰ লগত গৈছোঁ, কইনা আনিবলৈ। বাছত সব একেলগে উঠিছোঁ। হাঁহি ফুৰ্তি কৰি গৈ আছোঁ, মাজে মাজে বিহু লগাই দৰাৰ লগৰবোৰে নাচিছে। অলপ দূৰ গৈয়ে এজনৰ চিঞৰ বাখৰ আৰম্ভ হ’ল, “হেৰৌ, ৰহ! বাছ ৰখা, বাছ ৰখা”! ড্ৰাইভাৰে শুনাই নাই, কোনেও গুৰুত্ব দিয়া নাই। বাছ গৈ আছে। এবাৰ সি “ৰহ ঐ (অশ্লীল), মোবাইল পৰিল” – বুলি চিঞৰাত জোৰত ড্ৰাইভাৰে ব্ৰেক মাৰিলে। সবৰে ইচ ইচনি, এঃ গ’ল মোবাইল ইয়াৰ। সিও জাপ মাৰি নামি আহি আকৌ উঠিল। সব ব্যস্ত হৈ পৰিল। সুধিলে ঠিকে আছেনে\nFebruary 1, 2021 কৌতুক\t2 Comments\nকৌতুক-ডাঃ পাৰ্থসাৰথি ভূঞা\nহোমৰ গুৰিত দৰা আৰু কইনা। পূজাৰীৰ মন্ত্ৰপাঠ চলি আছে। এইবাৰ পূজাৰীয়ে দৰা কইনা দুয়োকে থিয় হ’বলৈ দিলে আৰু মন্ত্ৰ মাতি থকাৰ লগে লগে হোমৰ জুইৰ কাষে কাষে ঘূৰিবলৈ নিৰ্দেশ দিলে। পূজাৰী : মই মন্ত্ৰ মাতি যাম, দুয়ো হোমৰ কাষে কাষে ঘূৰিব, কইনা আগে আগে দৰা পাছে পাছে….ঔম, ধৃং ক্ৰিং প্ৰজাপতেয়….. তেনেতে দৰা কইনাতকৈ আগবাঢ়ি গ’ল, পূজাৰীয়ে বোলে, : হেই হেই…কইনা আগত, দৰা পাছত, ঔম মঙ্গলম ভগবানে…….” এইবাৰ আকৌ দৰা কইনাতকৈ আগ পালেগৈ। পূজাৰীয়ে অতিষ্ঠ হৈ বোলে, : বাচা, কথা বুজি\nFebruary 1, 2021 কৌতুক\t4 Comments\nকৌতুক- বিজয় মহন্ত\n1. নগেনে কথা ক’লে সদায় ৰেফ এদাল লগাই কৈছিল ভাবিছিল তেনেকে ক’লে ইচমাৰ্ট শুনি৷ টেট বাইদেউঃ লিখাচোন বছৰত কেইমাহ থাকে নগেনঃ বাৰ্ টেট বাইদেউঃ বাৰৰ কথা কোৱা নাই মাহৰ কথা কৈছো নগেনঃ এক ডজন থাকে বাইদেউ৷ টেট বাইদেউঃ গুড! নগেন ফিলিং ইচমাৰ্ট এগেইন! 2. ইচকুলত বাইদেউ নতুন৷ সকলোৰে নাম আৰু ঘৰ ক’ত সুধিছে এফালৰ পৰা৷ যদুঃ যদু বৰা, মধুপুৰ৷ মধুঃ মধু গগৈ, কমলাবাৰী৷ কমলাঃ কমলা দেৱী, মাখনিগাওঁ৷ মাখনীঃ মাখনী বৰা, গজমূৰা গাওঁ৷ নগেনৰ পাল পৰিল৷ সি দোধোৰমোধোৰত পৰিল৷ এতিয়া নগেন\nঅভ্যাস-আদিত্য জ্যোতি বৰঠাকুৰ\nএবাৰ কেইজনমান নাবিকে সাগৰেদি যাত্ৰা কৰা অৱস্থাত প্ৰচণ্ড ধুমুহাৰ সন্মুখীন হ’ল৷ তাৰে চাৰিজনৰ কোনোমতে প্ৰাণ ৰক্ষা পৰিলেও ঢৌৱে নি তেওঁলোকক এটা দ্বীপত আবদ্ধ কৰি পেলালে৷ নাওখন ধ্বংস হোৱাৰ ফলত মানুহৰ বসতি নথকা দ্বীপটোত তেওঁলোক যোগাযোগ হীন হৈ পৰিল৷ প্ৰথম দুই এদিনত অসুবিধা পালেও লাহে লাহে দ্বীপটোৰ পৰিবেশৰ লগত অভ্যস্ত হৈ পৰিল৷ পূৰ্বৰ দৰে কামো নোহোৱা হ’ল জীৱনটোত৷ কেৱল খোৱা, শুৱা আৰু আড্ডা মৰা বা তাচ খেলা (এজনৰ পকেটত কেনেবাকৈ তাচপাতৰ পেকেট এটা আছিল, দ্বীপলৈ অহাৰ সময়তে)৷ এনেদৰেই দিন পাৰ হৈ


সদস্য:Psneog/test - অসমীয়া ৱিকিপিডিয়া\nসকলোৱে সম্পাদনা কৰিব পৰা ৱিকিপিডিয়াৰ অসমীয়া সংস্কৰণলৈ আদৰিছোঁ। ইয়াত বৰ্তমান ৯,০০৯ টা প্ৰবন্ধ আছে।\n...যে নটা পৰ্যায়ত অনুষ্ঠিত হোৱা এই বছৰৰ ভাৰতৰ সাধাৰণ নিৰ্বাচন দেশৰ ইতিহাসৰ আটাইতকৈ দীঘলীয়া নিৰ্বাচন?\n...যে বাৰাণাসীত থকা ইনষ্টিটিউট অৱ গান্ধীয়ান ষ্টাডিজ নামৰ অনুষ্ঠানটিৰ প্ৰতিষ্ঠাতা জয়প্ৰকাশ নাৰায়ণ আছিল?\n...যে পৰ্যাবৃত্ত তালিকাখনত ১৮ টা বৰ্গ আৰু ৭ টা পৰ্যায় আছে?\n...যে বাণীকান্ত কাকতি ১৯২৩ চনত কলিকতা বিশ্ববিদ্যালয়ৰ পৰা ইংৰাজী ভাষাত প্ৰথম শ্ৰেণীৰ প্ৰথম হৈ স্নাতকোত্তৰ ডিগ্ৰী পাইছিল?\n...যে ১৭শ শতিকা মানত অসমীয়া লিপিৰ তিনিটা শৈলী (কাইথেলী, বামুণীয়া আৰু গড়গঞা লিপি) গঢ় লৈ উঠিছিল?\nবানপানীৰ কৱলত পৰা অসমৰ এক অঞ্চল\nআলোকচিত্ৰ শিল্পী: কৌশিকা বৰদলৈ\n"https://as.wikipedia.org/w/index.php?title=সদস্য:Psneog/test&oldid=141981"ৰ পৰা অনা হৈছে\nএই পৃষ্ঠাখন ০৬ নৱেম্বৰ, ২০১৪ তাৰিখে ২২:২০ বজাত অন্তিম সংশোধন কৰা হৈছিল।


Dapsone in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী\nDapsone की जानकारी\nDapsone ৰ লাভ আৰু ব্যৱহাৰসমূহ- Dapsone Benefits & Uses in Assamese- Dapsone ar laabh aaru byavaharsamuh\nDapsone ৰ পালি আৰু সেয়া কেনেদৰে ল'ব- Dapsone Dosage & How to Take in Assamese - Dapsone ar paali aaru xeya kenedore lobo\nDapsone ৰ পাৰ্শ্চক্ৰিয়াসমূহ- Dapsone Side Effects in Assamese- Dapsone ar parshwakriyasamuh\nDapsone সংক্ৰান্ত সতৰ্কতাবাণীসমূহ- Dapsone Related Warnings in Assamese- Dapsone xonkranta xatarkatabanisamuh\nঅইন দৰৱৰ সৈতে Dapsoneৰ গুৰুতৰ ক্ৰিয়া-প্ৰতিক্ৰিয়া- Severe Interaction of Dapsone with Other Drugs in Assamese- Oinor xoite Dapsone ar gurutor kriya-pratikriya\nDapsone মতভেদসমূহ- Dapsone Contraindications in Assamese- Dapsone nishedhsamuh\nDapsone ৰ বিষয়ে সততে সোধা প্ৰশ্নসমূহ- Frequently asked Questions about Dapsone in Assamese- Dapsone ar bikhoye satate xodha prashnasamuh\nখাদ্য আৰু মদৰ সৈতে Dapsone ক্ৰিয়া-প্ৰতিক্ৰিয়া- Dapsone Interactions with Food and Alcohol in Assamese- khadya aaru modor xoite Dapsone kriya-pratikriya\nDapsone ৰ লাভ আৰু ব্যৱহাৰসমূহ - Dapsone Benefits & Uses in Assamese - Dapsone ar laabh aaru byavaharsamuh\nDapsone তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nDapsone ৰ পালি আৰু সেয়া কেনেদৰে ল'ব - Dapsone Dosage & How to Take in Assamese - Dapsone ar paali aaru xeya kenedore lobo\nDapsone-ৰ উপাদানসমূহ - Dapsone Active Ingredients in Assamese - Dapsone-ar upadaansamuh\nDapsone ৰ পাৰ্শ্চক্ৰিয়াসমূহ - Dapsone Side Effects in Assamese - Dapsone ar parshwakriyasamuh\nগৱেষণাৰ ভিত্তিত, Dapsone ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nDapsone সংক্ৰান্ত সতৰ্কতাবাণীসমূহ - Dapsone Related Warnings in Assamese - Dapsone xonkranta xatarkatabanisamuh\nDapsone-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nDapsoneৰ গৰ্ভাবস্থাৰ সময়ত কিছু পাৰ্শ্ব-প্ৰতিক্ৰিয়া থাকিব পাৰে। যদি গৰ্ভাবস্থাৰ সময়ত Dapsone ৰ কোনো পাৰ্শ্ব-প্ৰতিক্ৰিয়া থাকে, ইয়াক লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nDapsone-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nআপুনি যদি স্তন্যপায়ী মহিলা তেন্তে Taking Dapsone গ্ৰহণে গম্ভীৰ পাৰ্শ্ব-প্ৰতিক্ৰিয়া কৰিব পাৰে। চিকিতসকে প্ৰয়োজনীয় বুলি কোৱাৰ পূৰ্বে Dapsone গ্ৰহণ কৰিব নালাগে।\nবৃক্কত Dapsone কি প্ৰভাৱ দেখা গৈছে?\nবৃক্ক ৰ বাবে Dapsone সম্পূৰ্ণৰূপে সুৰক্ষিত।\nযকৃতত Dapsone কি প্ৰভাৱ দেখা গৈছে?\nDapsoneৰ কলিজা ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nহৃদযন্ত্ৰৰ ক্ষেত্ৰত Dapsone ৰ কি প্ৰভাৱ দেখা গৈছে?\nহৃদয় ৰ বাবে Dapsone সম্পূৰ্ণৰূপে সুৰক্ষিত।\nঅইন দৰৱৰ সৈতে Dapsoneৰ গুৰুতৰ ক্ৰিয়া-প্ৰতিক্ৰিয়া - Severe Interaction of Dapsone with Other Drugs in Assamese - Oinor xoite Dapsone ar gurutor kriya-pratikriya\nDapsone তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nDapsone মতভেদসমূহ - Dapsone Contraindications in Assamese - Dapsone nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Dapsone লোৱা অনুচিত যাতে -\nDapsone ৰ বিষয়ে সততে সোধা প্ৰশ্নসমূহ - Frequently asked Questions about Dapsone in Assamese - Dapsone ar bikhoye satate xodha prashnasamuh\nএই Dapsone-এ অভ্য়াস বা নিচাৰ সৃষ্টি কৰে নেকি?\nনহয়, Dapsone লোৱাটোৱে কোনো আসক্তিৰ সৃষ্টি নকৰে।\nহয়, আপুনি আৰামত মেচিনেৰী চলাব পাৰে বা বাহন চলাব পাৰে, যিহেতু Dapsone লোৱাৰ পিছত ই আপোনাৰ টোপনি ভাৱ নানে।\nহয়, চিকিত্সা পৰামৰ্শ অনুসাৰেহে Dapsone লওক।\nমানসিক ৰোগৰ চিকিত্সাৰ বাবে Dapsone লৈ কোনো লাভ নাই।\nখাদ্য আৰু মদৰ সৈতে Dapsone ক্ৰিয়া-প্ৰতিক্ৰিয়া - Dapsone Interactions with Food and Alcohol in Assamese - khadya aaru modor xoite Dapsone kriya-pratikriya\nখাদ্য আৰু Dapsoneৰ ক্ৰিয়া-প্ৰতিক্ৰিয়া\nখাদ্যৰ সৈতে Dapsone লোৱাটো স্বাভাৱিক।\nমদ আৰু Dapsoneৰ মাজৰ প্ৰতিক্ৰিয়া\nগৱেষণাৰ অভাৱ হেতুকে, মদৰ সৈতে Dapsone লোৱাৰ পাৰ্শ্চক্ৰিয়াৰ বিষয়ে তথ্য নাই।\nDapsone ৰ অনুকল্প - Substitutes for Dapsone in Assamese\nআপুনি বা আপোনাৰ পৰিয়ালৰ কোনোবাই Dapsone লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Dapsone ব্যৱহাৰ কৰিছিল নেকি?\nআপুনি কিমান পৰিমাণে Dapsone সেৱন কৰিছিল?\nআপুনি Dapsone ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Dapsone সেৱন কৰে?


bizarre-eight-people-from-same-family-die-due-to-eating-homeopathic-medicine-drosera-30-with-alcohol-skd– News18 Assam\nমৰ্মান্তিক! দেশীয় সুৰাৰ সৈতে হোমিঅ’প্যেথি ঔষধ খাই একেটা পৰিয়ালৰে ৮জনৰ মৃত্যু\nযিগৰাকী চিকিৎসকে এই ঔষধ এইদৰে খোৱাৰ পৰামৰ্শ দিছিল তেওঁক বিচাৰি আৰক্ষীয়ে অভিযান অব্যাহত ৰাখিছে যদিও এতিয়াও সন্ধান ওলোৱা নাই।\nNews18 Assam | News18 Assam | May 6, 2021, 5:39 PM IST\nছত্তীশগড়ৰ বিলাসপুৰৰ পৰা এক দুঃসংবাদ পোহৰলৈ আহিছে। হোমিঅ’প্যেথি ঔষধ খাই এটা পৰিয়ালৰে ৮জনৰ মৃত্যু হৈছে। লগতে পৰিয়ালটোৰ আন ৫জন এতিয়া হাস্পতালত মৃত্যুৰ সৈতে যুঁজি আছে। চিএমঅ’ৰ তথ্য অনুসৰি, মৃত্যুৰ কাৰণ হোমিঅ’প্যেথি ঔষধ! Photo-Representative\nস্বাস্থ্য বিভাগৰ দলে তদন্ত কৰি আচৰিত হৈছে যে এজন হোমিঅ’প্যেথি চিকিৎসকৰ পৰামৰ্শ মতে পৰিয়ালটোৰ সকলোৱে Drosera 30 খাইছিল।\nএই ঔষধ একাধিক ৰোগৰ চিকিৎসাত ব্যৱহৃত হয়। তাৰ ভিতৰত অন্যতম ডিঙি আৰু হাওঁফাওঁৰ সংক্ৰমণ ৰোধ কৰা। Photo Collected\nতেওঁলোকে এলকহলসমৃদ্ধ ঔষধ আকৌ দেশীয় সুৰাৰ সৈতে মিহলাই খাইছিল। তাৰ পিছতে এজন এজনকৈ মৃত্যুৰ কোলাত ঢলি পৰে। Photo- Representative\nযিগৰাকী চিকিৎসকে এই ঔষধ এইদৰে খোৱাৰ পৰামৰ্শ দিছিল তেওঁক বিচাৰি আৰক্ষীয়ে অভিযান অব্যাহত ৰাখিছে যদিও এতিয়াও সন্ধান ওলোৱা নাই। Photo Courtesy- Ani/Twitter


বিশ্ব পৰিৱেশ দিৱস : প্লাষ্টিক প্ৰদূষণ প্ৰতিৰোধ কৰক - গণিত চ’ৰা\n05 Jun বিশ্ব পৰিৱেশ দিৱস : প্লাষ্টিক প্ৰদূষণ প্ৰতিৰোধ কৰক\nPosted at 05:30h in বিজ্ঞান-প্ৰযুক্তি by জেহেৰুল ইছলাম2Comments\nপ্ৰতিবছৰে বিশ্বব্যাপী জনসচেতনতাৰ জৰিয়তে পৰিৱেশৰ ওপৰত এক সচেতনতা আনিবলৈ বিশ্ব পৰিৱেশ দিৱস পালন কৰা হয়। ১৯৭৩ চনৰ পৰা বৰ্তমানলৈকে প্ৰতিবছৰে ৫ জুনৰ দিনা এই দিৱস পালন কৰা হৈ আছে। একোটা উদ্দেশ্যৰে গোটেই বিশ্বই পৰিৱেশ সুৰক্ষাৰ লগত জড়িত শ্লোগান নিৰ্ধাৰিত কৰে। সেই একে ধাৰাৰে এইবেলিও বিশ্ব পৰিৱেশ দিৱস পালন কৰিছে এক সময়োপযোগী উদ্দেশ্যক লক্ষ্য হিচাপে লৈ – “প্লাষ্টিক প্ৰদূষণ প্ৰতিৰোধ কৰক”। পৰিচালিত দেশৰ দায়িত্বত আছে আমাৰ ভাৰতবৰ্ষ৷ আমাৰ দেশৰ প্লাষ্টিকৰ ব্যৱহাৰৰ উচ্চ হাৰেই এই দায়িত্ব আকৰ্ষণ কৰিছে। সেয়ে, এই সুযোগতে প্লাষ্টিকৰ প্ৰদূষণ প্ৰতিৰোধ কৰাত ভাৰতবৰ্ষ এক নিদৰ্শন হিচাপে পৰিগণিত হোৱাৰ প্ৰয়োজন আছে।\nআমাৰ দৈনন্দিন জীৱনৰ কার্যকলাপত এক অভাৱনীয় হাৰত প্লাষ্টিক ব্যৱহাৰ কৰি থকা হৈছে। বিকল্প ব্যৱস্থা আছে যদিও সহজতে কম মূল্যতে উপলব্ধ প্লাষ্টিক ব্যৱহাৰ কৰিবলৈ আমি আগ্ৰহী। এবাৰ ব্যৱহাৰ কৰি পেলাই দিয়া বিধৰ প্লাষ্টিকৰ বেগ বা আন সামগ্ৰীৰ ব্যৱহাৰেই বেছি ক্ষতি কৰিছে আমাৰ চৌপাশৰ পৰিৱেশ – বায়ু, পানী, মাটি। প্লাষ্টিকৰ বেগ ব্যৱহাৰ কৰাৰ পিছত য’তে ত’তে পেলাই দিয়া বাবেই সমস্যা সৃষ্টি হৈছে। প্লাষ্টিকৰ উপযুক্ত ব্যৱহাৰৰ অভাৱেই জনস্বাস্থ্যৰ ওপৰতো ভয়াবহতা আনিব পাৰে। খাদ্য বস্তু প্লাষ্টিকৰ বাচন বা বেগত ৰাখিলে প্লাষ্টিকৰ পৰা নিৰ্গত হোৱা ৰাসায়নিক দ্ৰব্য খাদ্যৰ লগত মিহলি হোৱাৰ সম্ভাৱনা থাকে। সেই খাদ্য গ্ৰহণ কৰিলে কেঞ্চাৰৰ দৰে ভয়াবহ ৰোগত আক্ৰান্ত হ’ব পাৰে। প্লাষ্টিকৰ বেগ বা আৱৰ্জনাই ভূমিস্থল প্ৰদূষিত কৰে। প্লাষ্টিক আৱৰ্জনাৰ পৰা নিৰ্গত হোৱা ৰাসায়নিক দ্ৰব্য বা ক্লৰিণ জাতীয় পদাৰ্থ ভূমিৰ লগত মিহলি হৈ যায় আৰু ক্ৰমান্বয়ে ভূমিস্থলতে পানীৰ লগত মিহলি হৈ যায়। ইয়াৰ অতিমাত্ৰা কাৰণবশত এদিন প্ৰমাণ হ’ব যে টেপৰ পানীতো বিষাক্ত ৰাসায়নিক দ্ৰব্য পোৱা গৈছে। জলস্থলৰ ক্ষেত্ৰত উল্লেখ কৰিব লাগিব যে দিনক দিনে প্লাষ্টিকৰ আৱৰ্জনা সাগৰ, নদী বা বিল আদিৰ পানীৰ লগত মিহলি হৈ আছে। জলস্থলত থকা জীৱই ইয়াৰ কুপ্ৰভাৱ ভুগিব লগা হৈছে। জলস্থলৰ জীৱই ভুলতে প্লাষ্টিকৰ আৱৰ্জনাৰ টুকুৰা খাদ্য হিচাপে গ্ৰহণ কৰিছে। এক কথাত ক’বলৈ হ’লে জীৱৰ খাদ্য-শৃংখলাত প্লাষ্টিক সোমাই আছে।\nতথ্যভিত্তিক ব্যাখ্যাৰে উল্লেখ কৰিব লাগিব যে গোটেই বিশ্বত ১০ কোটি টন প্লাষ্টিকজাত সামগ্ৰী বছৰি ব্যৱহাৰ কৰা হয়। Municipal solid wasteৰ ভিতৰত প্লাষ্টিক হ’ল আয়তনত তৃতীয় বৃহৎ সংখ্যক। মোটামুটিকৈ, বিশ্বত বছৰি ১০,০০০ টন প্লাষ্টিকৰ অৱর্জনা সৃষ্টি হয়। ধাৰণা কৰা হৈছে, এই হাৰত প্লাষ্টিক ব্যৱহাৰৰ ফলত ২০৫০ চনত সাগৰ বা জলস্থল মাছতকৈ বেছি প্লাষ্টিকেৰে ভৰি পৰিব। প্লাষ্টিকৰ পৰা সৃষ্টি হোৱা সমস্যা অকল ইমানেই নহয়। চহৰ অঞ্চলৰ জাবৰ নিষ্কাশন পদ্ধতিৰ অকৃতকাৰ্যতাৰ আন এটা কাৰণ হ’ল – জাবৰৰ লগত মিশ্ৰিত ৰূপত থকা প্লাষ্টিক। যাৰ ফলত জাবৰ পোচন প্রক্রিয়াৰ বাবে ভূমি পূৰণ (land fill) কৰিব নোৱাৰি। প্লাষ্টিক মাটিত পুতিলে ভূমিস্থলৰ পানী পৰিবাহিত হোৱাত বাধা সৃষ্টি হয়। চহৰ অঞ্চলত প্লাষ্টিক নলাত পেলোৱা বাবে এজাক বৰষুণেই কৃত্ৰিম বানপানীৰ সৃষ্টি কৰে। প্লাষ্টিক জ্বলাই দিলে বিষাক্ত গেছ নিৰ্গিত হয়, যিয়ে আমাৰ বায়ুমণ্ডল প্ৰদূষিত কৰে৷\nপ্লাষ্টিকৰ ওপৰত চলিত বিধি “plastic waste management rules, 2016“ৰ নিয়মাৱলী মানি চলিব লাগিব। এই নিয়মাৱলী মতে 50 micron thicknessৰ তলত থকা সকলো প্লাষ্টিকৰ বেগ অবৈধ। নাম বা লেবেল বিহীন সকলো প্লাষ্টিকৰ বেগেই অবৈধ আৰু যিকোনো দোকান বা ডীলাৰে এনেধৰণৰ বেগত সামগ্ৰী বিক্ৰী কৰিব নোৱাৰে। পাণ-মচলা, গোটকা আদি প্লাষ্টিকৰ সৰু পেকেটত বিক্রী কৰিব নোৱাৰে। খাদ্য জাতীয় সামগ্ৰী বিক্ৰীৰ বাবে virgin প্লাষ্টিকৰ বেগহে ব্যৱহাৰ কৰিব পাৰি। প্লাষ্টিকৰ বেগত চৰকাৰী নিয়ম মতে নিৰ্ধাৰিত নিৰ্দিষ্ট কেইবিধমান ৰংহে থকাটো বাঞ্চনীয়। অবৈধভাৱে গোপন স্থানত প্লাষ্টিকৰ বেগ নিৰ্মাণ কৰা দৃষ্টিগোচৰ হ’লে বিভাগীয় কৰ্তৃপক্ষক অৱগত কৰিব লাগে। কৰ্তৃপক্ষই তেনে কাৰ্যকলাপ বন্ধ কৰিব লাগে। কোনেও যাতে প্লাষ্টিক জ্বলাই নিদিয়ে তাৰ বাবে গাঁও পঞ্চায়ত বা পৌৰসভাই দৃষ্টি ৰাখিব লাগে। এই বিধি ভংগ কৰিলে উপযুক্ত আইনগত শাস্তি দিয়াৰ ব্যৱস্থাও আছে৷\nপ্লাষ্টিকৰ এই ভয়াবহতাৰ পৰা পৰিত্ৰাণ পাবলৈ হ’লে আমি এক সহজ “4R” নীতি পালন কৰিব লাগিব৷ 4R নীতি হ’ল – Refuse, Reduce, Reuse আৰু Recycle.\nপ্ৰথমতে, প্লাষ্টিকৰ ব্যৱহাৰ কৰাটো একেবাৰে ত্যাগ (Refuse) কৰক৷\nবাধ্যতামূলক কাৰণৰ ক্ষেত্ৰত ত্যাগ কৰিব নোৱাৰিলে ব্যৱহাৰ কমাই (reduce) দিয়ক।\nতাৰোপৰি পুনঃব্যৱহাৰ (Reuse) হোৱা প্লাষ্টিক সামগ্ৰীবোৰ ইয়াৰ জীৱনকাল সম্পূৰ্ণ হোৱালৈকে ব্যৱহাৰ কৰক।\nঅৱশেষত, ব্যৱহাৰৰ পিছত ইয়াৰ উপাদানৰ দ্বাৰা (Recycle) পুনঃনিৰ্মিত সামগ্ৰীৰ কাৰণে ব্যৱস্থা লোৱা যাওক।\nপ্লাষ্টিক প্ৰদূষণৰ পৰা মুক্ত হ’বলৈ দৃঢ় প্ৰতিজ্ঞা লোৱা যাওক, দেখিব যে প্লাষ্টিকৰ বিকল্প সন্মুখত নিজেই ধৰা দিব৷ শেষত, বিশ্ব পৰিৱেশ দিৱসৰ দিনা আমি সকলোৱে বিশ্বৰ লগতে একেলগে এক শ্লোগান দিওঁ – “Beat Plastic Waste”!\nবিশ্ব পৰিৱেশ দিৱস : প্লাষ্টিক প্ৰদূষণ প্ৰতিৰোধ কৰক\nপ্ৰদূষণ, প্লাষ্টিক, বিশ্ব পৰিৱেশ দিৱস, বিশ্ব পৰিৱেশ দিৱস ২০১৮\nPosted at 05:28h, 12 June Reply\nপ্ৰয়োজনীয় লেখা । পঢ়ি উপকৃত হৈছো\nPosted at 20:57h, 14 November Reply\nহয় গোটেই বিশ্বজুৰি এই নিয়ম পালন কৰা উচিত।


Mactor Asp in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Mactor Asp ar byavahar, ppali, parshwakriya, upkaar, kriya-pratikriya aaru satarkatabani\nMactor Asp की जानकारी\nMactor Asp ৰ লাভ আৰু ব্যৱহাৰসমূহ- Mactor ASP Benefits & Uses in Assamese- Mactor Asp ar laabh aaru byavaharsamuh\nMactor Asp ৰ পালি আৰু সেয়া কেনেদৰে ল'ব- Mactor ASP Dosage & How to Take in Assamese - Mactor Asp ar paali aaru xeya kenedore lobo\nMactor Asp ৰ পাৰ্শ্চক্ৰিয়াসমূহ- Mactor ASP Side Effects in Assamese- Mactor Asp ar parshwakriyasamuh\nMactor Asp সংক্ৰান্ত সতৰ্কতাবাণীসমূহ- Mactor ASP Related Warnings in Assamese- Mactor Asp xonkranta xatarkatabanisamuh\nঅইন দৰৱৰ সৈতে Mactor Aspৰ গুৰুতৰ ক্ৰিয়া-প্ৰতিক্ৰিয়া- Severe Interaction of Mactor ASP with Other Drugs in Assamese- Oinor xoite Mactor Asp ar gurutor kriya-pratikriya\nMactor Asp মতভেদসমূহ- Mactor ASP Contraindications in Assamese- Mactor Asp nishedhsamuh\nMactor Asp ৰ বিষয়ে সততে সোধা প্ৰশ্নসমূহ- Frequently asked Questions about Mactor ASP in Assamese- Mactor Asp ar bikhoye satate xodha prashnasamuh\nখাদ্য আৰু মদৰ সৈতে Mactor Asp ক্ৰিয়া-প্ৰতিক্ৰিয়া- Mactor ASP Interactions with Food and Alcohol in Assamese- khadya aaru modor xoite Mactor Asp kriya-pratikriya\nMactor Asp ৰ লাভ আৰু ব্যৱহাৰসমূহ - Mactor ASP Benefits & Uses in Assamese - Mactor Asp ar laabh aaru byavaharsamuh\nMactor Asp তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nMactor Asp ৰ পালি আৰু সেয়া কেনেদৰে ল'ব - Mactor ASP Dosage & How to Take in Assamese - Mactor Asp ar paali aaru xeya kenedore lobo\nMactor Asp-ৰ উপাদানসমূহ - Mactor ASP Active Ingredients in Assamese - Mactor Asp-ar upadaansamuh\nMactor Asp ৰ পাৰ্শ্চক্ৰিয়াসমূহ - Mactor ASP Side Effects in Assamese - Mactor Asp ar parshwakriyasamuh\nগৱেষণাৰ ভিত্তিত, Mactor Asp ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nMactor Asp সংক্ৰান্ত সতৰ্কতাবাণীসমূহ - Mactor ASP Related Warnings in Assamese - Mactor Asp xonkranta xatarkatabanisamuh\nMactor Asp-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nMactor ASP ৰ গৰ্ভৱতী মহিলাৰ ক্ষেত্ৰত বহুতো ভয়ানক পাৰ্শ্ব-প্ৰতিক্ৰিয়া আছে, গতিকে ইয়াক চিকিতসকৰ পৰামৰ্শ অবিহনে গ্ৰহণ নকৰিব।\nMactor Asp-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Mactor ASP এ গম্ভীৰ পাৰ্শ্ব-প্ৰতিক্ৰিয়া কৰিব পাৰে, গতিকে এই ঔষধটো চিকিতসকৰ পৰামৰ্শ নোহোৱাকৈ ব্যৱহাৰ নকৰিব।\nবৃক্কত Mactor Asp কি প্ৰভাৱ দেখা গৈছে?\nMactor ASPৰ বৃক্ক ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nযকৃতত Mactor Asp কি প্ৰভাৱ দেখা গৈছে?\nMactor ASPৰ কলিজা ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nহৃদযন্ত্ৰৰ ক্ষেত্ৰত Mactor Asp ৰ কি প্ৰভাৱ দেখা গৈছে?\nহৃদয় ৰ বাবে Mactor ASPৰ সুৰক্ষাৰ বিষয়ে কোনো তথ্য উপলব্ধ নহয় কাৰণ এইটো বিষয়ৰ ওপৰত এতিয়ালৈকে কোনো বৈজ্ঞানিক গৱেষনা কৰা হোৱা নাই।\nঅইন দৰৱৰ সৈতে Mactor Aspৰ গুৰুতৰ ক্ৰিয়া-প্ৰতিক্ৰিয়া - Severe Interaction of Mactor ASP with Other Drugs in Assamese - Oinor xoite Mactor Asp ar gurutor kriya-pratikriya\nMactor Asp তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nMactor Asp মতভেদসমূহ - Mactor ASP Contraindications in Assamese - Mactor Asp nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Mactor Asp লোৱা অনুচিত যাতে -\nMactor Asp ৰ বিষয়ে সততে সোধা প্ৰশ্নসমূহ - Frequently asked Questions about Mactor ASP in Assamese - Mactor Asp ar bikhoye satate xodha prashnasamuh\nএই Mactor Asp-এ অভ্য়াস বা নিচাৰ সৃষ্টি কৰে নেকি?\nনহয়, Mactor ASP লোৱাটোৱে কোনো আসক্তিৰ সৃষ্টি নকৰে।\nহয়, Mactor ASP লোৱাৰ পিছত এনে কাৰ্যকলাপ বা কাম কৰা নিৰাপদ যিহেতু ই আপোনাক তন্দ্ৰাচ্ছন্ন নকৰে।\nহয়, কিন্তু Mactor ASP লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nনহয়, মানসিক ৰোগৰ চিকিত্সাৰ ক্ষেত্ৰত Mactor ASP ব্যৱহৃত নহয়।\nখাদ্য আৰু মদৰ সৈতে Mactor Asp ক্ৰিয়া-প্ৰতিক্ৰিয়া - Mactor ASP Interactions with Food and Alcohol in Assamese - khadya aaru modor xoite Mactor Asp kriya-pratikriya\nখাদ্য আৰু Mactor Aspৰ ক্ৰিয়া-প্ৰতিক্ৰিয়া\nখাদ্যৰ সৈতে Mactor ASP লোৱাৰ পৰা আপোনাৰ স্বাস্থ্যৰ কোনো ক্ষতি নহয়।\nমদ আৰু Mactor Aspৰ মাজৰ প্ৰতিক্ৰিয়া\nমদৰ সৈতে Mactor ASP সেৱন কৰাটো বিপজ্জনক হ'ব পাৰে।\nMactor Asp ৰ অনুকল্প - Substitutes for Mactor ASP in Assamese\nMactor Asp ৰ মূল্য আৰু পেকৰ চাইজ - Mactor Asp Price and Pack Size in Assamese - Mactor Asp ar mulya aaru pakor size\nআপুনি বা আপোনাৰ পৰিয়ালৰ কোনোবাই Mactor Asp লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Mactor Asp ব্যৱহাৰ কৰিছিল নেকি?\nআপুনি কিমান পৰিমাণে Mactor Asp সেৱন কৰিছিল?\nআপুনি Mactor Asp ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Mactor Asp সেৱন কৰে?\nMactor Asp Mactor Asp Mactor Asp Mactor Asp Mactor Asp Hindi Mactor Asp Mactor Asp Mactor Asp Mactor Asp Mactor Asp Mactor Asp Mactor Asp


খেতিত সংহত পোষক মৌল যোগান পদ্ধতি — Vikaspedia\nখেতিত সংহত পোষক মৌল যোগান পদ্ধতি\nসংহত পোষক মৌল যোগান পদ্ধতিৰ মুখ্য উদ্দেশ্য হৈছে -\nসুসংহত খাদ্যমৌল যোগান ব্যৱস্থাপনাৰ উপাদানকেইটাৰ আলোচনা তলত কৰা হ’ল -\nএজ’স্পাইৰিলাম আৰু এজ’ট’বেক্টাৰ -\nফছফৰাছ দ্ৰবীভুত আৰু সৰবৰাহ কৰিব পৰা অণুজীৱ -\nভাম বা ভেচিকুলাৰ আৰবাচকুলাৰ মাইকৰাইজা -\nধানখেতিত ‘এজ’লা’ জীৱাণু সাৰৰ খেতি -\nধানখেতিৰ বাবে সংহত পোষক মৌল যোগান পদ্ধতি -\nদেশত খাদ্যশস্যৰ উৎপাদন উল্লেখযোগ্যভাৱে বৃদ্ধি হোৱাটো আমাৰ পৰিলক্ষিত হৈছে। উৎপাদনৰ এই বিশেষ বৃদ্ধি আমাৰ কাৰণে সুখবৰ। আনহাতে শস্য উৎপাদনৰ বাবে শস্যই মাটিৰ পৰা খাদ্যমৌল অধিক আৰু ভাৰসাম্যহীনভাৱে আহৰণ কৰাটো দুখবৰ। মাটিৰ সুস্বাস্থ্য বজাই ৰাখি উৎপাদনৰ অধিক বৃদ্ধিয়ে বৰ্তমান সময়ত যথেষ্ট গুৰুত্ব পাইছে। বৰ্তমান সময়ত মুখ্য খাদ্যমৌল হিচাপে নাইট্ৰ’জেন, ফছফৰাছ আৰু পটাছৰ ব্যৱহাৰৰ অনুপাত হ’ল ৫.৩: ২.২:১ যিটো আচলতে ৪:২: ১ হোৱাটো যুগুত। কৃষি উৎপাদনৰ সময়ত এইটো লক্ষ্য কৰা হৈছে যে খেতিত প্ৰয়োজন হোৱা সাৰৰ প্ৰায় আটাইখিনিয়ে অকল ৰাসায়নিক সাৰৰ জৰিয়তে দি অহা হৈ আহিছে। ৰাসায়নিক সাৰৰ অবিৰত আৰু জধেমধে কৰা প্ৰয়োগৰ ফলত মাটিত অম্লতা বাঢ়ি গৈ আছে বা মাটি জৰজৰীয়া হৈ আহিব ধৰিছে। জৰজৰীয়া মাটি অৱক্ষয়ৰ অনুকুল। কিছুমান মৌলৰ আকৌ মাটিত অস্বাভাৱিকভাৱে বৃদ্ধি হৈ শস্যত বিষক্ৰিয়াৰ সৃষ্টি কৰিছে। প্ৰয়োগ কৰা সাৰখিনি শুদ্ধ পৰিমাণত, সঠিক সময়ত বা উপযুক্ত পদ্ধতিত প্ৰয়োগ নকৰাৰ ফলত গছে আহৰণ কৰাৰ পৰিৱৰ্তে পানীৰ লগত মিহলি হৈ জান-জুৰি বা ভু-গৰ্ভৰ পানীলৈ বিয়পি গৈ খোৱাৰ অনুপযোগী হৈ পৰাত সহায়ক হৈছে। সংক্ষেপে ক’বলৈ হ’লে ৰাসায়নিক সাৰ অকলে প্ৰয়োগ কৰাৰ ফলত উৎপাদনৰ ধাৰণশীলতা বজাই ৰখাত অসুবিধা হোৱাৰ লগতে পাৰিপাৰ্শ্বিকতাৰ প্ৰতি ভাবুকিস্বৰুপ হৈছে। এই আটাইবিলাক দিশক সামৰি সাৰ ব্যৱস্থাপনাৰ ক্ষেত্ৰত গুৰুত্ব পোৱা এটা নতুন দিশ হ’ল সুসংহত সাৰ ব্যৱস্থাপনা পদ্ধতি বা সংগত পোষক মৌল যোগান পদ্ধতি। এই পদ্ধতি হ’ল এনেকুৱা এক পদ্ধতি য’ত প্ৰয়োজনসাপেক্ষে খাদ্যমৌলৰ উৎস হিচাপে জৈৱিক আৰু অজৈৱিক দিশক সমন্বিতভাৱে প্ৰয়োগ কৰি মাটিৰ উৰ্বৰতা শক্তি বজাই ৰাখি শস্যৰ উৎপাদিকা শক্তি বৰ্তাই ৰখা হয়। সুসংহত যোগান ব্যৱস্থাপনা পদ্ধতিয়ে সম্পদ ব্যৱহাৰ, অধিক খাদ্যশস্য উৎপাদন, মাটিৰ উৰ্বৰতা শক্তি অক্ষুণ্ণ ৰখা আৰু শেষত কৃষকৰ আয় বৃদ্ধিত অৰিহণা যোগায়।\nসংহত পোষক মৌল যোগান পদ্ধতি পাবলৈ হ’লে গছক লগা খাদ্যমৌল অকল ৰাসায়নিক সাৰৰ পৰা যোগান নধৰি অন্যান্য উৎসৰ পৰা নিৰ্দিষ্ট কৃষি পৰিস্থিতিত খাপখোৱাকৈ প্ৰাচুৰ্যতা আৰু উপযুক্ততাৰ ভিত্তিত বিজ্ঞানসন্মতভাৱে প্ৰয়োগ কৰিব লাগিব। অন্যান্য উৎসৰ ভিতৰত জৈৱিক সাৰ (পথাৰত কটাৰ পাছতে ৰৈ যোৱা শস্যৰ নৰা বা অৱশিষ্ট অংশ), জীৱাণু সাৰ (ৰায়জ’বিয়াম, এজ’লা, নীল সেউজ শেলাই, এজ’স্পাইৰিলাম, এজ’ট’বেক্টাৰ, ফছফৰাছ দ্ৰ্ৱীভুত বা গতিশীলতা বঢ়োৱা অণুজীৱ সাৰ)আৰু কাৰখানাৰ পেলনীয়া বা ওপৰঞ্চি উৎপাদন ইত্যাদিয়ে প্ৰধান।\nক) পৰিৱেশ বা পাৰিপাৰ্শ্বিকতা (বায়ু, পানী আৰু মাটি) ৰ কোনো ক্ষতি নোহোৱা,\nখ) দীৰ্ঘকালীন সময়ৰ বাবে মাটিৰ উৰ্বৰতা বজাই ৰখা আৰু ধাৰণশীলতা বৃদ্ধি কৰা।\nগ) অৰ্থনৈতিকভাৱে লাভৱান হ’ব পৰাকৈ শস্য উৎপাদন কৰা\nঘ) উৎপাদনৰ গুণগত মান বৃদ্ধি কৰা।\nঙ) প্ৰয়োগ কৰা খাদ্যমৌলৰ পথাৰত লোকচানৰ পৰিমাণ কমোৱা আৰু কাৰ্যকাৰিতা বঢ়োৱা আৰু\nচ)মাটিত ৰাসায়নিক সাৰ প্ৰয়োগৰ মাত্ৰা কমোৱা।\n১) জৈৱিক সাৰ প্ৰয়োগ:\nবছৰে বছৰে ৰাসায়নিক সাৰ প্ৰয়োগৰ ফলত বিনষ্ট হোৱা ভুমিডৰা জৈৱিক সাৰ প্ৰয়োগ কৰি উৰ্বৰ কৰি তুলিব পাৰি। জৈৱিক সাৰ প্ৰয়োগ ৰাসায়নিক সাৰ প্ৰয়োগৰ পৰিপুৰক। জৈৱিক সাৰ প্ৰয়োগৰ ফলত মাটিত জৈৱিক পদাৰ্থৰ পৰিমাণ বঢ়োৱাৰ উপৰি ভৌতিক গুণাগুণ উন্নত হয় আৰু ফলত মাটিৰ ধাৰণ ক্ষমতা বৃদ্ধি হয়। জৈৱিক সাৰে মাটিত থকা বিভিন্ন জীৱাণুক সক্ৰিয় কৰে। জৈৱিক সাৰৰ মুখ্য উৎস হ’ল- জীৱ-জন্তু, যেনে- গৰু, ছাগলী, ম’হৰ বিষ্ঠা আৰু মুত্ৰ, ছাগলী, ভেঁড়া আৰু মুৰ্গীৰ গঁড়ালৰ আৱৰ্জনা, কেঁচুসাৰ , গাওঁ আৰু নগৰৰ পেলনীয়া বস্তৰ পৰা পোৱা পচনসাৰ, সেউজ সাৰ , পথাৰত কটাৰ পাছতে ৰৈ যোৱা শস্যৰ অৱশিষ্ট, কৃষিজাত উদ্যোগৰ পেলনীয়া অংশ, যেনে- তুঁহ, ছাই, চেনি শিল্পৰ পৰা পোৱা বিভিন্ন ওপৰইঞ্চি উৎপাদন, কাঠফলা মিলৰ গুড়ি , বস্ত্ৰ আৰু ঊনশিল্পৰ পেলনীয়া পদাৰ্থ, চাহ, ধঁপাত আৰু শাক-পাচলি আৰু ফলমুল জড়িত কাৰখানাৰ পেলনীয়া দ্ৰব্য আৰু বিভিন্ন তৈল পিঠা।\nভাৰতত পোৱা বিভিন্ন জৈৱিক পদাৰ্থৰ খাদ্যমৌলৰ মান (ণুত্ৰিএন্ত ৱলুএ) হ’ল প্ৰায় ৮৯৫২ নিযুত টন। দেশ হিচাপে ভাৰতৰ জৈৱিক পদাৰ্থৰ গড় উৎপাদনৰ পৰিমাণ হ’ল বছৰে প্ৰায় ২ টন প্ৰতি হেক্টৰত। তথ্যমতে বিভিন্নধৰণৰ জৈৱিক পদাৰ্থই প্ৰয়োজন হোৱা মুঠ খাদ্যমৌলৰ ২৫ শতাংশহে যোগান ধৰিব পাৰে। ভাৰতত গড় হিচাপে পাব পৰা গোবৰৰ মাত্ৰা হ’ল প্ৰায় ৭৯২ নিযুত টন। সেয়েহে উৎপাদিত গোবৰৰ ৭০ শতাংশই ইন্ধন হিচাপে পুৰি পেলোৱাটো দুখজনক কথা।\nবিভিন্নধৰণৰ জৈৱিক পদাৰ্থৰ পৰা পাব পৰা বিভিন্ন খাদ্যমৌল তালিকাত দিয়া হ’ল-\nগোবৰ গেছৰ পৰা\nপোৱা ঘোলা গোবৰ\nশীতকালি কৰা শস্যত পামসাৰ প্ৰয়োগ গ্ৰীষ্মকালীন শস্যতকৈ অধিক লাভজনক। পামসাৰৰ অধিক প্ৰয়োগে মাটিত কাৰ্বনৰ মাত্ৰা বৃদ্ধিত সহায় কৰাৰ লগতে মাটিত উপলব্ধ ফছফৰাছ, পটাছ, গন্ধক আৰু সুক্ষ্ম খাদ্যমৌলৰ পৰিমাণ বৃদ্ধি কৰে। খেতিপথাৰত প্ৰয়োগ হোৱা বিভিন্ন জৈৱিক সাৰৰ ভিতৰত পামসাৰ হ’ল অধিক মাত্ৰাত ব্যৱহৃত জৈৱিক সাৰ।\nজৈৱিক সাৰৰ উৎস হিচাপে আমাৰ দেশখনত পাব পৰা শস্যৰ মুঠ অৱশিষ্ট অংশৰ পৰিমাণ হ’ল বছৰে ৬০৪ নিযুত টন। ইয়াৰ পৰা পাব পৰা খাদ্যমৌলৰ পৰিমাণ হ’ল ২০১ নিযুত টন। শস্যৰ অৱশিষ্ট অংশত নাইট্ৰ’জেন , ৬০-৭০ শতাংশ ফছফৰাছ আৰু ৭৫ শতাংশ পটাছ প্ৰথম শস্যত ব্যৱহৃত হৈ বাকীখিনি পাছৰ শস্যত ব্যৱহৃত হয়।\nভাৰতত পাব পৰা গ্ৰাম্য আৰু নগৰীয়া পচনসাৰৰ মাত্ৰা হ’ল ক্ৰমে ১৮৪.৩ নিযুত টন আৰু ১২.২ নিযুত টন। ইয়াৰ খাদ্যমৌল হিচাপে মান হ’ল ক্ৰমে ২.৫৬ আৰু ০.৪২৭ নিযুত টন। উন্নত পচনসাৰ প্ৰস্তুত এটা নতুন কৌশল হিচাপে পৰিগণিত হৈছে য’ত বিভিন্ন আহিলা, যেনে-গোবৰ, শস্যৰ অৱশিষ্ট অংশ, ৰক ফছফেট, পাইৰাইট , ইউৰিয়া, এজ’লা আদি প্ৰয়োগ কৰা হয়।\n২) সেউজ কৰা:\nসেউজ সাৰ গছৰ খেতি পুৰণিকালৰ পৰা কৰি অহা হৈছে যদিও বৰ্তমান সময়ত ইয়াৰ প্ৰাসংগিকতা বৃদ্ধি হৈছে। গৱেষণাৰ পৰা পোৱা গৈছে যে ধইনচা, শ’ন, মগুমাহ, মাটিমাহ, লেচেৰা, খেচাৰী, বাৰচিম ইত্যাদি সেউজ সাৰ হিচাপে প্ৰয়োগ কৰিব পাৰি। ধইনচা, শ’ন, মগুমাহ, মাটিমাহ বাৰিষা কালত কৰিব পাৰি আৰু অন্যবিলাক খৰালি সময়ত কৰা হয়। ধানখেতি কৰাৰ আগতে বিদেশী ধইনচা (চেছবেনীয়া ৰোষ্ট্ৰাটা) ৰ খেতি কৰি ৪৫ দিনলৈ পথাৰত বাঢ়িব দিলে প্ৰায় ১৯ টন পৰিমাণৰ সেউজ সাৰ পোৱা যায় আৰু মাটিত মিহলাই দিয়াৰ পাছত প্ৰায় ৬১-৬২ কেজি নাইট্ৰ’জেন যোগান ধৰে। ধানগছে সেউজ সাৰৰ জৰিয়তে যোগান ধৰা নাইট্ৰ’জেন (৪২ শতাংশ) ইউৰিয়া সাৰৰ জৰিয়তে যোগান ধৰা নাইট্ৰ’জেন (২৪-২৫ শতাংশ)তকৈ অধিক আহৰণ কৰে। ধানখেতিৰ আগতে কৰা ধইনচাই ৪০-৬০ শতাংশ নাইট্ৰ’জেন ৰাহি কৰে। সেউজ সাৰৰ খেতিয়ে মাটিত খাদ্যমৌল একত্ৰিত কৰা, মাটিত থকা অণুজীৱক উপযুক্ত পৰিৱেশ দিয়াৰ লগতে বায়ুমণ্ডলৰ পৰা নাইট্ৰ’জেন সংশ্লেষণ কৰি মাটিৰ উৰ্বৰতা শক্তি বঢ়াই দিয়ে।\nসেউজ সাৰ হিচাপে ব্যৱহৃত বিভিন্ন গছত থকা নাইট্ৰ’জেনৰ মাত্ৰা হ’ল দেশী ধইনচা ০.৪২ শতাংশ, বিদেশী ধইনচা ০.৫৫ শতাংশ, শ’ন ০.৪৩ শতাংশ, মগুমাহ ০.৫৩ শতাংশ, লেচেৰামাহ ০.৪৯ শতাংশ, খেচাৰী ০.৫৪ শতাংশ, বাৰচিম ০.৪৩ শতাংশ।\n৩) জীৱাণু সাৰ:\nসম্প্ৰতি ধাৰণশীল বা স্বনিৰ্বাহী কৃষিৰ প্ৰতি লক্ষ্য ৰাখি জীৱাণু সাৰৰ জৰিয়তে গছৰ আৱশ্যকীয় খাদ্যমৌলসমুহ বিভিন্ন উৎসৰ পৰা উপলব্ধ কৰোৱাটো অপৰিহাৰ্য হৈ পৰিছে। জীৱাণু সাৰ সাধাৰণতে কম খৰচী, পৰিৱেশ সুৰক্ষিত কৰি ৰাখিব পৰা কৃষিৰ এক আহিলা হিচাপে গণ্য কৰা হয়। জীৱাণু সাৰৰ প্ৰস্তুতিৰ ক্ষেত্ৰত মাটিত থকা উপকাৰী বেক্টেৰিয়া বা ভেঁকুৰ অণুজীৱক ব্যৱহাৰ কৰা হয়। সেয়েহে জীৱাণু সাৰ হ’ল জীৱিত অৱস্থাত এটা বা একেলগে ততোধিক অণুজীৱ বহনকাৰী এক মাধ্যম যাক খেতিপথাৰত প্ৰয়োগ কৰিলে শস্যৰ উৎপাদন বায়ুমণ্ডলৰ নাইট্ৰ’জেন স্থিৰীকৰণ কৰি, ফছফেট দ্ৰৱীভত কৰি, শস্যৰ শ্ৰীবৃদ্ধিৰ বাবে শক্তি দি বা শস্যৰ অৱশিষ্ট অংশ মাটিত পচাই শস্যৰ উৎপাদন বৃদ্ধি কৰিব পাৰে। সাধাৰণতে চাৰি প্ৰকাৰৰ জীৱাণু সাৰ পোৱা যায়।\n১) নাইট্ৰ’জেন ধৰি ৰাখিব পৰা জীৱাণু সাৰ-\nক) সহজীৱী-ৰায়জ’বিয়াম আৰু এনাবিনা এজ’লি(এজ’লা)\nগ) মুক্তজীৱী-এজট’বেক্টাৰ, নীল-সেউজ শেলাই।\n২) ফছফৰাছ দ্ৰৱীভুত কৰিব পৰা জীৱাণুসাৰ-ফছফৰাছ দ্ৰৱীভুত কৰা বেক্টেৰিয়া, ভেঁকুৰ আৰু এক্টিনো মাইচিটিছ।\n৩) ফছফৰাছ সৰবৰাহ (mobility) কৰিব পৰা জীৱাণু সাৰ- ভাম বা ভেচিকুলাৰ আৰবাচকুলাৰ মাইক’ৰাইজা।\n৪) জৈৱিক পদাৰ্থ পচন ঘটাব পৰা চেলুলাইটিক বেক্টেৰিয়া।\nৰায়জ’বিয়ামৰ সহায়ত মাহঅজতীয় শস্যৰ দ্বাৰা বায়ুমণ্ডলৰ নাইট্ৰ’জেন ধৰি ৰাখি পাছত খেতিপথাৰত সেউজ সাৰ হিচাপে প্ৰয়োগ কৰা হয়। মাহজাতীয় শস্যই প্ৰায় ৮০ শতাংশ নাইট্ৰ’জেন ৰায়জ’বিয়ামৰ সহায়ত পায়।\nএজ’লা সাৰৰ খেতি প্ৰধানত: ধানখেতিত কৰা হয়। ই এবিধ ঢেঁকীয়া বৰ্গৰ গছ। কৃত্ৰিমভাৱে কৰা খালত এজ’লাৰ খেতি কৰি ধানখেতিৰ উপৰি অন্যান্য শস্যত প্ৰয়োগ কৰিব পাৰি।\nনীল সেউজ শেলাই বা শেলুৱৈ বিভিন্নধৰণৰ পৰিৱেশত মুক্তভাৱে বিস্তৃত হৈ থাকে। এইবিধ শেলুৱৈয়ে বায়ুমণ্ডলৰ পৰা নাইট্ৰ’জেন ধৰি ৰাখিব পৰা গুণ ১৯ শতিকাৰ আৰম্ভণিতেই আৱিষ্কৃত হৈছিল যদিও বৰ্তমান সময়তহে ইয়াৰ তাৎপৰ্য বৃদ্ধি হৈছে। গ্ৰীষ্মকালত ইয়াৰ বৃদ্ধি বেছি হয়। নীল সেউজ শেলুৱৈক ৩-৪ টা মান শস্যকালত একেৰাহে প্ৰয়োগ কৰিলে বংশ বিস্তাৰ হোৱাৰ বাবে পাছলৈ প্ৰয়োগৰ প্ৰয়োজনীয়তা দুৰ হয়।\nবীজত মিহলাই লৈ কঠীয়াৰৰ্/ পুলিৰ শিপাত নিৱেষণ কৰি বা মুল পথাৰত প্ৰয়োগ কৰি ইয়াৰ সুফল পাব পাৰি। প্ৰয়োগৰ কৃতকাৰ্যতা অৱশ্যে পথাৰত প্ৰয়োগ কৰা জীৱাণু সাৰখিনিৰ গুণগত মানৰ ওপৰত নিৰ্ভৰ কৰে। মুক্তজীৱী এজ’টোবেক্টাৰে বায়ুমণ্ডলৰ পৰা নাইট্ৰ’জেন আহৰণ কৰে। বেক্টেৰিয়াযুক্ত এই জীৱাণু সাৰবিলাকৰ সীমাবদ্ধতা হ’ল মাটিৰ অম্লতা, মাটিৰ জৈৱিক কাৰ্বন আৰু ফছফৰাছৰ কম পৰিমাণ আৰু গুণগত মানসম্পন্ন নোহোৱা। শাক-পাচলিৰ পুলিৰ বাবে ১ কেজি পৰিমাণৰ জীৱাণু সাৰ এক লিটাৰ পানীত মিহলাই শিপা ৩০-৪০ মিনিট সময়ৰ বাবে জুবুৰিয়াই ৰাখিব লাগে। ধানখেতিৰ কঠীয়াৰ ক্ষেত্ৰত মাটি টুকুৰাৰ এটা চুকত মিশ্ৰণটো বনাই কঠীয়াৰ শিপা ৮-১০ ঘণ্টাৰ বাবে জুবুৰিয়াই ৰাখিব লাগে। মাটিত প্ৰয়োগৰ ক্ষেত্ৰত ৪ কেজি সাৰ ২০০ কেজি পচনসাৰৰ লগত মিহলাই এটা ৰাতিৰ বাবে ৰাখিব লাগে। মিশ্ৰিত সাৰখিনি বীজ সিঁচাৰ বাবে ৰোৱাৰ সময়ত মাটিত প্ৰয়োগ কৰিব লাগে। উদ্যানশস্যৰ ক্ষেত্ৰত গছৰ চাৰিওপিনে আঙঠি কৰি প্ৰয়োগ কৰিব লাগে।\nএই দুয়োটা অণুজীৱৰ সংখ্যা শিপা বৃদ্ধি হোৱা মণ্ডলত বেছি। এইবোৰ অণুজীৱই শৰীৰৰ পৰা কিছুমান ৰস নি:সৰণ কৰি মাটিত থকা বা প্ৰয়োগ কৰা ফছফৰাছ দ্ৰ্ৱীভুত কৰি গছে গ্ৰহণ কৰিব পৰা অৱস্থালৈ আনে। ভেঁকুৰ অণুজীৱবোৰ আম্লিক বা ক্ষাৰকীয় গুণাগুণযুক্ত মাটিত সক্ৰিয়, আনহাতে বেক্টেৰিয়াবোৰ আম্লিক আৰু ক্ষাৰকীয় গুণৰ মাজতহে সক্ৰিয়। মাটিৰ বায়ৱীয় অৱস্থা, মধ্যমীয়া উষ্ণতা (২৫-৩০° চেলছিয়াছ), উচ্চ মাত্ৰাত জৈৱ পদাৰ্থ আৰু মুঠ ফছফৰাছ থাকিলে ফছফৰাছ দ্ৰৱীভুত অণুজীৱৰ কাৰ্যকাৰিতা বৃদ্ধি হয়। অণুজীৱ সাৰ সচৰাচৰ বীজ বা কঠীয়াৰ শিপাত নি ৱেষণ কৰি নাইবা পথাৰত প্ৰত্যক্ষভাৱে প্ৰয়োগ কৰি মাটিৰ লগত মিহলাই দিয়া হয়।\nই এবিধ ভেঁকুৰজাতীয় জীৱাণুসাৰ। এইবিধ সাৰে মাটিত থকা কম গতিশীল খাদ্যমৌল, যেনে-ফছফৰাছ, দস্তা, তাম, লৌহ, মেংগানিজ আৰু কিছুমান মৌলৰ গতিশীলতা বঢ়াই শিপাৰ সংস্পৰ্শলৈ আনি গছৰ দ্বাৰা আহৰণৰ মাত্ৰা বৃদ্ধি কৰে। বাম বা দ’ উভয় ক্ষেত্ৰতে কৰা ধানখেতিৰ ভামৰ সহযোগিতা পোৱা গৈছে। অৱশ্যে বাম মাটিত ইয়াৰ সহযোগিতা বেছি। ভামৰ সম্প্ৰসাৰিত ডাল (Hyphae) বিলাকে মাটিত বৃহৎ আয়তনৰ পৰা ফছফৰাছ ধৰি আনি গছক আহৰণ কৰিব দিয়ে। ভামৰ অন্যান্য উপকাৰিতা হ’ল শস্যৰ শ্ৰীবৃদ্ধি ঘটোৱা কিছুমান ৰাসায়নিক পদাৰ্থৰ নি:সৰণ, গছৰ বেমাৰ-আজাৰ আৰু খৰাং পৰিস্থিতিৰ প্ৰতি সহনশীলতা বৃদ্ধি ইত্যাদি। প্ৰয়োগত জটিলতা থকা বাবে খেতিত ইয়াৰ প্ৰয়োগ ব্যৱসায়িক ভিত্তিত হোৱা নাই।\nতালিকা নং ২: জীৱাণু সাৰৰ প্ৰকাৰ, প্ৰভাৱ, সীমাবদ্ধতা আৰু শস্যৰ উপযোগিতা:\nঅণুজীৱৰ নাম, প্ৰভাৱ, সীমাবদ্ধতা, শস্যৰ উপযোগিতা:\nক) নাইট্ৰ’জেনযুক্ত অণুজীৱ\n১) ৰাইজ’বিয়াম (সহজীৱী)\n১) ৫০-১০০ কেজি নাইট্ৰ’জেন স্থিৰীকৰণ কৰে।\n২) উৎপাদন ১০-১৫ শতাংশ বৃদ্ধি।\n৩) অৱশিষ্ট নাইট্ৰ’জেন মাটিত ৰৈ যায়।\n১) অকল মাহজাতীয় শস্যৰ লগত সহজীৱী\n২) মাটিত উপযুক্ত মাত্ৰাত ফছফৰাছ আৰু মলিবডেনাম লাগে।\n৩) সৌৰশক্তিৰ প্ৰয়োজন।\n৪) ফছফৰাছ বেছি লাগে।\nনাইট্ৰ’জেন স্থিৰীকৰণ কৰিব পৰা মাহজাতীয় , তৈল, ঘাঁহ আৰু উদ্যানশস্যত ফলপ্ৰসু।\n২) এজ’ট’বেক্টাৰ (অসহজীৱী )\n১) হেক্টৰত ২০-২৫ কেজি নাইট্ৰ’জেন স্থিৰীকৰণ হয়\n২) ১০-১৫ শতাংশ উৎপাদন\nজৈৱিক পদাৰ্থৰ প্ৰয়োজন হয়।\nঘেঁহু, মাকৈ, কপাহ, জোৱাৰ, কুঁহিয়াৰ , ধান, শাক-পাচলি আৰু অন্যান্য।\n৩) এজ’স্পাইৰিলাম (সহযোগী)\n১) প্ৰতি হেক্টৰত ২০-২৫ কেজি নাইট্ৰ’জেন স্থিৰীকৰণ\n২) ১০-১৫ শতাংশ উৎপাদন বৃদ্ধি।\n৩) শস্যৰ শ্ৰীবৃদ্ধিৰ কাৰক ৰাসায়নিক পদাৰ্থৰ সৃষ্টি।\nজৈৱিক পদাৰ্থৰ মাত্ৰা বেছি লাগে।\nঘেঁহু, মাকৈ, কপাহ, জোৱাৰ, কুঁহিয়াৰ, ধান, শাক-পাচলি আৰু অন্যান্য শস্য।\n৪) নীল সেউজ শেলাই (সহযোগী)\n১) প্ৰতি হেক্টৰত ২০-৩০ কেজি নাইট্ৰ’জেন স্থিৰীকৰণ,\n২) ১০-১৫ শতাংশ উৎপাদন বৃদ্ধি\n৩)শস্যৰ শ্ৰীবৃদ্ধিৰ কাৰক দ্ৰব্যৰ সৃষ্টি।\nপানীত হোৱা ধানখেতিৰ বাবে উপযোগী , সুৰ্যৰ প্ৰখৰ ৰশ্মি লাগে।\nপানীত হোৱা ধানখেতি।\n৫) এজ’লা (সহযোগী)\n১) প্ৰতি হেক্টৰত ৩০-১০০ কেজি নাইট্ৰ’জেন স্থিৰীকৰণ,\n২) উৎপাদন বৃদ্ধি ১০-২৫ শতাংশ।\n১) যথেষ্ট ফছফৰাছ লাগে\n২) অতি বেছি উষ্ণতাত বাচি থকা কঠিন।\nখ) ফছফৰাছযুক্ত জীৱাণু সাৰ:\n১) ফছফৰাছ দ্ৰ্ৱীভুত কৰিব পৰা অণুজীৱ (বেক্টেৰিয়া/ভেঁকুৰ)\n১) অদ্ৰৱীভুত ফছফৰাছ সহজে দ্ৰৱীভুত কৰে।\n২) উৎপাদন বৃদ্ধি ১০-১২ শঅতংশ।\n১) বেক্টেৰিয়া কোনো ৰাসায়নিকভাৱে নিষ্ক্ৰিয় (Neutral) ৰ পৰা খাৰুৱা আৰু ভেঁকুৰ আম্লিক মাটিত সক্ৰিয়।\n২) ভাম (ভেচিকুলাৰ আৰবাচকুলাৰ মাইক’ৰাইজা) (জীৱিত গছত সহজীৱী)\n১) ফছফৰাছ, দস্তা, গন্ধক, লৌহ, তাম আৰু পানীৰ আহৰণ বৃদ্ধি\n২) সুষমভাৱে গছৰ বৃদ্ধি হয়।\n৩) উৎপাদন বৃদ্ধি।\nজীৱিত গছত উপযোগী\nবনজ উদ্ভিদত প্ৰযোজ্য।\nএজ’লা এবিধ পানীত হোৱা ঢেঁকীয়া বৰ্গৰ উদ্ভিদ। আৱদ্ধ পানীত ইয়াৰ জন্ম আৰু শ্ৰীবৃদ্ধি সহজতে হয় আৰু পানীত ওপঙি থকা দেখা যায়। ইয়াৰ পাতত ‘এনাবিনা’ এজলি নামৰ এবিধ নীল সেউজ শেলাই থাকে। ইয়ে বায়ুমণ্ডলৰ পৰা নাইট্ৰ’জেন ধৰি ৰাখে। শুকান ওজনৰ ভিত্তিত ইয়াত থকা ফছফৰাছ আৰু পটাছিয়ামৰ মাত্ৰা হ’ল ক্ৰমে ০.৫-০.৯ শতাংশ আৰু ২.০-৬.০ শতাংশ। এজ’লা সহজতে পচি মাটিত মিলি গৈ গছৰ কাৰণে দৰকাৰী খাদ্যমৌল সোনকালে উপলব্ধ হ’ব পৰা কাৰণে খেতিপথাৰত ইয়াক সাৰ হিচাপে গণ্য কৰা হয়।\nধানখেতিত ইউৰিয়া সাৰৰ মাত্ৰা এজ’লা সাৰ প্ৰয়োগৰ দ্বাৰা প্ৰায় ৫০ শতাংশ কমাব পাৰি। শেষবাৰ বোকা দিয়াৰ ২-৩ সপ্তাহ আগতে ৫-১০ চে.মি. পানীৰ গভীৰতাযুক্ত পথাৰত বিঘাই প্ৰতি ৬৫-৭০ কেজি বহল সজীৱ এজ’লা দি ৰাখিলে ধানখেতি ৰোৱাৰ সময়লৈকে যথেষ্ট পৰিমাণে ব্ৰ্ত্ৰিদ্ধি হয়। পথাৰত এজ’লা এৰি দিয়া সময়ত বিঘাই প্ৰতি ৯ কেজি হাৰত একক ছুপাৰ ফছফেট প্ৰয়োগ কৰিব লাগে। আগতীয়াকৈ প্ৰয়োগ কৰা একক ফছফেটখিনি ধানখেতিত প্ৰয়োগ কৰিব লগা ছুপাৰ সাৰখিনিৰ পৰা বিয়োগ কৰিহে বাকী থকা সাৰখিনি ধানখেতিৰ বাবে প্ৰয়োগ কৰিব লাগে। অৰ্থাৎ ওখ জাতৰ বাবে ফছফৰাছযুক্ত সাৰৰ প্ৰয়োগ কৰিব নালাগে, কিন্তু অৰ্ধচাপৰ জাতৰ বাবে ৯ কেজি প্ৰয়োগ কৰিব লাগে।\nধান ৰোৱাৰ পাছতো খেতিপথাৰত এজ’লা এৰি দি প্ৰয়োগ কৰিবলগীয়া নাইট্ৰ’জেনৰ মাত্ৰা কমাব পাৰি। কঠীয়া সঁজাল ধৰাৰ আৰম্ভণিৰ লগে লগে ফুৰাডন ৩ জি প্ৰতি কেজি এজ’লাত ১ গ্ৰামকৈ দি পাছত ২ ঘণ্টাৰ বাবে ঢাকি ৰাখি বিঘাই প্ৰতি আগত দিয়াৰ দৰে ৬৫-৭০ পানী কেজিকৈ এৰি দিব লাগে। এজ’লা এৰি দিয়া সময়ত পথাৰত অৱশ্যে ১০ চে.মি. গভীৰতাত পানী জমা থাকিব লাগে। দুসপ্তাহৰ পাছত যেতিয়া এজ’লাৰ বৃদ্ধি হৈ যথেষ্ট পৰিমাণৰ হয়, তেতিয়া মাটিৰ লগত মিহলাব লাগে। এজ’লাৰ বংশবৃদ্ধিৰ বাবে খেতিপথাৰৰ বাহিৰত অৱস্থিত প্ৰাকৃতিকভাৱে দ’ ঠাই বা পুখুৰী আদিত ব্যৱহাৰ কৰিব পাৰি। ১৫-২০ ডিগ্ৰী চেলছিয়াছ তাপমাত্ৰাত এজ’লাৰ বৃদ্ধি ভালদৰে হয়। সেয়েহে পাহাৰীয়া অঞ্চল আৰু অসমত (ডিচেম্বৰ-জানুৱাৰী মাহক বাদ দি) এজ’লাৰ খেতি কৰিব পাৰি।\n৪) শস্যক্ৰমত মাহজাতীয় শস্যৰ অন্তৰ্ভুক্তি:\nমাহজাতীয় শস্যৰ শস্যক্ৰমত অন্তৰ্ভুক্তিয়ে আৰু তাক মাটিত মিহলি কৰি দিলে মাটিত নাইট্ৰ’জেন, ফছফৰাছ, পটাছ আৰু সুক্ষ্ম খাদ্যমৌল দস্তা, মেংগানিজ, লৌহ আৰু তামৰ দ্ৰৱণীয়তা বৃদ্ধি হয়। নাইট্ৰ’জেন স্থিৰীকৰণ কৰিব পৰা মাহজাতীয় শস্যই মাটিৰ উৰ্বৰতা শক্তি বজাই ৰখাৰ ক্ষেত্ৰত যথেষ্ট গুৰুত্বপুৰ্ণ ভুমিকা গ্ৰহণ কৰে। কম দিনত কৰিব পৰা মাহজাতীয় শস্য হিচাপে মগুমাহ আৰু মাটিমাহ উল্লেখনীয়। এইবোৰ শস্যৰ ছেঁইবোৰে ছিঙি দিয়াৰ পাছত খেতিডৰাত হালবাই দিব লাগে। ধানজাতীয় শস্য প্ৰধান শস্যক্ৰমত মাহজাতীয় শস্যৰ খেতি কৰাটো বাঞ্চনীয়।\nজৈৱিক বা পচনসাৰ হেক্টৰে প্ৰতি শুষ্ক ওজনৰ ভিত্তিত ১ টন প্ৰয়োগ কৰিব লাগে। অণুজীৱ সাৰ, যেনে- এজ’স্পাইৰিলাম আৰু ফছফেট দ্ৰৱণকাৰী অণুজীৱ প্ৰতিবিধৰ হেক্টৰে প্ৰতি ৪ কেজি, ৰকফছফেট হেক্টৰে প্ৰতি ৫৬ কেজি মিউৰিয়েট অৱ পটাছ ৬৭ কেজিকৈ প্ৰতি হেক্টৰ হিচাপত লৈ শুষ্ক জৈৱিক সাৰখিনিৰ লগত মিহলাই বা অকলে খেতিপথাৰত ধান ৰোৱাৰ আগতে প্ৰয়োগ কৰিব লাগে। ধান-ধান, ধান-মাহঅজতীয় শস্য-ধান বা অকল ধান শস্যক্ৰমত এনেকৈ সাৰ ব্যৱস্থাপনা পদ্ধতি অৱলম্বন কৰিলে অধিক উৎপাদন পোৱা যায়।\nলেখক: ড° ৰমনীকান্ত ঠাকুৰীয়া


xukhdukh.com March 01, 2014\n১. শিৱসাগৰ ক্ৰীড়া সন্থাৰ সোণালী জয়ন্তী বৰ্ষ উদযাপনৰ লগত সংগতি ৰাখি আয়োজিত হৈছে ষষ্ঠ অসম ৰাজ্যিক প্ৰিমিয়াৰ লীগ ফুটবল প্ৰতিযোগিতা। এই প্ৰতিযোগিতাৰ খেল সমূহ ৩-১৫মাৰ্চত ডিমৌৰ ৰাইচাই ষ্টেডিয়াম, শিৱসাগৰৰ পিয়লি ফুকন ষ্টেডিয়াম আৰু আমগুৰি ষ্টেডিয়ামত অনুষ্ঠিত হব।\n২. আজিৰে পৰা গুৱাহাটীত আৰম্ভ হৈছে তিনিদিনীয়াকৈ আয়োজন কৰা বিহাৰ মহোতসৱৰ। বিহাৰ আৰু অসম চৰকাৰৰ সাংস্কৃতিক সঞ্চালকালয়ৰ সহযোগিতাৰে আয়োজিত এই সমাৰোহৰ ১,২ মাৰ্চৰ কাৰ্যসূচী ৰবীন্দ্ৰ ভৱন প্ৰেক্ষাগৃহত আৰু ৩মাৰ্চৰ কাৰ্যসূচী জিলা পুথিভঁৰাল প্ৰেক্ষাগৃহত অনুষ্ঠিত হব বুলি জানিব পৰা গৈছে।\n৩. মাকুমত ষ্ট'বেৰীৰ খেতিয়ে আনিছে আশাৰ বতৰা। হৰ্টিকালচাৰ মিছন ফৰ নৰ্থ ইষ্টাৰ্ন এণ্ড হিমালয়ান ৰিজ'ন আঁচনিৰ অধীনত আধুনিক ষ্ট্ৰবেৰী কৃষকগোটে ৭.৫বিঘা মাটিত পৰীক্ষামূলক ভাৱে এই খেতি কৰি বৰ্তমানৰ বজাৰ মূল্য ৪৮০ টকাৰ বিপৰীতে কেজিত দুশ টকাতেই বিক্ৰী কৰিও সফলতা লাভ কৰাৰ বাতৰিয়ে লাভ কৰিছে সংবাদ শিৰোনামা। তিনিচুকীয়াও এই সফলতাৰ পাছতে এই খেতিৰ বাবে উপযুক্ত বুলি প্ৰমাণিত হৈছে বুলিও কৃষক সকলে মতামত ব্যক্ত কৰিছে।\n৪. মদিনাৰ ইমামৰ সমূহীয়া নামাজত প্ৰায় কুৰি লক্ষ লোকে অংশগ্ৰহণ কৰিলে আমনিৰ শিয়ালেখাইতী অঞ্চলত। অসম ৰাজ্যিক জমিয়ত উলেম-ই-হিন্দৰ উদ্যোগত হোৱা "আজমতে চাহাবা" মহাসভাত দেশৰ বিভিন্ন প্ৰান্তৰ ইছলাম ধৰ্মালম্বী লোকসকলে অংশগ্ৰহণ কৰে।\n৫. গুৱাহাটীত আৰক্ষী আয়ুক্ত নিশ্চিত আৰু এই বিষয়ত প্ৰাথমিক ফাইলত চহী কৰা বুলি ঘোষণা কৰিলে অসমৰ মুখ্যমন্ত্ৰীয়ে। আৰক্ষী নিযুক্তিত যুৱতী সকলৰ বাবে ১৫% সংৰক্ষণ কৰিব বুলিও সংবাদ মেলত কৰিলে ঘোষণা।\n৬. অহা ১ এপ্ৰিলৰ পৰা ৰে'লৰ উকিৰে মুখৰিত হব মেঘালয়ো। উত্তৰ গাৰোপাহাৰৰ মেন্দিপথাৰ ষ্টেচনলৈ সেইদিনাৰ পৰা ৰে'ল চলাচল আৰম্ভ হব বুলি প্ৰকাশ কৰিলে উত্তৰ পূৱ সীমান্ত ৰেলৱেৰ সূত্ৰই।\n৭. কাজিৰঙাত গঁড় হত্যাৰ বিষয়ক মূলতঃ চোৱাচিতাৰ বাবে বনকৰ্মীৰ সৈতে সহযোগিতাৰে স্থাপিত হব বিশেষ বন্যপ্ৰাণী থানা। চোৰাং চিকাৰীৰ বিৰুদ্ধে বনকৰ্মীয়ে এতিয়াৰ পৰা আৰক্ষীৰ সৈতে যুটীয়া ভাৱে অভিযান চলোৱাৰো হব ব্যৱস্থা।\n৮. কৰ্মচাৰী ভৱিষ্য নিধি সংস্থাৰ পেঞ্চন আঁচনিৰ অধীনত যাতে পেঞ্চনভোগীয়ে মাহে নুন্যতম ১০০০টকাৰৈ পেঞ্চন লাভ কৰিব পাৰে, এই সম্বন্ধীয় প্ৰস্তাৱত কেন্দ্ৰীয় কেবিনেটে কালি অনুমোদন জনোৱাৰ সুখবৰ। এই সিদ্ধান্তৰ পৰা দেশৰ প্ৰায় ২৮লাখ পেঞ্চনভোগী উপকৃত হব বুলিও তথ্য প্ৰকাশ পাইছে। ইয়াৰে ৫লাখ বিধৱা মহিলাও উপকৃত হব বুলিও জানিব পৰা গৈছে।\n৯. কেন্দ্ৰীয় চৰকাৰৰ কেইবালাখ কৰ্মচাৰীৰ লগতে ৩০লাখ পেঞ্চনভোগীৰ বাবে মৰগীয়া বানচৰ হাৰ বৰ্তমানৰ ৯০ শতাংশৰ পৰা ১০০শতাংশলৈ বৃদ্ধি কৰাত অনুমোদন জনালে কেন্দ্ৰীয় কেবিনেটে।\n১০. গুৱাহাটীত যান বাহন আইন উলংঘা কৰা চিটিবাছ, অট'ৰিক্সাৰ বিৰুদ্ধ অভিযান অব্যাহত। ১০খন যান-বাহুন জব্দ, ৪টা গোচৰ ৰুজু, ৪০০টকাৰ জৰিমনা সংগ্ৰহ কৰাৰো খবৰ।\n১১. গুৱাহাটীৰ পূৱ শৰণীয়াত থকা পদাতিকৰ কাৰ্যালয় প্ৰাংগণত পদাতিক ঐক্যমঞ্চই আজি প্ৰদৰ্শন কৰিব মেক্সিক'ৰ প্ৰখ্যাত পৰিচালক ফ্ৰান্সিস্ক' ভাৰ্গাছৰ বহুচৰ্চিত চলচ্চিত্ৰ "দ্য ভায়'লিন"।১২. অহা চাৰি মাৰ্চত বড়োলেণ্ড গঠনৰ সম্ভাৱনীয়াতা অধ্যয়ন কৰিবলৈ আহিব বিশেষজ্ঞ কমিটিৰ দ্বায়িত্ব লাভ কৰা জি কে পিল্লাই। অহা ৩,৪ মাৰ্চত প্ৰতিবাদী কাৰ্যসূচী গ্ৰহণ ঘোষণা কৰিছে ১৯টাকৈ সংগঠনৰ সন্মিলিত জনগোষ্ঠীয় ঐক্যমঞ্চই। তাৰ বিপৰীতে বি এন চিয়ে আয়োজন কৰিছে গণ সমাবেশৰ, আবছুৱে সহযোগিতা নকৰে বুলি কৰিলে ঘোষণা। এজনীয়া কমিটিৰ একপক্ষীয় প্ৰতিবেদন আক্ৰাছুৱে মানি নলয় বুলিও কৰিলে স্থিতি স্পষ্ট।\nBy xukhdukh.com on March 01, 2014


পাৰ্বতী কুমাৰ গোস্বামী - অসমীয়া ৱিকিপিডিয়া\nন্যায়াধীশ পাৰ্বতী কুমাৰ গোস্বামী (জন্ম: ১ জানুৱাৰী ১৯১৩) এগৰাকী ভাৰতীয় ন্যায়াধীশ। তেওঁ ভাৰতৰ উচ্চতম ন্যায়ালয়ৰ প্ৰথম অসমীয়া ন্যায়াধীশ। ইয়াৰ লগতে তেওঁ অসম আৰু নাগালেণ্ডৰ কাৰ্যকৰী ৰাজ্যপালো আছিল। উচ্চতম ন্যায়ালয়ত বিচাৰপতি হিচাপে যোগ দিয়াৰ আগতে তেওঁ অসম আৰু নাগালেণ্ড উচ্চ ন্যায়ালয়ত মুখ্য ন্যায়াধীশ হিচাপে কাৰ্যনিৰ্বাহ কৰিছিল।\n১৯১৩ চনৰ ১ জানুৱাৰীত ব্ৰিটিছ ভাৰতৰ অন্তৰ্গত অবিভক্ত অসম প্ৰদেশত পাৰ্বতী কুমাৰ গোস্বামীৰ জন্ম হৈছিল। তেওঁৰ পিতৃৰ নাম বামদেৱ গোস্বামী আৰু যুগদা দেৱী। তেওঁ প্ৰাৰম্ভিক শিক্ষা শিৱসাগৰৰ ইংৰাজী স্কুলত গ্ৰহণ কৰিছিল। তাৰ পাছত তেওঁ কটন কলেজৰ পৰা প্ৰথম শ্ৰেণীৰ সন্মানসহ স্নাতক ডিগ্ৰী লাভ কৰে। ইয়াৰ বাবে তেওঁ গুণাভিৰাম বৰুৱা ৰূপৰ পদক লাভ কৰে। তাৰ পিছত গুৱাহাটীৰ আৰ্ল ল' কলেজৰ পৰা আইনৰ স্নাতক ডিগ্ৰী লাভ কৰে।\nগোস্বামীয়ে পোন প্ৰথমে ১৯৩৮ চনত ডিব্ৰুগড়ৰ উকীল সন্থাত যোগ দিয়ে। তাৰপিছত তেওঁ ১৯৪৩ চনত কলিকতা উচ্চ ন্যায়ালয়ত যোগদান কৰে। তাত তেওঁ ১৯৪৭ চনৰ পৰা ১৯৪৯ লৈ চৰকাৰী অধিবক্তা হিচাপে কাৰ্যনিৰ্বাহ কৰিছিল। ১৯৫৩ চনত তেওঁ ভাৰতৰ উচ্চতম ন্যায়ালয়ৰ জ্যেষ্ঠ অধিবক্তা হিচাপে উন্নীত হয়। তেওঁ ৰাজ্যিক আইন আয়োগৰো সদস্য আছিল।\n১৯৬৭ চনত গোস্বামীয়ে অসম আৰু নাগালেণ্ড উচ্চ ন্যায়ালয়ৰ ন্যায়াধীশ হিচাপে নিযুক্তি লাভ কৰে। তাৰ পিছত তেওঁ ইয়াৰ মুখ্য ন্যায়াধীশ পদত অধিষ্ঠিত হয়। ১৯৭০ চনৰ ডিচেম্বৰ মাহৰ পৰা ১৯৭১ চনৰ জানুৱাৰী মাহলৈ তেওঁ অসম আৰু নাগালেণ্ডৰ কাৰ্যকৰী ৰাজ্যপাল হিচাপে নিযুক্তি লাভ কৰিছিল। তেওঁ ছুইজাৰলেণ্ডৰ জেনেভাত অনুষ্ঠিত বিশ্ব ন্যায়াধীশ সন্থাৰ সক্ৰিয় সদস্য আছিল। ১৯৭৩ চনত পাৰ্বতী কুমাৰ গোস্বামীয়ে ভাৰতৰ উচ্চতম ন্যায়ালয়ত ন্যায়াধীশ হিচাপে নিযুক্তি লাভ কৰে। তেওঁ ভাৰতৰ উত্তৰপূৰ্বাঞ্চলৰ প্ৰথম গৰাকী ভাৰতৰ সৰ্বোচ্চ ন্যায়ালয়ৰ বিচাৰপতি। ১৯৭৭ চনৰ ৩১ চনত তেওঁ উচ্চতম ন্যায়ালয়ৰ পৰা অৱসৰ গ্ৰহণ কৰে।\n↑ "Dibrugarh exults over new CJI". http://www.assamtribune.com/scripts/detailsnew.asp?id=oct0418/state055.\n↑ "First Assamese Justice in Supreme Court of India?". https://www.assams.info/answers/first-assamese-justice-in-supreme-court-of-india.\n↑ 3.0 3.1 "Former Judges". http://164.100.107.37/judges/bio/35_pkgoswami.htm.\n↑ "Judges Profile". http://ghconline.gov.in/fjudgesSCI.html.\n"https://as.wikipedia.org/w/index.php?title=পাৰ্বতী_কুমাৰ_গোস্বামী&oldid=189109"ৰ পৰা অনা হৈছে\nএই পৃষ্ঠাখন ২৭ জানুৱাৰী, ২০১৯ তাৰিখে ১০:২৩ বজাত অন্তিম সংশোধন কৰা হৈছিল।


লখিমপুৰৰ মাঘনোৱা দ'ল আৰু বৰকালিকা থান | নীলা চৰাই: অনলাইন অসমীয়া সাহিত্য, কবিতা, গল্প, প্ৰবন্ধ\nAugust 15, 2012 April 29, 2017 বিপুলচন্দ্ৰ ভট্টাচাৰ্য0Comments ইতিহাস, ঐতিহ্য, দেৱালয়, বৰকালিকা থান, বিপুলচন্দ্ৰ ভট্টাচাৰ্য, মাঘনোৱা দ'ল, লখিমপুৰ\nঅসম ভাৰতৰ ভিতৰতে এখন পৱিত্ৰ ভূমি। ইয়াৰ ইয়াৰ প্ৰতিটো অঞ্চল দৌল-দেৱালয়, মন্দিৰ, মছজিদ, গীৰ্জা, নামঘৰ আদি সৰ্বধৰ্মৰে পৰিবেষ্টিত। এই পৱিত্ৰ ভূমিৰে বিশাল ব্ৰহ্মপুত্ৰৰ উত্তৰ পাৰৰ অসমৰ উত্তৰ-পূব সীমাত অৱস্থিত লখিমপুৰ জিলাখনি অতি পৱিত্ৰ ভূমি। প্ৰত্নতত্ত্ববিদ প্ৰয়াত ৰাজমোহন নাথৰ মতে, এই ঠাইত হাবুং ৰাজ্য নামে বড়ো শাসক গোষ্ঠীৰ এখন ৰাজ্য প্ৰতিষ্ঠিত আছিল। এই ঠাই অতি প্ৰাচীন কালত স্বৰ্ণপীঠ নামে জনাজাত। ‘কালিকা পুৰাণ’ আৰু ‘যোগিনী তন্ত্ৰ’ৰ মতে, প্ৰাচীন কামৰূপৰ পূবসীমা দিক্কৰবাসিনীয়ে এই স্থানকে বুজাইছিল। এই দিক্কৰবাসিনী বৰ্তমান শদিয়াৰ সমীপস্থ দিক্ৰং নৈ বুলি বহুতে বিশ্বাস কৰে। লখিমপুৰ জিলাৰ পূব সীমা আৰু শোণিতপুৰ জিলাৰ পশ্চিম সীমাৰ পৰা নাৰায়ণপুৰ মহকুমা আৰম্ভ হৈছে। কোনো কোনো পণ্ডিতৰ মতে এই অঞ্চলটি পুৰণি ‘যোগিনীতন্ত্ৰ’ত উল্লিখিত ‘মায়াপুৰ’ নামে খ্যাত। বৰ্তমান ইটানগৰৰ পৰা খাৰৈ নৈলৈকে এই অঞ্চলটিত পোৱা ভগ্নাৱশেষ, শিলৰ দুৱাৰ, তাত খোদিত হাতী-ঘোঁৰা আদি জন্তুৰ ছবি আৰু গণেশ আদি মূৰ্তিবোৰলৈ লক্ষ্য কৰি ভূতপূৰ্ব এছিটেন্ট পলিটিকেল অফিচাৰ দ্বাৰিকানাথ দাসে এইখনেই ‘মায়াপুৰী’ নামেৰে অভিহিত কৰিছে। অৱশ্যে এসময়ত এই অঞ্চলটি যে এক উন্নত সভ্যতাৰ কেন্দ্ৰ আছিল ই সত্য। কিন্তু প্ৰয়াত আনন্দ চন্দ্ৰ আগৰৱালাদেৱৰ মতে, পুৰণি প্ৰাগজ্যোতিষপুৰেই মায়াপুৰ আছিল। ‘বৃহৎ শিৱপুৰাণ’ (প্ৰথম খণ্ড, ১৬শ অধ্যায়)ৰ পৰাও জনা যায় যে দক্ষৰ মায়াপুৰ কামৰূপ-কামাখ্যাত আছিল, য’ত তেওঁ যজ্ঞ পাতিছিল। তদপুৰি খাৰৈ নদীৰ পৰা বুৰৈলৈকে এই অঞ্চলটি কল্যাণপুৰ নামে পৰিচিত। ঐতিহ্যমণ্ডিত কল্যাণী দেৱালয় থকা বাবেই ইয়াৰ নাম কল্যাণপুৰ আৰু কল্যাণপুৰৰ পৰাই বৰ্তমান কলংপুৰ হৈছে। নাৰায়ণপুৰ অঞ্চলটি ইতিহাসৰ দিনৰ পৰাই মিশ্ৰিত জনগোষ্ঠীৰে অধ্যুষিত অঞ্চল। চুতীয়া, বাৰভূঞা, আহোম, খামটি, দেউৰী, চুতীয়া, মিছিং আদিৰ বাসভূমি নাৰায়ণপুৰ অঞ্চলটিত বিভিন্ন দৌল-দেৱালয় স্থাপন কৰা হৈছিল। ভূঞা আৰু চুতীয়াসকল ঘোৰ শাক্ত হোৱা বাবে ইয়াত শাক্তধৰ্মৰ প্ৰভাৱো মন কৰিবলগীয়া বিষয়। ইয়াতে অৱস্থিত মাঘনোৱা দ’ল, বৰকালিকা, হাৰ্হি, পেটুৱা গোঁসাই থান আদি আজিও জাগ্ৰত। শাক্তধৰ্মৰ লগতে শৈৱ আৰু বৈষ্ণৱ ধৰ্মৰ প্ৰভাৱো বিদ্যমান।\nএই লখিমপুৰ জিলাৰ নাৰায়ণপুৰ অঞ্চলৰ খেৰাজখাট মৌজাত অৱস্থিত মাঘনোৱা দ’ল আৰু সেই ঠাইৰ পৰা নি মানৰ আক্ৰমণৰ পৰা পৰিত্ৰাণৰ বাবে কলাবাৰীত পুনঃ প্ৰতিষ্ঠা কৰা বৰকালিকা থান বা ফুলবাৰী দেৱালয়ে অসমৰ শাক্তধৰ্মৰ ইতিহাসত উল্লেখযোগ্য ভূমিকা গ্ৰহণ কৰি আহিছে। পিচলা নদীৰ পাৰত এই দুই মন্দিৰ অৱস্থিত— ‘‘Narayanpur is remarkable for two temples, romantically situated on the banks of Pisola; which river those of Dhinggoan and Colabari, in Jakai Chook”। ইয়াৰে দিক্ৰং নৈ পূবে স্বৰ্ণদী (সোৱণশিৰী) নৈ বৈ গৈছে। ইয়াৰ পশ্চিমে ‘গৌতমস্য মহাফলা’ পিচলা নৈ, যি নৈৰ পাৰত এসময়ত গৌতম ঋষিয়ে তপস্যা কৰি মহাফল লাভ কৰিছিল। যোগিনীতন্ত্ৰৰ উত্তৰ খণ্ডৰ চতুৰ্থ পটলত দেৱী পাৰ্ৱতীয়ে স্বামী শিৱক তেওঁ কোন কোন স্থানত কি কি নামৰে প্ৰখ্যাত বুলি প্ৰশ্ন কৰোঁতে শিৱই কৈছিল— ”ধবলায়াং পিনাকী চ পিচ্ছিলায়াং ত্ৰিবিক্ৰমঃ”। সেইফালৰ পৰা পিচলা নদীৰ পাৰত ত্ৰিবিক্ৰম শিৱৰ মন্দিৰ বিদ্যমান, যিটো পৰৱৰ্তী যুগত ‘মাঘনোৱা দৌল’ নামেৰে জনাজাত হ’ল। তাৰ কাষতে ফুলবাৰী নামৰ দেৱীৰ মন্দিৰ আছিল, যিটো কালক্ৰমত প্ৰাকৃতিক দুৰ্যোগৰ ফলত আৰু মানৰ আক্ৰমণৰ সময়ত ধবংস হ’ল। প্ৰয়াত আনন্দ চন্দ্ৰ আগৰৱালাদেৱৰ মতে— ”সম্ভৱতঃ পিচলাৰ পাৰৰ ফুলবাৰী দেওঘৰত গৌতম ঋষিয়ে কোনো সময়ত আশ্ৰম পাতি বাস কৰিছিল। তেওঁ বোধকৰোঁ তাত থাকি ত্ৰিবিক্ৰম শিৱক তপস্যা কৰিছিল।” এই প্ৰসঙ্গতে তেখেতে উল্লেখ কৰিছে, দক্ষ-জীয়ৰী শিৱ-পত্নী সতীৰ মূৰটো দিক্কৰবাসিনী বা দিক্ৰং নৈত পৰা বুলি কালিকা পুৰাণত লিখা আছে। সেই নিমিত্তে দিক্কৰবাসিনীক ললিতাকান্তা বা চণ্ডী বা বৰকালিকা বুলি কোৱা হয়। অতি পূৰ্বে দিক্ৰৰঙৰ পশ্চিমফালে দেৱীৰ মন্দিৰ আছিল আৰু তাৰ কিছু পশ্চিমে মাঘনোৱা বিলৰ দাঁতিত চণ্ডীশ্বৰ শিৱৰ মন্দিৰ আছিল। মন্দিৰ ভাগি যোৱাত কলাবাৰীলৈ শিৱৰ মূৰ্তিভাগ আনি স্থাপন কৰা হৈছে আৰু কলাবাৰীৰে দেউৰী গাঁৱত বৰকালিকা দেৱালয় পতা হৈছে। গৌতমাৰণ্যৰ কাষতে আছিল অহল্যা হ্ৰদ, বৰ্তমান ইয়াৰ নাম মাঘনোৱা বিল। পিছে এই বিলৰ পানীয়ে ৰাইজৰ খেতি-পথাৰ নষ্ট কৰা গুণে বৰ্তমান ই পোত গৈ পথাৰলৈ পৰিৱৰ্তিত হৈছে। মাঘনোৱা বিলৰ পূবে ধলপুৰৰ উত্তৰ ফালে কৌহিকৰ দলনি নামৰ যি বিল আছে. তাৰ নাম পূৰ্বতে কৌশিক মুনিৰ হ্ৰদ আছিল। পিচলাৰ কাষতে মাঘনোৱা বিলৰ ওচৰত ফুলবাৰী দেওঘৰ। মাঘনোৱা দ’লক কোনোৱে ফুলবাৰী দেৱালয় বুলি কয়। আহোম ভাষাত, মাক মানে গছৰ গুটি, নোৱা মানে মুকলি কৰা বা বৃদ্ধি কৰা। অৰ্থাৎ গছ-গছনিৰ উৎপাদন বৃদ্ধি কৰা। বৰ্তমান আমাৰ সমাজত মাঘ বিহুৰ দিনা পুৱা নৰ-মনিষ শোৱাৰ পৰা উঠাৰ আগতেই মূল গৃহস্থই নিজৰ বাৰীত থকা গছ-গছনিৰ উৎপাদন বৃদ্ধিৰ বাবে ধান খেৰৰে গছত একোটা গাঠি দিয়ে। এই প্ৰথাটোক আহোম ভাষাত ‘মাকনোৱা’ বুলি কয়। মাঘনোৱাৰ দ’লকো আহোম-চুতীয়া-বৰাহীসকলে তেনে অৰ্থতে বিশ্বাস কৰি পূজা-সেৱা আগবঢাইছিল বাবে ইয়াৰ নাম মাকনোৱা বা মাঘনোৱা হ’ল। ঐশ্বৰ্য-বিভূতিৰ গৰাকী হিচাপে লোৱা এই মাঘনোৱা দ’লৰ নামকৰণত আৰু এক বিশ্বাস প্ৰচলিত আছিল। মাঘ মাহত অতি পূবৰ্কালত দ’লৰ মূৰ্তিভাগ ৰাইজে অতি উলাহ-মালহৰে নোৱাই-ধুৱাই নি পুনৰ দ’লত স্থাপন কৰিছিল। মাঘত নোওৱা হৈছিল বাবেহে মাঘনোৱা দ’ল নামৰ উৎপত্তি হ’ল বুলি বিশ্বাস হয়।\nমূল মন্দিৰ কোনে কেতিয়া নিৰ্মাণ কৰিছিল, তাৰ কোনো লিখিত প্ৰমাণ নাই। আহোম ৰাজত্বত কেবাজনো স্বৰ্গদেৱে ইয়াতে আহি বাহৰ পাতি থকাৰ কথা বুৰঞ্জীত উল্লেখ আছে। কোনোৱে এই দেৱালয়ৰ উত্তৰলৈ থকা তাঁতী বাহৰ নামৰ ঠাইখণ্ড তাঁতী ৰজাই নিৰ্মাণ কৰিছিল বুলি উল্লেখ কৰে। প্ৰত্নতত্ত্ববিদ ৰাজমোহন নাথদেৱে এই অঞ্চলত ৰাজ্য শাসন কৰা মৰাণ, বৰাহী, কলিতা আদিৰ ৰজাসকলে মাঘনোৱা, বাসুদেৱ আদি দ’ল-দেৱালয় নিৰ্মাণ কৰিছিল বুলি উল্লেখ কৰিছে— ‘‘The Vasudeva temple at Kolabari and the ruins of temples at Magnua and Laluk were originally the works of these reigns’’। দৰং জিলাৰ গেজেটিয়াৰৰ মতে ফুলবাৰী দেৱালয় স্বৰ্গদেৱ ৰুদ্ৰসিংহই প্ৰায় ১৭০৫ খৃঃ (১৬২৭ শক)ত নিৰ্মাণ কৰে। ৱেড চাহাবৰ ‘A History of Assam’-অৰ মতে স্বৰ্গদেউ ৰাজেশ্বৰ সিংহই (১৬৭৩-১৬৯১ শক) পিচলা নৈত স্নান কৰি ফুলবাৰী দেৱালয়ত গোসাঁনী সেৱা কৰি ১৪,০০০ তিৰোতা আৰু ল’ৰা-ছোৱালীক কাপোৰ, টকা আৰু সোণ দান কৰে। দেৱালয়ৰ নামত আহোম ৰজাই দান দিয়া ৩১৮ বিঘা নিষ্পিখেৰাজ মাটি গহপুৰ মৌজাত আছে। সেইফালৰ পৰা দেৱালয়খনি আহোম ৰাজত্বত স্থাপিত হৈছে বুলি ক’ব পাৰি। তদুপৰি দেৱালয়ৰ গঠনশৈলী আৰু ইটাৰ গঠন আকৃতিয়ে এই মন্দিৰ আহোম যুগৰ বুলি দৃঢ সিদ্ধান্তত উপনীত কৰায়। অৱশ্যে আহোম যুগৰ অন্যান্য দ’ল-দেৱালয়তকৈ মাঘনোৱা দ’লৰ আকৃতি-প্ৰকৃতি কিছু বেলেগ। বুৰঞ্জীবিদ সৰ্বানন্দ ৰাজকুমাৰৰ ভাষাৰে— “ধলপুৰ মৌজাৰ মাঘনোৱা গাঁৱত এই দ’ল অৱস্থিত। ই পিচলা নদীৰ পূব পাৰে আৰু মাঘনোৱা বিলৰ উত্তৰ পাৰে। দ’লটোৰ চাওিফালে প্ৰায় ৫ ফুট ওখ ইটাৰ বেৰ। দ’লত লাগি থকা বুলনি ঘৰৰ পৰা প্ৰায় ১২৫ হাত দূৰত ইটাৰ বেৰত লাগি থকা বাটচ’ৰাসহ মন্দিৰ প্ৰাঙ্গণত সোমাবলৈ এখন মাত্ৰ দুৱাৰ আছে। ইটাৰ গড়ৰ চাৰিওফালে এটি মাটিৰ গড়। মাটিৰ গড়ৰ ভিতৰত কালি ৩৩/১৫ লোচা। গড়ৰ দক্ষিণ-পূব চুকটো মাঘনোৱা বিলত লাগিছে। মাঘনোৱা বিলৰ কালি ৮৯/১৮ লোচা। দ’লটো আঠকোণীয়া আৰু সন্মুখৰ গাত লাগি থকা বুলনি ঘৰ। দ’লটো মাটিৰ কিমান তললৈ সোমাই গৈছে কোৱা টান। বৰ্তমান ই ৩০ হাত মান ওখ হ’ব। আঠকোণীয়া দ’লটোৰ প্ৰত্যেক বাহুৰ বাহিৰ ফালৰ দীঘ ৯ হাত। দ’লটোৰ বেৰৰ সাত হাতমান ওখত এটা ‘কাৰ্নিচ’ আছে আৰু এই কাৰ্নিচৰ এফুটমান ওপৰত আৰু এটা ‘কাৰ্নিচ’ আছে। দুই কাৰ্নিচৰ মাজত ১০ ফুট x ১০ ফুট x ১/৪ ঘন ইঞ্চিৰ চটা চটা ইটা ফুল লগোৱা আছিল। ইটাৰ ভিতৰত এটা বৃত্তৰ মাজত আঠপহীয়া আৰু ছপহীয়াকৈ ফুলবিলাক কটা। দৌলটোত বৰ্তমান ফুলবিলাক লগাই থোৱা অৱস্থাত নাই। কাৰ্নিচৰ তলত প্ৰত্যেক বেৰতে শাৰীত পাঁচখনকৈ দুশাৰী মূৰ্তি লগোৱা আছিল। বৰ্তমান বেৰত লগাই থোৱা অৱস্থাত এখনো মূৰ্তি নাই আৰু কলচীও নাই। বেৰবিলাক প্ৰায় সাত ফুটমান ডাঠ হ’ব।\nমাঘনোৱা দ’লৰ বৰ্তমান অৱস্থা অতি দুখলগা। ডফলা আৰু মানৰ আক্ৰমণত মাঘনোৱা দ’ল আৰু ফুলবাৰী দেওঘৰত থকা সা-সম্পতি লুটপাত কৰি, শিবিৰ পাতি থাকি গো-হত্যাকে আদি কৰি অপৱিত্ৰ কাম কৰা বাবে পৰৱৰ্তী কালত এই দ’ল আৰু দেওঘৰৰ ইতিহাস স্তব্ধ হৈ পৰিল। ইংৰাজ ৰাজত্বকালৰ পৰা সৌ-সিদিনালৈকে মন্দিৰ আৰু দ’লৰ সবিশেষ কোনো লোকেই দিব নোৱাৰিলে। দ’লৰ ভিতৰভাগ বাদুলীৰ বাসস্থান হ’ল। অসম প্ৰত্নতত্ত্ব সঞ্চালকালয়ৰ এটি গৱেষকৰ দলে মন্দিৰ পৰিষ্কাৰ কৰোঁতে ভিতৰত কোনো মূৰ্তি পাইছিল নে নাই সি আমাৰ অজ্ঞাত। স্থানীয় লোকৰ মতে, মন্দিৰৰ ভিতৰত এটি লোহাৰ বাকচ উদ্ধাৰ কৰি উক্ত বিভাগে লৈ যায়। উক্ত বাকচত কি আছিল আজিও অজ্ঞাত। আন এটি লোহাৰ বাকচ কাষতে থকা পুখুৰীটোত এতিয়াও আছে বুলি স্থানীয় যুৱক এজনে উল্লেখ কৰিছিল। এনে প্ৰাচীন সম্পদসমূহ উদ্ধাৰ কৰি প্ৰত্নতাত্ত্বিক সমল যোগোৱাত সহায় কৰিলে মহৎ উপকাৰ হ’ব বুলি আমাৰ বিশ্বাস। এক সূত্ৰই কয়— “দেৱালয়ৰ ভিতৰত মানে গো-হত্যা কৰি অশুচি কৰাত পূজাৰী-ঠাকুৰসকলে সেই বিগ্ৰহ ৰক্ষা কৰাৰ উদ্দেশ্যে মূল বিগ্ৰহজনা খেৰাজখাট মৌজাৰ ১নং বৰপথাৰ গাঁৱৰ গাভৰু বিলত নিক্ষেপ কৰে। বৃটিছ আমোলত পূজাৰীসকলে সেই বিগ্ৰহ বিচাৰি নাপাই দ’লত থকা অন্য এটি বিগ্ৰহ গহপুৰ মৌজাৰ কলাবাৰীত প্ৰতিষ্ঠা কৰে। এনে সময়তে মাছমৰীয়াসকলে সেই বিলৰ পৰা গুহ্যকালীৰ বিগ্ৰহ উদ্ধাৰ কৰা বাবে ঠাইখনে দেৱ বা দেওতোলা নামেৰে প্ৰসিদ্ধি লাভ কৰে আৰু বিগ্ৰহজনাৰ অপৱিত্ৰতাৰ বাবে পুনৰ দ’ললৈ নানি কলাবাৰীৰ বৰকালিকা থানত স্থাপন কৰা হয়।”\n১৯৯০ চনলৈকে বৰকালিকা থানত উপযুক্তভাৱে ঘৰ-দুৱাৰ সাজি যাত্ৰীৰ বাবে আকৰ্ষণস্থলী কৰিব পৰা নাছিল। বৰ্তমান থানখন চৰকাৰে অতি সুন্দৰকৈ সজাই দিয়াত যাত্ৰীৰ সমাগম বৃদ্ধি পাইছে। ইয়াত বৰ্তমান গুহ্যকালী হিচাপে পূজা কৰা মূৰ্তিভাগ প্ৰত্নতত্ত্ববিদ ড. নিশিপদ চৌধুৰীৰ মতে মনসাৰ মূৰ্তিহে। একে ধৰণৰ ক্ষুদ্ৰ মনসাৰ মূৰ্তি (২২/১২ চে.মি.) শোণিতপুৰ জিলাৰ গহপুৰৰ ওচৰৰ কল্যাণী থান, ফুলবাৰী থান (বৰকালিকা থান) আৰু নগাঁও জিলাৰ বিষ্ণুথান, লক্ষ্মীথানত পোৱা যায়। বৰকালিকা থানৰ মূৰ্তিটো কষটি (বেছাল্ট) শিলত কটা। “এই মূৰ্তিটোত দেৱী দ্বিদল পদ্মপীঠত ললিতাসন ভংগীত উপৱিষ্টা। সোঁহাতত বৰদমুদ্ৰাত এটা ফল আৰু বাওঁহাতত এটা সৰ্প। পৰিধানত আছে জঁটা মুকুট, কুণ্ডল, হাৰ, মালা, বলয়, কংকণ আৰু নূপুৰ, কটিমেখলা আৰু কটিবস্ত্ৰ। উত্তৰীয়ৰ দুই মূৰ তেওঁৰ দুইফালে পৰি থকা দেখা যায়। সৰ্পৰ সপ্তফণা দেৱীৰ মূৰৰ ওপৰত ছত্ৰ হিচাপে আছে। তেওঁৰ সোঁফালে দাড়ি থকা বৃদ্ধ এজন আৰু বাওঁফালে মুকুট পৰিধান কৰা পুৰুষ এজনৰ প্ৰতিমূৰ্তি আসনস্থ ভংগীত উপৱিষ্ট। সোঁফালৰ মূৰ্তিটো ঋষি জৰুৎকাৰুৰ বুলি চিনাক্ত কৰা হৈছে। বাওঁকাষৰ মূৰ্তিটো দেৱীৰ পুত্ৰ আস্তিক বুলি ধৰিব পাৰি যদিও মূৰৰ মুকুটৰ পৰা তেওঁক দেৱীৰ ভ্ৰাতৃ নাগৰাজ বাসুকী যেনো লাগে। পদ্মপীঠৰ তলত আছে পূৰ্ণ ঘট-পল্লৱ আৰু ইয়াৰ দুয়োফালে দুজনী সেৱিকাৰ মূৰ্তি আছে।… মনসা মূৰ্তিটোৰ শিলাপট্টৰ শীৰ্ষত পৰম্পৰাগত কীৰ্তিমুখৰ সৈতে দুইফালে থকা উৰন্ত বিদ্যাধৰ মূৰ্তি আছে।” মূৰ্তিটোৰ জোখ ৫২/২২ চে.মি.। বৰ্তমান এই মূৰ্তিভাগৰ পূজা-সেৱা যম, যজা, গৰক পৰিয়ালকেইটিয়ে সলনা-সলনিকৈ চলাই আহিছে। পূজাৰ ধ্যানমন্ত্ৰ গুহ্যকালীৰ— “ওঁ মহামেঘ প্ৰভাং দেৱী কৃষ্ণবস্ত্ৰ পিধায়িনীম। লোহলজিহবাং ঘোৰদ্ৰষ্ট্ৰাং কোটৰাক্ষীং হংসন্মুখীম” ইত্যাদি। দেৱালয়ৰ পূবে ন-পমুৱা গাঁও, পশ্চিমে দেউৰী চুক, উত্তৰে খুটিকটীয়া আৰু দক্ষিণে খাৰৈগুৰি। গাঁওখনত কোঁচ, কলিতা, কেওঁট, ব্ৰাহ্মণ আদি পৰিয়ালে বাস কৰে। দেৱালয়ত থকা আন এক উল্লেখযোগ্য মূৰ্তি হ’ল বৰুণ দেৱতা। এটি মগৰৰ ওপৰত উপৱিষ্ট মূৰত কিৰিটি, সোঁহাতে সৰ্প, বাওঁহাতত দণ্ড, কাণত কুণ্ডল, ডিঙিত ছডাল মণিযুক্ত অলংকাৰ। দেৱালয়ত পাঁচখন ডাঙৰ বলিকটা দা আছে। তাৰে এখন দাৰ ওপৰ অংশ সমান আৰু ধাৰ থকাৰ বিপৰীত দিশত তিনিটা টুপ আছে। উক্ত দাখন মানৰ আক্ৰমণত মানে এৰি থৈ যোৱা বুলি মন্দিৰৰ পূজাৰীসকলে কয়। যাত্ৰীসকলে দেৱালয়ৰ মাহাত্ম্য থকা বুলি বিশ্বাস কৰি হাঁহ, পাৰ আৰু ছাগলী বলি দিয়ে। দেৱালয়ত দুৰ্গা আৰু কালী পূজাৰ দুখন পুথি আছে। বামুণীয়া আখৰেৰে লিখিত ৫৬ পৃষ্ঠাৰ সাঁচিপতীয়া পুথিখন শ্ৰীশ্ৰীদুগোৰ্ৎসৱৰ বিধি আৰু ৪৫ পৃষ্ঠাৰ তুলাপতীয়া পুথিখন ‘শ্ৰীশ্ৰীদক্ষিণা কালীৰ বিধি’। “ওঁ দক্ষিণা কালীকায়ৈ নমঃ” বাক্যৰে আৰম্ভ কৰা বিধিখনৰ শেষ বাক্য আছিল “ইতি শ্যামা প্ৰয়োগ সমাপ্ত”।\nদেৱালয়ৰ আন এক উল্লেখযোগ্য সম্পদ হ’ল এডাল বৃহৎ শিকলিৰে বান্ধি থোৱা এটি লোৰ ঘন্টা। ঘন্টাৰ গাত খোদিত কথাখিনি এনে ধৰণৰ— “শ্ৰীমদ্বৃহৎকালিকায়ৈ ঘণ্টাং প্ৰাদাৎ শুভখনাং সেনাপতি বৃহন্মন্ত্ৰিসূত শ্ৰীবৰফুকনং।। ১৭৩৭ শাকে মাঘ ৫”। ঘণ্টাত উল্লেখিত ১৭৩৭ শকলৈ লক্ষ্য কৰি ক’ব পাৰি যে এই ঘণ্টা স্বৰ্গদেউ চন্দ্ৰকান্ত সিংহৰ ৰাজত্বকালত (১৭৩২-১৭৩৯ শক) সেই সময়ৰ বৰফুকনৰ দ্বাৰা বৰকালিকা থানলৈ দিয়া হৈছিল। তেওঁৰ ৰাজত্বকালত চাৰিজন বৰফুকনৰ নাম উল্লেখ আছে হৰকান্ত সদৰামিনৰ ‘অসম বুৰঞ্জী’ত। তেওঁলোক হ’ল প্ৰতাপবল্লভ, বল্লভ, বদনচন্দ্ৰ আৰু ঘনশ্যাম। ইয়াৰে কোনজন বৰফুকনে দান কৰিছিল ই অজ্ঞাত।\nমূল মাঘনোৱা দ’লৰ বৰ্তমান ভিতৰভাগ সমপূৰ্ণ পৰিষ্কাৰ কৰা হৈছে। ১৯৯৫ চনত আমি নিজে গৈ চাওঁতে ভিতৰত এখন থাপনা পাইছিলো। থাপনাখনত মগৰ আকৃতিৰ ফুল কটা আছে। কাষতে দুটা শিলাখণ্ড লিঙ্গাকৃতিৰ বাবে মানুহে শিৱৰূপে কল্পনা কৰি চাকি-বন্তি লগায়। লগতে এটি পিতলৰ দ্বিহস্ত (তলৰ দুটা হাত ভগা) মুকুট পৰিহিত নাৰী মূৰ্তি দেখা পাওঁ। ভিতৰত বৰ্তমানেও বহু সংখ্যক বাদুলী থকা বাবে সিহঁতৰ পাখিৰ আঘাতত মন্দিৰৰ ইটাৰ টুকুৰা, কড়াল আদি খহি পৰা লক্ষ্য কৰিছিলো। ৰাজ্য চৰকাৰৰ অমনোযোগিতা, প্ৰত্নতত্ত্ব বিভাগৰ হেমাহিৰ বাবেই অসমৰ এই প্ৰাচীন স্থাপত্য-ভাস্কৰ্যই ধবংসৰ ফালে গতি কৰিছে। বিভিন্ন গছ-গছনিৰে পৰিবেষ্টিত আশ্ৰমৰ শান্ত পৰিৱেশ আজি মানৱৰ হাতত পৰি ধবংস হ’ব ধৰিছে। স্থানীয় ৰাইজে কাষতে এটি নামঘৰ সাজি নাম-প্ৰসঙ্গ কৰিবলৈ লৈছে। মন্দিৰৰ সন্মুখত এটি নামঘৰ প্ৰতিষ্ঠাৰ বাবেও খুঁটা পুতি থোৱা আছে। অসম প্ৰত্নতত্ত্ব বিভাগ, অসম চৰকাৰ আৰু স্থানীয় লোকৰ চেষ্টাত এই স্থাপত্য-ভাস্কৰ্যশৈলী সযত্নে ৰক্ষা কৰিব পাৰিলে পৰ্যটকৰ আকৰ্ষণৰ স্থলী হৈ পৰিব। অন্যথা এই প্ৰাচীন মন্দিৰটি ধবংসৰ গৰাহত পৰিবলৈ বেছি দিন নাই। আমাৰ আশা এই কাম অতি শীঘ্ৰে কাৰ্যকৰী হ’ব।«\n(সহৃদয় কোনো পাঠকে মাঘনোৱা দ’ল আৰু বৰকালিকা থানৰ আলোকচিত্ৰ আমালৈ প্ৰেৰণ কৰিলে প্ৰেৰকৰ নাম উল্লেখেৰে সেই চিত্ৰ এই প্ৰবন্ধৰ সৈতে সংযোগ কৰা হ’ব। আমালৈ আলোকচিত্ৰ প্ৰেৰণৰ ঠিকনা- photos@nilacharai.com — সম্পাদক, নীলা চৰাই)\nঅন্ধবিশ্বাসৰ বলি ফেঁচা...


Kendriya Vidyalaya Jagiroad Recruitment 2022 | Teacher, Nurse & Other Post - Axom Jobs\nKendriya Vidyalaya Jagiroad Recruitment 2022 | Teacher, Nurse & Other Post\nKendriya Vidyalaya Jagiroad Recruitment 2022: Applications are invited from the eligible candidates in the prescribed form for filling up the following posts at Kendriya Vidyalaya Jagiroad, Morigaon.মৰিগাঁৱৰ কেন্দ্ৰীয় বিদ্যালয় জাগীৰোডত নিম্নলিখিত পদসমূহ পূৰণ কৰাৰ বাবে নিৰ্ধাৰিত প্ৰপত্ৰত যোগ্য প্ৰাৰ্থীৰ পৰা আৱেদন আমন্ত্ৰণ কৰা হৈছে\nKendriya Vidyalaya Jagiroad Recruitment 2022 in Details\n2. TGT (টিজিটি)\n3.Computer Instructor (কম্পিউটাৰ প্ৰশিক্ষক)\n4.ART & CRAFT Instructor( চিত্ৰকলা প্ৰশিক্ষক)\n7.Assamese Language Teacher (অসম ভাষাৰ শিক্ষক)\nHow to Apply(কেনেদৰে আবেদন কৰিব)\nLast Date (অন্তিম তাৰিখ): 21.03.2022\nBiology, Chemistry , Hindi, Geography\nজীৱবিজ্ঞান, ৰসায়ন বিজ্ঞান, হিন্দী, ভূগোল\n1.Two years‟ Integrated Post Graduate M.Sc. Course of Regional College of Education of NCERT in the concerned subject; OR Master Degree fromarecognized University with at least 50% marks in aggregate in the following subjects:\na)PGT (Biology) – Botany/ Zoology/Life Sciences/Bio Sciences/ Genetics/ Micro Biology/Bio Technology/ Molecular Bio/Plant Physiology provided they have studied Botany and Zoology at Graduation level.\nb)PGT (Geography)- Geography\nc)PGT (Chemistry) Chemistry/ Bio. Chem.\nd)PGT (Hindi)- Hindi\n1.দুবছৰ সংশ্লিষ্ট বিষয়ত এন.চি.ই.আৰ.টি.-ৰ আঞ্চলিক শিক্ষা মহাবিদ্যালয়ৰ ইণ্টিগ্ৰেটেড স্নাতকোত্তৰ M.Sc; বা নিম্নলিখিত বিষয়বোৰত মুঠ50% নম্বৰৰ সৈতে এখন স্বীকৃত বিশ্ববিদ্যালয়ৰ পৰা স্নাতকোত্তৰ বিজ্ঞান ডিগ্ৰী\nক) পিজিটি (জীৱবিজ্ঞান) – উদ্ভিদবিজ্ঞান/ প্ৰাণীবিজ্ঞান/জীৱন বিজ্ঞান/জৈৱ বিজ্ঞান/ জেনেটিক্স/ মাইক্ৰ’ জীৱবিজ্ঞান/জৈৱ প্ৰযুক্তি/ আণৱিক জৈৱ/উদ্ভিদ শৰীৰতত্ব যদিহে তেওঁলোকে স্নাতক পৰ্যায়ত উদ্ভিদবিজ্ঞান আৰু প্ৰাণীবিজ্ঞান অধ্যয়ন কৰে।\nখ) পিজিটি (ভূগোল)- ভূগোল\nগ) পিজিটি (ৰসায়ন বিজ্ঞান) ৰসায়ন বিজ্ঞান\nঘ) পিজিটি (হিন্দী)- হিন্দী\n2.B.Ed. or equivalent degree from recognized university Desirable knowledge of computer application & proficiency in teaching in Hindi and English medium\n2.স্বীকৃত বিশ্ববিদ্যালয়ৰ পৰা .বি.এড. বা সমতুল্য ডিগ্ৰী কম্পিউটাৰ প্ৰয়োগৰ আকাংক্ষিত জ্ঞান আৰু হিন্দী আৰু ইংৰাজী মাধ্যমত শিক্ষাদানত দক্ষতা\nRs 32500 /- per month\ni) Four years’ Integrated degree course of Regional College of Education of NCERT in the concerned subject with at least 50% marks in aggregate, OR\nক) সংশ্লিষ্ট বিষয়ত এনচিইআৰটিৰ আঞ্চলিক শিক্ষা মহাবিদ্যালয়ৰ চাৰি বছৰীয়া একত্ৰিত ডিগ্ৰী পাঠ্যক্ৰম আৰু মুঠতে কমেও 50% নম্বৰ বা\nii) Bachelor’s Degree with at least 50% marks in the concerned subjects/combination of subject and in aggregate. The electives subject and languages in the combination of subjects are as under any two of the following: History, Geography, Economics and Political Science of which one must be either History of Geography.\nখ) সংশ্লিষ্ট বিষয়/বিষয়ৰ সংমিশ্ৰণত কমেও 50% নম্বৰৰ সৈতে স্নাতক ডিগ্ৰী । বিষয়বোৰৰ সংমিশ্ৰণত বৈকল্পিক বিষয় আৰু ভাষাবোৰ নিম্নলিখিত যিকোনো দুটাৰ অধীনত আছে,ইতিহাস, ভূগোল, অৰ্থনীতি আৰু ৰাজনীতি বিজ্ঞান যাৰ এটা ভূগোলৰ ইতিহাস হ’ব লাগিব।\niii) B.Ed. or equivalent degree from recognized university.স্বীকৃত বিশ্ববিদ্যালয়ৰ পৰা বি.এড. বা সমতুল্য ডিগ্ৰী।\niv)Candidate who have qualified CTET II will be given preference Desirable knowledge of computer application & proficiency in teaching in Hindi and English medium.চিটেট উত্তীৰ্ণ হোৱা প্ৰাৰ্থীক অগ্ৰাধিকাৰ দিয়া হ’ব কম্পিউটাৰ এপ্লিকেচনৰ আকাংক্ষিত জ্ঞান আৰু হিন্দী আৰু ইংৰাজী মাধ্যমত শিকোৱাত দক্ষতা\nRs 31250/- per month\nB.E./ B.Tech.(Computer Science)/B.C.A./M.C.A./M.Sc. (Computer Science)/ M.Sc.(Electronic with Computer Science component) /M.Sc.(IT)/B.Sc.(Computer Science) Or\nবি.ই./ বি.টেক.(কম্পিউটাৰ বিজ্ঞান)/বি.C.এ./এম..চি.এ./এম.এছ.চি.(কম্পিউটাৰ বিজ্ঞান)/ এম.এছ.চি.(কম্পিউটাৰ বিজ্ঞানৰ সৈতে ইলেক্ট্ৰনিক) /এম.এছ.চি.(আই.টি.)/বি.এছ.চি.(কম্পিউটাৰ বিজ্ঞান) বা\nBachelor’s/Master degree in any Science subject/Mathematics from recognized University with Postgraduate Diploma in Computer application from government recognized University/Institute. Or\nচৰকাৰী স্বীকৃত বিশ্ববিদ্যালয়/প্ৰতিষ্ঠানৰ পৰা কম্পিউটাৰ এপ্লিকেচনত স্নাতকোত্তৰ ডিপ্লোমাসহ স্বীকৃত বিশ্ববিদ্যালয়ৰ পৰা যিকোনো বিজ্ঞান বিষয়/গণিতত স্নাতক/স্নাতকোত্তৰ ডিগ্ৰী বা\nPost -graduate degree in any subject with Postgraduate Diploma in Computer application from government recognized University/’O’ level from DOEACC Or\nচৰকাৰী স্বীকৃত বিশ্ববিদ্যালয়/’অ’ স্তৰৰ পৰা কম্পিউটাৰ এপ্লিকেশ্বনত স্নাতকোত্তৰ ডিপ্লোমা ৰ সৈতে যিকোনো বিষয়ত স্নাতকোত্তৰ ডিগ্ৰী বা\nPost -graduate degree in any subject with minimum ‘A’ level form DOEACC Candidate must be competent to teach AI asasubject in Classes\nনিম্নতম ‘এ’ পৰ্যায়ৰ প্ৰপত্ৰ থকা যিকোনো বিষয়ত স্নাতকোত্তৰ ডিগ্ৰী ডি.ও.ই.এ.চি.চি. প্ৰাৰ্থী শ্ৰেণীত এ.আই.-ক বিষয় হিচাপে শিকাবলৈ সক্ষম হ’ব লাগিব\nFive years’ recognized Diploma in Drawing and Painting/ Sculpture! Graphic Art or Equivalent recognized Degree\nঅংকন আৰু চিত্ৰকলা/ ভাস্কৰ্যত পাঁচ বছৰৰ স্বীকৃত ডিপ্লোমা, গ্ৰাফিক আৰ্ট বা সমতুল্য স্বীকৃত ডিগ্ৰী\nWorking knowledge of Hindi & English. Desirable knowledge of computer application\nহিন্দী আৰু ইংৰাজীৰ কাৰ্যকৰী জ্ঞান। কম্পিউটাৰ প্ৰয়োগৰ আকাংক্ষিত জ্ঞান\nRs 26250/- per month\nB.A./B.Sc.(Psychology) with minimum 50% marks and certificate of Diploma in Counseling.\nনিম্নতম 50% নম্বৰ ৰ সৈতে বি.এ./বি.এছ.চি.(মনোবিজ্ঞান) আৰু পৰামৰ্শত ডিপ্লোমাৰ প্ৰমাণপত্ৰ।\nMinimum of One Year Experience in providing Career/Educational Counseling to students at Schools Or\nবিদ্যালয়ত শিক্ষাৰ্থীসকলক কেৰিয়াৰ/শৈক্ষিক পৰামৰ্শ প্ৰদান কৰাৰ বাবে নিম্নতম এক বছৰৰ অভিজ্ঞতা বা\nWorking knowledge and experience in Placement Bureaus. Or\nপ্লেচমেণ্ট ব্যুৰোত কাম কৰা জ্ঞান আৰু অভিজ্ঞতা বা\nবৃত্তিমূলক পৰামৰ্শদাতা হিচাপে ভাৰতীয় পুনৰ্সংস্থাপন পৰিষদৰ সৈতে পঞ্জীয়ন।\nRs 26250/-per month\nস্বীকৃত প্ৰতিষ্ঠানৰ পৰা নাৰ্চিংত ডিপ্লোমা\nRs 750/-per working day\nপ্ৰতি কৰ্মদিনত 750/- টকা\nইউজিচিৰ পৰা স্নাতক আৰু প্ৰাথমিক শিক্ষাত অসমীয়া2বছৰীয়া ডিপ্লোমা বা বি. এড. বা ডি. এড. (Special Education) বা বি. এড.(Special Education) আৰু অসমৰ প্ৰাথমিক শিক্ষা বিভাগৰ দ্বাৰা পৰিচালিত ইউ.পি.এছ.-ৰ বাবে অসম টেটত উত্তীৰ্ণ।\nAs per Kendriya Vidyalaya School Rule\nকেন্দ্ৰীয় বিদ্যালয় নিয়ম অনুসৰি\nAge Limit (বয়সৰসীমা)\nAspiring candidates must be between 18 and 59 years of age as on 31.03.2022( Relaxation for retired KVS teachers up to 65 years of age)\nপ্ৰাৰ্থীসকলৰ বয়স 31.03.2022 তাৰিখত 18 ৰ পৰা 59 বছৰৰ ভিতৰত হ’ব লাগিব (অৱসৰপ্ৰাপ্ত কেভিএছ শিক্ষকসকলৰ বাবে 65 বছৰ বয়সলৈকে শিথিলতা)\nCandidate is to submit online application form and scanned copies of the required documents through e-mail.- recruitmentkvj@gmail.com by 21.03.2022, 2:00 PM.\nপ্ৰাৰ্থীয়ে অনলাইন আৱেদন প্ৰপত্ৰ প্ৰয়োজনীয় নথিপত্ৰৰ প্ৰতিলিপি স্কেন কৰি ই-মেইলৰ জৰিয়তে দাখিল কৰিব লাগিব লাগিব। – recruitmentkvj@gmail.com


পলিগ্লট অসম: অসম আৰু উত্তৰ-পূৰ্বাঞ্চলৰ সুবিধাৰ্থে\nIMPORTANT MESSAGE FOR CLASS 10, CLASS 11, CLASS 12 STUDENTS\nIf you're in class 10th, 11th or even in 12th and you're planning to Study Abroad after your 12th, then you should start planning from now. Your 12th boards are extremely crucial and you need to ensureagood score to get that coveted seat in your dream college or university. If you plan from now, instead of getting distracted with preparing for various competitive exams, you can channelize your energies so that you can study abroad inauniversity ranked in the top 100 or 200 worldwide.\nPOLYGLOT ASSAM: What Unique Courses Can You Study Abroad\nAre there some unique courses available?\nWhy not Study Abroad right after Class 12?\nWhy wait till graduation to Study Abroad?\nবিদেশত শিক্ষা গ্ৰহণ কৰিবলৈ ইচ্ছা কৰা ছাত্ৰ-ছাত্ৰী সকলৰ বাবে কিছু কথা। বিদেশত কেনে ধৰণৰ বেলেগ বেলগ পাঠ্যক্ৰম আছে, বিদেশত পঢ়িবলৈ যাবলৈ কেনেদৰে নিজকে সাজু কৰিব লাগে আৰু লগতে স্টুডেন্ট লোন আদিৰ বিষয়ে ভিডিঅটোত অলপ আলোচনা কৰা হৈছে।\nSTUDENTS FROM THE NORTH EAST LEARNING LANGUAGES AT POLYGLOT\nধেমাজিৰ ডেনীয়ে পলিগ্লটত কিয় ফৰাছী শিকি আছে?\nWhy is Danny, from Dhemaji, Assam, learning French at POLYGLOT French Classes?\nDanny isamartial arts expert, an English language graduate and is currently Studying Abroad! This video is from the time when he was learning French at POLYGLOT\nGetaseat in top German public universities. Study Engineering, Physics, Mathematics, Biotechnology, Economics, Robotics, Artificial Intelligence, Mechatronics or Biomechanical Engineering, or go for Business Studies, or an MBA fromaTop Business School.\nLearn Spanish & Study Abroad\nLearn Spanish. Addalanguage skill to your CV.\nEarnapremium salary asalanguage expert.\nIf you want to Study Abroad, language skills areamust,\nMake your CV stand out withalanguage skill.\nLearn French & Study Abroad\nWhy learn French? Apart from being one of the official languages in many international organizations, French language skills give youatremendous advantage be it for Studying Abroad or for gettingatop salary job.\nThere isahuge demand for language speakers and addingalanguage skill to your profile pushes you to the top of the game!\nSOME POLYGLOT STUDY ABROAD STUDENTS FROM ASSAM & NORTH EAST\nগ্ৰেজুয়েশ্যন কৰিয়েই ব্যতিক্ৰমী শিক্ষাৰে অসাধাৰণ চাকৰি\nকেৰিয়াৰ গাইডেণ্সৰ ওপৰত যিখিনি লিখিবলৈ ওলাইছো, সেয়া অত্যন্ত গুৰুত্বপূৰ্ণ।\nকিছু কথা তথ্য সহকাৰে লিখিম কাৰণ বিশেষকৈ অসমত এই বিষয়বোৰৰ প্ৰচাৰ বা প্ৰচলন একেবাৰে ক'ম। অনুগ্ৰহ কৰি মন দি পঢ়িব আৰু আন দহ জনকো জানিবলৈ দিব বুলি আশা কৰিলোঁ। নিশ্চিত ভাৱেই উঠি অহা নব প্ৰজন্মৰ লগতে আন বহুতেই সংস্থাপনৰ নতুন বাটৰ বিষয়ে জানিব পাৰিব।\nপ্ৰথমতেই এটা বাস্তৱ--- এজন সাধাৰণ গ্ৰেজুয়েটে ( বিএ, বি কম বা বি এচ চি) গ্ৰেজুয়েশ্যনৰ পাছতেই চাকৰি আৰম্ভ কৰিলে জইনিং চেলাৰি কিমান পাব--- খুব বেছি ১৫০০০, হয়তো কেতিয়াবা অলপ বেছি।(মই জইনিং চেলাৰিৰ কথাহে কৈছোঁ, কৰ্ম অভিজ্ঞতাৰ অবিহনে)। কিন্তু গ্ৰেজুয়েশ্যনৰ লগতে যদি এটা বিদেশী ভাষা (ফ্ৰেন্ছ, জাৰ্মান, স্পেনিছ ইত্যাদি) শিকি ল'ব পাৰি তেনেহ'লে সেই একে গ্ৰেজুয়েট জনৰ দৰমহা একেচাটে ৪০,০০০ ৰ পৰা ৭০,০০০ লৈ বৃদ্ধি পাব পাৰে।\nঅধিক তথ্যৰ বাবে---\nযদি এজন গ্ৰেজুয়েটে গ্ৰেজুয়েশ্যন কৰি থকাৰ সময়তে স্পেনিছ (Spanish) ভাষাৰ B1 লেভেললৈকে শিক্ষা গ্ৰহণ কৰে তেনেহ'লে তেওঁ স্পেনিছ প্ৰচেচ থকা যি কোনো কোম্পানীত অনায়াসে ৫০,০০০ টকাৰ মাহিলি দৰমহাত চাকৰিত সংস্থাপিত হ'ব পাৰিব। যদি B2 বা C1 লেভেললৈকে শিক্ষা গ্ৰহণ কৰি এবছৰৰ কৰ্ম অভিজ্ঞতাৰে সৈতে ৭০,০০০ লৈকে দৰমহা পাব পাৰে। ফ্ৰেন্চ, জাৰ্মান, ইটালিয়ান আদি ভাষা বিলাকৰ ক্ষেত্ৰতো একেই।\nএতিয়া যিকোনো ভাষাত B1 লেভেললৈকে শিকিবলৈ প্ৰয়োজন হয় মাত্ৰ ন মাহ সময়ৰ আৰু B2/C1 লেভেলকেইটাৰ বাবে এবছৰৰ পৰা দেৰ বছৰৰ প্ৰয়োজন। এই শিক্ষা গ্ৰেজুয়েশ্যন কৰি থকাৰ লগতে বৰ অনায়াসে কৰি ল'ব পৰা যায়। যিহেতু বিদেশী ভাষা শিকিবলৈ কোনো বয়সৰ সময় সীমা নাথাকে গতিকে ইচ্ছুক জনে স্কুলত পঢ়ি থাকোতেও বিদেশী ভাষাৰ শিক্ষা গ্ৰহণ কৰিব পাৰে। অসমৰ বাহিৰত বিভিন্ন ঠাইত এতিয়া প্ৰায়বোৰ স্কুলতে এটা হ'লেও বিদেশী ভাষা শিকায়।\nA1, A2, B1,B2, C1, C2 ইত্যাদি প্ৰত্যেক পৰ্যায়তে চাৰ্টিফিকেটৰ বাবে শিক্ষাৰ্থীসকল পৰীক্ষাত অৱতীৰ্ণ হ'ব লাগিব। উল্লেখযোগ্য যে এই পৰীক্ষা বিলাকৰ চাৰ্টিফিকেট দিয়াৰ ক্ষমতা কেৱল নিমোক্ত অনুষ্ঠান কেইখনৰ হে আছে----\nAlliance Française for French language, Goethe Institut for German language, Instituto Cervantes for Spanish language\nপৃথিৱীৰ যিকোনো দেশতেই ভাষা শিকিলেও ইন্টাৰনেশ্যনেলি ৰিকগনিশ্যন থকা CEFRL (Common European Framework of Reference for Languages) চাৰ্টিফিকেট কেৱল উপৰোক্ত অনুষ্ঠান কেইটাই হে দিব পাৰে।\nএতিয়া অসমৰ বাবে মুখ্য প্ৰশ্নটো হৈছে ক'ত শিকিব বিদেশী ভাষা। অসমৰ বাহিৰত বিভিন্ন ৰাজ্যত বিদেশী ভাষাৰ শিক্ষা গ্ৰহণ কৰাটো নতুন কথা হৈ থকা নাই কিন্তু অসমতহে এনে অনুষ্ঠানৰ অভাৱ। দিল্লী, মুম্বাই, জয়পুৰ, কল'কাতা আদি বিভিন্ন চহৰত বিদেশী ভাষাৰ শিক্ষা গ্ৰহণ কৰিবৰ বাবে বিভিন্ন অনুষ্ঠান/ প্ৰতিষ্ঠান আছে। অসমতে থাকি ভাষা শিকিব খুজিলেও আমাৰ অনুষ্ঠান পলিগ্লটে সেই সুবিধা অসমবাসীলৈ লৈ আহিছে। অন লাইন লাইভ ক্লাছৰ যোগেদি যিকোনো ঠাইৰ পৰা এতিয়া যিকোনো বিদেশী ভাষাৰ শিক্ষা গ্ৰহণ কৰাটো সম্ভৱ। বৰ্তমান কাজিৰঙা ইউনিভাৰচিটি, ডিব্ৰুগড়, যোৰহাট, গুৱাহাটী আদি বিভিন্ন ঠাইৰ পৰা অনলাইন লাইভ ক্লাছ যোগেদি বহুতে পলিগ্লটৰ পৰা ভাষা শিকি আছে।\nবিদেশী ভাষাৰ প্ৰয়োজনীয়তাৰ সৰু উদাহৰণ----\nহায়দৰাবাদত এটা Multinational Company ৰ ফ্ৰেন্স প্ৰচেচৰ বাবে ইন্টাৰভিউ চলি আছিল। এগৰাকী ৫০ ৰ উৰ্দ্ধৰ মহিলা ইন্টাৰভিউ দিবলৈ আহিছিল। ফ্ৰান্সত বহু বছৰ থকা বাবে তেওঁ সলসলীয়াকৈ ফ্ৰেন্চ ভাষা ক'ব পাৰিছিল। তাৰ বাদে মাল্টিনেশ্যনেল কোম্পানীত চাকৰি কৰাৰ তেওঁৰ কোনো অভিজ্ঞতা নাছিল। আনকি কম্পিউটাৰো চলাব নাজানিছিল ভালকৈ তেওঁ। পুতেক হত ডাঙৰ হৈ বাহিৰলৈ গুছি যোৱাৰ বাবে ঘৰত বিৰক্ত হৈ তেওঁ চাকৰিৰ বাবে চেষ্টা কৰিছিল। একমাত্ৰ ফ্ৰেন্চ ভাষাটোৰ বাবেই একো অভিজ্ঞতা নথকা মানুহগৰাকীক খুব ভাল জইনিং চেলাৰি সহকাৰে HSBCত হায়াৰ কৰা হৈছিল।\nউদাহৰণটোৰ এইটোৱে অৰ্থ যে বিদেশী ভাষা জনা মানুহৰ সংখ্যা তুলনামূলকভাৱে প্ৰয়োজন অনুপাতে এতিয়াও ক'ম।\nবিভিন্ন বহুজাতিক কোম্পানীয়ে Foreign Language Process বিলাকৰ বাবে LANGUAGE EXPERT হায়াৰ কৰে। ইয়াৰ উপৰিও স্কুলত ফ্ৰেন্চ বা জাৰ্মান শিক্ষক এজনে ৩৫০০০ ৰ পৰা ৫০০০০ লৈকে দৰমহা পায়। লগতে tourism, Translation & Interpretation, Embassies, United Nations ইত্যাদিটো লেঙগুৱেজ এক্সপাৰ্টৰ প্ৰয়োজন হয়। বহু ক্ষেত্ৰত বাহিৰত পঢ়িবলৈ গলেও বিদেশী ভাষা জনাটো অপৰিহাৰ্য্য হৈ পৰে।\nঅলপ বেলেগ ধৰণেৰে ভাবি চিন্তা কৰি আগবাঢ়িবলৈ সুবিধা হ'ব বুলিয়ে এইখিনি লিখিলোঁ। অধিক তথ্যৰ বাবে যোগাযোগ কৰিব পাৰে।\npolyglot assam: সময়ৰ সদ্ব্যৱহাৰেই উন্নতিৰ মূল\nUSE TIME WISELY. LEARN GERMAN FRENCH SPANISH OR ITALIAN DURING YOUR SCHOOL OR COLLEGE STUDIES. LANGUAGE SKILLS ARE NEEDED TO STUDY ABROAD. THEY ALSO HELP DIFFERENTIATE YOURSELF AND BEAT THE COMPETITION!\nIf you areastudent of Class 10, 11 or 12, or even an undergraduate student, do not let time slip through your fingers. Use time wisely! Acquirealanguage skill: learn German, French, Spanish or Italian languages. We have German, French, Spanish and Italian classes as well as preparatory classes for IELTS & TOEFL\nDON'T JUST SIT AT HOME AND WASTE TIME. LEARN FROM THE COMFORT AND CONVENIENCE OF HOME. ONLINE LANGUAGE CLASSES FOR GERMAN FRENCH SPANISH OR ITALIAN AS WELL AS PREPARATORY CLASSES FOR IELTS AND TOEFL.\nUse the time in hand to build up your skills. Upskill! l yourself indispensable. Acquire Foreign Language Skills. Add value to your CV. Learningalanguage isaquick win. It's easy to acquire, adds tremendous value to your resume and doesn't require any prior academic background. Anyone can learnalanguage, but most people don't want to put in even the slight effort required. Hence, language experts are always in demand and earnapremium over their peers.


সাধুকথাৰ গছপুলি (গাৰ্গী দাস) - সাহিত্য ডট অৰ্গ\nঅ’ আইতা, আইতা অ’ মই যেতিয়া ডাঙৰ হ’ম আমাৰ চোতালত সাধুকথাৰ এটা গছপুলি ৰুম। সাধুবোৰ তাতে লাগি থাকিব। সাধুবোৰৰ যে কিমান কথা থাকিব মোক কবলৈ। সাধুগছত সাধু ফুল ফুলিব ধুনীয়া ধুনীয়া। মৌ-মাখি আহিব। পখিলা পৰিব। আৰু কিজানি ফুলবোৰ খাবলৈ কেতিয়াবা কেতিয়াবা গৰু-ছাগলীও আহিব, নাহিবনে বাৰু। অ’ আইতা, … কি ফুল ফুলিব তাত? বগা নে হালধীয়া, ৰঙা নে নীলা?\nচোৱা আইতা, গছপুলিটো এদিন বাঢ়ি-বাঢ়ি মোৰ সমানেই ওখ হৈ গৈ থাকিব। অ’ আইতা, যদি কেতিয়াৱা বিজুলী-ঢেৰেকনি আহে… ধুমুহা-বৰষুণ আহে, আৰু যদি সাধুফুলবোৰ সৰি পৰে, যদি গছডাল হালি পৰে…!!\nএকান্তমনে নাতিনীয়েকৰ কথা শুনি থকা আইতাকে মাজতে কৈ উঠে…. নাই নাই আইজনী, কিয়নো ৰুব লাগিছে চোতালত সাধুকথাৰ গছপুলি….! এটি গছপুলি মনতে ৰুবি। সাৰ-পানী দি ডাঙৰ কৰিবি। এপাহি-দুপাহিকৈ সাধুফুলবোৰ ফুলি উঠা চাবি। এদিন তোৰ দৰেই বাঢ়িব আইজনী সাধুকথাৰ গছপুলি। ছায়া দি আৱৰিব তোক জীৱনৰ আবেলি। ছায়া দিয়া গছক ৰ’দ-বৰষুণে হলাব নোৱাৰে অ’ মোৰ গোঁসানী।\n← মই দ্বৈপায়ন ব্যাসে কৈছোঁ (ড০ মনোজ কুমাৰ ডেকা)\nলাইব্রেৰী এণ্ড ইনফৰমেচন ছায়েন্স (Library and Information Science) পাঠ্যক্রম (ড° বুলজিৎ বুঢ়াগোহাঁই) →